
NA DVA 

KOTAČA 


Sjesti na dva kotača ne znači samo moći se 
kretati brže Hi polaganije, ovisno o tome radi 
li se o običnom biciklu ili snažnom »japan¬ 
ou«. To je poseban svijet kog karakterizira 
jedna od osnovnih privlačnosti — osjećaj 
dinamičke ravnoteže. 


Što je zajedničko biciklu i motociklu? Dva 
kotača, upravljač, prijenos lancem (ali ne 
uvijek), već spomenuta dinamička ravnote¬ 
ža i za mnoge tu završava svaka analogija. 
Oni tvrde, ne bez razloga, da je prošlo već 
pedeset godina kako je motocikl zapravo bio 
bicikl s pričvršćenim motorom. Danas se, 
kažu, radi o dva sasvim različita vozila. 

Ne bez razloga rekli smo. A, zašto onda u 
istom priručniku opisujemo ta dva vozila? 
Stoga, jer iako između njih postoji pravi jaz u 
tehnološkom pogledu, nije tako kada je u 


pitanju vožnja. Nismo li, mnogi od nas, 
znojeći se u mladim danima na teškom 
poniju maštali o snažnim, sjajnim motorima 
koji s lakoćom grabe kilometre. 

I tako su se bicikl i motocikl našli zajedno, u 
istom priručniku namijenjenom onima koji 
moraju putovati a još ne mogu nabaviti 
automobil kao i onima kojima služe za 
razonodu ali ih shvaćaju ozbiljno pa će ih 
tako održavati i dotjerivati. I, konačno, neće 
li sve ozbiljniji problemi gustoće prometa i 
rasta cijene gorivu natjerati mnoge da na¬ 
puste automobil u korist lakog vozila koje na 
putu ne može zaustaviti nikakva zapreka. 
Svjedoci smo i pobune urbaniziranog sta¬ 
novništva protiv monotonije, pravilnosti i 
neprirodnih uvjeta života. Bicikl i motocikl 
sliče pozivu na bijeg, na fizičku aktivnost, na 
posljednju avanturu. Naravno, industrija i 
trgovina nisu ostale ni gluhe ni slijepe pred 
tim novim interesom tržišta. 

Naši su porivi drugačiji. Vjerujemo da je 
biciklu i motociklu mjesto u istom priručniku 
namijenjenom samovcima, jer je veći dio 
sadržaja posvećen održavanju, manjim po¬ 
pravcima i samovskim zahvatima koji su 
zajednički za oba vozila, izuzev kada se radi 
o nekim sasvim specifičnim dijelovima kao 
što su motor, mjenjač i slično. 

Dok se u nas za bicikl ne može reći da je 
skup, motocikli su sasvim druga priča. Stoga 
ne treba žaliti truda da naučimo kako ćemo 
tom dotjeranom ali ipak osjetljivom mehani¬ 
zmu produžiti život i omogućiti savršeno 
djelovanje. Raznorazni popravci vratit će 
nam korisnost bicikla i motocikla, a pri tom 
ćemo korisno i poučno ispuniti svoje slo¬ 
bodno vrijeme. Ujedno ćemo se uvjeriti da 
za većinu zahvata ne treba odlaziti u specija¬ 
liziranu radionicu. Dovoljni su dobra volja i 
mnogo strpljivosti. 

BICIKL 


Nešto zahvaljujući draži koju za nas imaju davno 
protekli dani, a više zbog sjećanja na veličanstvene 
sportske podvige, posebno zbqg korjenitih promjena 
koje se zadnjih godina događaju kako u ekonomskoj 
moći ljudi tako i u njihovu shvaćanju, bicikl doživljava 
svoju renesansu, ponovno rođenje. 

PROBLEMI 

IZBORA 


Koji je pravi bicikl za naše potrebe? Odno¬ 
sno, zašto ne treba kupiti »trkaćeg konja« 
ako namjeravamo samo voziti teret? 


Kupnja bicikla posljedica je nimalo jedno¬ 
stavne odluke. Ne samo zbog troška već i 
zbog različitosti modela koji se pojavljuju na 
tržištu. Prošla su vremena kada su postojale 
samo tri krategorije: »muški«, »ženski« i 
trkaći. Danas se proizvode i »terenski« bicikli 
i sa malim kotačima, oni sa krutim okvirom i 
oni složivi. Tvornice danas nude i mnoge 
varijacije osnovnih modela, a razlike su 
velike i u cijenama. Često se plaća i do četiri 
puta više za bicikl koji, za laika, izgleda 
sasvim jednako kao i osnovni model. Samo 
će stručno oko zapaziti da je mjenjač savrše¬ 
niji, da je okvir izuzetno lagan, možda čak 
od titana, da se čak i naplaci razlikuju. 


Logično rasuđivanje reći će nam da takav 
bicikl zaista nije potreban onome tko se 
jednom tjedno provoza okolnim ulicama. 

I zar ćemo zaista nabaviti bicikl s malim 
kotačim, čak ako su u modi, kada namjera¬ 
vamo na duge izlete po lošim putovima? 0 
svemu treba dobro razmisliti, a bit će nam od 
najveće koristi budemo li mogli sasvim po¬ 
šteno ocijeniti kako svoje fizičke sposobno¬ 
sti tako i vjerojatnost da ćemo bicikl koristiti 
zaista onoliko i na način kako smo to zami¬ 
šljali pri kupnji. Prezreni model s polužnim 
prijenosom i danas je najbolje sredstvo kada 
se njime kreće na rad, u polje, vozi kroz šumu 
ili preko oranica. Što će nam pet brzina ako 
vozimo samo u gradu ili ravnicom? Da li je 
normalno kupiti bicikl sa cjevastim guma¬ 
ma (tubularima)? Svaki model ima svoje 
prednosti i mane, a o našem zdravom sudu 
ovisi hoćemo li ispravno odvagnuti njegova 
svojstva i svoje potrebe. 

Budući da svaki model ima posebne karak¬ 
teristike koje se ogledaju u konstrukciji, opis 
svakog modela posebno zahtijevao bi suviše 
prostora i strpljenja čitaoca. Stoga smo iz 
praktičnih razloga obradili jedan osnovni 
model koji oličava bicikl u svim njegovim 
temeljnim svojstvima. Razlike ćemo pak ob¬ 
raditi u posebnim poglavljima. Tako ćemo, 
na primjer, govoreći o gumama opisati kako 
se popravlja ona uobičajena, sa zračnicom, 
ali i cjevasta (tubular), prelazeći tako od 
»normalnog« modela na bicikl za sportska 
natjecanja. Tako ćemo obraditi i kočnice, 
upravljač, papučice i slično. 

Iznenađujuće je koliko jednostavni i mali 
zahvati mogu produžiti trajnost bicikla. U 
nečijim će rukama dobar bicikl već nakon 
dvije ili tri godine izgledati kao daje upravo 
stigao s otpada, a ne kao posljedica ne¬ 
shvatljive nemarnosti. Malo podmazivanja 
i redovno čišćenje, pravodobna zamjena 
neispravnih žbica i čeličnih pletenica, pone¬ 
ki zahvat na mjenjaču i papučicama potrebni 
su, prije Ni kasnije, svakom biciklu. Mala 
neispravnost, ako se odmah ne otkloni, 
izrast će u veliku. A bicikl bi mogao, ne samo 
teoretski, potrajati »cijeli jedan život«. 















Dijelovi 


Osnovni dijelovi bicikla, bio on malen Hi 
velik, za turizam ili sport goto vo su jednaki a 
isto tako i njihovi problemi. 


S mehaničkog gledišta bicikl je zaista naj¬ 
jednostavnije vozilo. Naravno, ima i modela 
koji su manje jednostavni od ostalih. Svi 
bicikli, mali ili oni s malim kotačima, građeni 
su na temelju nekih tehničkih principa koji 
su se desetljećima utvrđivali, potvrđivali i 
dokazali svoju vrijednost. Okviru, kotačima, 
upravljaču, viljuškama i zupčanicima često 
se mijenjaju mjere i oblik, ali ne i njihova 
osnovna namjena. 

I eto tako je moguće na jednoj stranici 
prikupiti sve osnovne dijelove bicikla, dije¬ 
love koji zahtijevaju najviše njege i rada, bilo 
da su u pitanju održavanje ili popravci. Kao 
prototip uzet je sportski bicikl i istaknuti 
najosjetljiviji dijelovi. Odmah je vidljivo da 
neki od detalja na crtežu ne pripadaju samo 
tom biciklu. Već prvi, detalj stražnje kočnice 
jednak je gotovo na svim biciklima. Dvije 
gumene papučice stežu se oko obruča kota¬ 
ča preko čelične pletenice koja se zateže 
ručicom na upravljaču. Na detalju se vidi da 
pletenica, obavijena bužirom, dolazi odoz¬ 
do. Takav je slučaj kod nekih složivih i tzv. 
ženskih bicikla. Kod sportskih bicikla, me¬ 
đutim, pletenica upravljača dolazi uz hori¬ 
zontalni dio okvira i odozgo silazi na kočni¬ 
cu. Time smo htjeli ilustrirati tvrdnju da se 
ponekad razlikuju pojedinosti, ali ne i 
osnovna postavka. 

Strelice pokazuju kakvo je podmazivanje 
potrebno u pojedinim točkama bicikla; žute 
pokazuju točke koje se podmazuju uljem, 
dok su žute obrubljene crnim usmjerene na 
mjesta koja se podmazuju mašću. One pak 


točke na biciklu na koje ukazuju crvene 
strelice mjesta su koja treba podešavati. 
Zapamtite li ta mjesta niti jedna vaša vožnja 
neće završiti guranjem bicikla ili prometnom 
nezgodom. 

Na slijedećim stranicama razgovarat ćemo o 
zahvatima koji se mogu pokazati potrebni¬ 
ma na složenijim konstrukcijama. Tako, na 
detalju 2 možemo vidjeti kako je napravljen 
uređaj za podešavanje napetosti čelične 
pletenice. Na taj se način mogu podesiti 
kočnice bez zahvata na čeljustima. Zakreta¬ 
njem matice koja se nalazi na kraju bužira 
može se regulirati dužina pletenice. 

Na detalju 3, prikazana je osovina prednje 
vilice u svojem ležištu. Crtež je okrenut 
naglavce da bi se bolje vidjelo mjesto pod¬ 
mazivanja. 

Mjenjač je vjerojatno najosjetljiviji dio bici¬ 
kla koji taj uređaj imaju. 

Posebnu pažnju treba posvetiti osovinama i 
pedalima. Međutim, početnici upravo te 
dijelove nerazumno zapuštaju. I dok se ispr¬ 
va gubi samo efikasnost, kasnije se to očitu¬ 
je i u nesigurnosti djelovanja bicikla. Evo 
primjera: ako kočnice i zaustave bicikl to još 
ne znači da su optimalne — mogu se pobolj¬ 
šati podmazivanjem čeljusti, zamjenom gu¬ 
menih papučica čim pokažu prve ozbiljne 
znakove istrošenosti, povremenom provje¬ 
rom čelične pletenice koja mora biti maksi¬ 
malno zategnuta pri polovici hoda ručice 
kočnice. Upravljač pak mora biti uravnote¬ 
žen i mek. Pogonski lančanik, lanac i zagon- 
ske lančanike treba redovno podmazivati 
ako se u vožnji želi postići maksimalan 
rezultat uz najmanji napor. Dugotrajnom 
upotrebom oni će se istrošiti pa će biti 
potrebna zamjena, zatezanje izduženog lan¬ 
ca, podešavanje zračnosti zagonjenog i po¬ 
gonskog lančanika zatezanjem vijaka i mati¬ 
ca ili zamjenom kugličnih ležajeva koji su se 
dugotrajnom upotrebom istrošili i deformi¬ 
rali. . 

Ovo su, rekosmo, osnovni dijelovi jednog 
bicikla. Ali ne i jedini kojima treba posvetiti 
pažnju. I žbice i gume zahtijevaju povremen 
pregled, a jednako tako i okvir, sjedalo, 
električni uređaji i pedali. U našem razgovo¬ 
ru nećemo propustiti nijedan dio. 





Bicikl i n/egovi na/osietljiviji dijelovi koji zahtijevaju stalnu pažhju. Detalj 1 prikazuje tip kočnice s odgovarajućom 
rucicom za aktiviranje poluge ugrađene na upravljaču (detalj 2). Tu se vidi i način kako se. pomoću matice A 
podešava zategnutost čelične pletenice. Detalj 3 prikazuje naopačke okrenuto uležištenje prednje vilice koje se 
podmazuje. Na četvrtom detalju je grupa: zupčanici — vratilo bicikla s mjenjačem. Na detalju 5 označene su 
osjetljive točke pedala, na 6 način učvršćenja vratila. Žute strelice prikazuju točke koje treba nauljiti, žute 
obrubljene crnim mjesta koja se podmazuju mašću, a crvene strelice ukazuju na mjesta podešavanja. 

Alat i pribor 


Alat i pribor za održavanje i popravak bicikla, 
na sreću , je jednostavan i jeftin. 


Za ispravno i potpuno održavanje bicikla 
potreban je zaista ograničen izbor alata. 
Prije svega, serija ključeva različitih dimen¬ 
zija. Budući da se razlikuju ovisno o tipu 
bicikla nemoguće je dati njihove točne 
oznake. 

Za podešavanje i popravak upravljača, uk¬ 
ljučivši tu i zamjenu kuglica u ležaju potre¬ 
ban je specijalni, odnosno C ključ. Taj ključ 
poslužit će i za odvijanje matice koja učvr¬ 
šćuje pogonski lančanik, tj. poluge na čijim 
su krajevima učvršćene papučice. Za vađe¬ 
nje istrošenih ležajnih prstenova kuglica 
poslužit će čekić i točkalo. Međutim, da bi se 
u ležaj osovine uložili novi prstenovi najbo¬ 
lje će poslužiti drveni ili plastični čekić kako 
se metal ne bi oštetio. Takav čekić poslužit 
će i za brojne druge radove. Prikupit ćemo 
dalje i tri izvijača, mali, srednji i veliki, 
rijetko mineralno ulje, te vazelin za podmazi¬ 
vanje. Za pogonski lančanik, kada nije fiksi¬ 
ran neposredno za poluge pedala potreban 
je imbus-ključ. 

Nešto su složeniji zahvati na stražnjoj osovi¬ 
ni pa je potreban poseban izvlakač za odva¬ 
janje lančanika sa slobodnim hodom od 
kotača. Postoji nekoliko tipova izvlakača i 
treba izabrati onaj koji najbolje pogoduje 
tipu bicikla kojeg posjedujemo. Dvoja klije¬ 
šta, od kojih jedna sasvim uska vrha, poslu¬ 
žit će pri mnogim radovima, posebno pri 
sklapanju i rasklapanju. Jednostavan a ču¬ 
dan alat služi za zatezanje žbica, da bi se 
izravnali izobličeni obruči. Popravak probu- 
šenih guma zahtijeva korištenje posebnog 
pribora. Ako koristimo gumu sa zračnicom 
poslužit će tri polugice za skidanje. Kod 


cjevaste gume (tubulara) bit će potrebno 
otapalo za ljepilo, krpica ili spužvica te 
konac i igla. Popravak je u oba slučaja 
jednak: brusni papir, ljepilo, gumene zakrpe. 
Izvrsne su i one izrezane od stare zračnice, 
iako postoje već tvornički pripremljene zakr¬ 
pe. Za tu će nam operaciju trebati i škarice. 
Onome tko se ozbiljno namjerava baviti 
održavanjem i popravcima bicikla potreban 
je potpuno opremljen radni stol. Ostalima, 
koji ne raspolažu radionicom bit će dovo¬ 
ljan i manji škripac koji se može pričvrstiti za 
kuhinjski stol. Dobro je imati nekoliko čelič¬ 
nih pletenica za kočnice koje češće pucaju 
te metar-dva bužira jer i njegovo istrošenje 
može biti uzrokom lošeg prolaza pletenice. 
Za vlasnika sportskog bicikla bit će dobro da 
ima kod kuće kolut samoljepljive platnene 
vrpce kojom se omataju upravljači sportskih 
bicikla. Sportaši će se pobrinuti da s obzirom 
na intenzivno korištenje svog vozila imaju 
na raspolaganju i veći broj različitih doknad¬ 
nih dijelova, no to nije potrebno onome 
kome je bicikl samo razonoda. 

Ipak, nikome neće biti naodmet da se po¬ 
zabavi i izgledom svog bicikla. U tu svrhu 
imat ćemo na raspolaganju silikonsku mast 
kakva se koristi za laštenje automobilske 
karoserije, pastu za poliranje kojom se mogu 
izravnati one najsitnije ogrebotine te odgo¬ 
varajuće sredstvo za čišćenje kromiranih 
površina. Upravo ti dijelovi pod utjecajem 
kiše i vlage najprije gube svoj sjaj i postaju 
žrtva korozije. 

Svaki »stručnjak« ima svoj poseban recept 
za čišćenje onih pogonskih dijelova gdje 
masnoća od podmazivanja, pomiješana sa 
prašinom, proizvodi neugodan crni namaz 
kojeg je teško odstraniti. Za taj je posao ipak 
najpopularnija mješavina jednakih dijelova 
benzina i petroleja a neki joj dodaju i deseti 
dio ulja za podmazivanje. Najlakše se nanosi 
pomoću kista. 

Tko. na svom biciklu ima kožno sjedalo 
nabavit će malo vazelina za kožu i mazati 
DONJU a ne gornju stranu kože. Šipka od 
okruglog željeza, duga dvadesetak i presjeka 
jednog centimetra, služit će za omekšavanje 
sjedala valjajući ga pod pritiskom po površi¬ 
ni. 

Pribor za popravak i održavanje bicikla: 1 — škripac, 2 — sredstvo za zaštitu kroma, 3 — posudica s uljem, 
4 — čekić, 5 — mast za lanac , 6 — podesivi ključ, 7 — plastični čekić, 8 — pasfa za poliranje, 9 — serija 
ključeva, 10 — uska kliješta, 11 — kombinirana kliješta, 12 — izv/akač za lančanik sa slobodnim hodom, 
13 — serija izvija ča, 14 i 15 — izv/akači lančanika sa slobodnim hodom kod sportskih bicikla, 16 — točka lo, 
17 — C ključ, 18 — pribor za krpanje zračnica, 19 — imbus -ključ, 20 — škare, 21 — poluge za skidanje gume, 
22 — čelična pletenica, 23 — vrpca za omatanje upravljača, 24 — alat za centriranje kotača, 25 — bužir. 

UPRAVLJAČKI 

MEHANIZAM 


Podešavanje 
prednje vilice 

Postupak je vrlo jednostavan ali važan za 
efikasnost i sigurnost vožnje. 

Da bi upravljanje biciklom bilo savršeno 
precizno, nužno je da u osovini upravljačkog 
mehanizma ne bude slobodnog hoda. To je 
lako provjeriti. Dok netko čvrsto drži prednji 
kotač, pokušajte pomicati upravljač gore- 
-dolje. Takvog pomaka ne smije biti i zapazi¬ 
mo li ga treba zategnuti maticu. Na crtežu 1 
prikazani su rastavljeni dijelovi uležištenja 
upravljačkog mehanizma. Odozgo prema 
dolje upoznajmo ih redom: protumatice,ma¬ 
tice i kuglice ležaja, a njihovo unutarnje 
sjedište obično je sastavni dio glave okvira. 
Kod nekih bicikla je sjedište kuglica pod 
pritiskom utisnuto u okvir. 

Da bismo podesili slobodni hod dovoljno je 
zatezanje gornje matice i protumatice. Klju¬ 
čem ćemo malko otpustiti protumaticu i dok 
je držimo drugim ćemo ključem zatezati ma¬ 
ticu. Kada smo zadovoljni postignutim pri¬ 
tiskom zategnut ćemo i protumaticu. Ova se 
operacija treba izvesti s dosta pažnje i osje¬ 
ćaja. Jer, iako smo je poduzeli da bismo 
isključili slobodni hod, nije dobro ni suvi¬ 
še zategnuti ležajeve. Upravljač bi postao 
»tvrd«, a upravljanje teško i nesigurno. Na 
pitanje koliko treba zatezati, preciznog od¬ 

Dijelovi upravljačkog mehanizma prikazani su 
na ovom crtežu u sklopljenom i rasklopljenom 
stanju: protumatica A, matica za podešavanje 
slobodnog hoda B, kuglice gornjeg ležaja C, 
osovina vilice D, kuglice donjeg ležaja E, 
prstenasti ležaj kuglica F. 



Da bi se podesio slobodni hod ključem A 
treba popustiti protumaticu B, a ključem C 
zategnuti maticu za podešavanje D sve dok 
sasvim ne nestane slobodni hod, vidljiv na 
donjem prstenu E. 


govora nema. Možemo pribjeći jednostav¬ 
nom ali provjerenom testu. Nakon završe¬ 
nog podešavanja podići ćemo u zrak prednji 
kotač bicikla i okretati upravljač uz najmanji 
mogući potisak. Kada kotač dođe u najviši 
položaj tj. izravna se s okvirom, dalje se treba 
zakrenuti sam, od vlastite težine. Ne ide li to 
lako i glatko, ležajevi su previše zategnuti. 
Osluškujemo možda bismo kod suviše zateg¬ 
nutog ležaja mogli čuti i šum ali jedino u slu¬ 
čaju da nema dovoljnog podmazivanja. Ako 
zaključimo da zakretanje upravljača pruža ot¬ 
por treba otpustiti protumaticu i maticu i 
opet ih zategnuti sve dok ne zadovoljimo 
oba uvjeta sigurnosti — da nema slobodnog 
hoda ali da okretanje bude bez otpora. 

















Zamjena 

kuglica 


Ovaj jednostavan zahvat potreban je čim 
se na kuglicama pojave prvi znaci »zamo¬ 
ra« (oštećenja). 


Nije potrebno mnogo da bi se kuglice ležaja 
oštetile. Dugotrajna upotreba, manjkavo i 
neredovno podmazivanje, poneki jači uda¬ 
rac ili loše podešavanje slobodnog hoda tj. 
preveliki pritisak. Najpouzdaniji znak da su 
kuglice oštećene tj. da su izgubile savršeno 
okrugao oblik je suha, metalna škripa upra¬ 
vljača koji više nije glatko podatan već 
imamo dojam da se okreće preko nekih 
zubaca. Lijek je jednostavan, kuglice treba 
zamijeniti. Rekosmo već da postoje dva tipa 
dosjeda u kojima su kuglice zatvorene. Kanal 
može biti urezan u glavu okvira ili se posebni 
prstenovi u tu glavu utiskuju i služe kao 
ležište i put za kuglice. 

Počet ćemo jednako kao kod podešavanja 
slobodnog hoda. Odvrnut ćemo protumati- 
cu, a zatim i maticu. Pred nama će se pojaviti 
kuglice koje ćemo ukloniti a zatim, podigav¬ 
ši okvir, doći ćemo i do kuglica donjeg 
ležaja. Ponekad su drugačije no one iz 
gornjeg ležaja pa ih ne treba miješati. Da 
bismo skinuli donji ležaj treba osovinu vilice 
učvrstiti u škripac, s kotačem podignutim u 
zrak, te lakim udarcima čekića i probijača 
izbiti ga iz ležišta. Sada treba pregledati 
kuglice. Ako su oštećene kupit ćemo jednak 
broj kuglica istog promjera. Pregledat ćemo 
i njihov ležaj, možda i njega treba zamijeniti. 
Ponekad ćemo zaključiti da ništa nije ošte¬ 
ćeno već je upravljanje bilo teško zbog 
pomanjkanja podmazivanja. I ležaj i kuglice 
dobro ćemo očistiti petrolejem i pažljivo ih 
osušiti. Ako je ležaj sastavni dio okvira, a 
zaključimo da je oštećen treba ga pažljivo 



Stare kuglice vade se u neku posudicu (detalj 
1). Zatim se očiste ležaj i kuglica 2, ha sloj 
masti stave nove Hi očišćene kuglice 3 i zatim , 
pazeći da ga spuštamo pod pravim kutem. 
dolazi okvir 4. 



Kuglice gornjeg ležaja također se fiksiraju 
pomoću masti za podmazivanje. Na detalju 2 
prikazana je matica za podešavanje slobod¬ 
nog hoda. Nakon zatezanja na nju dolazi 
protumatica koja sprečava odvijanje. 


izbrusiti najfinijim brusnim papirom. Ako je 
ležaj utisnut, izbit ćemo ga pogodnim probi- 
jačem s unutarnje strane i novi utisnuti 
udarcima drvenog čekića. 

Na redu je montaža. Pomoću cijevi, promje¬ 
ra malo većeg od osovine upravljača nagu- 
rat ćemo ležište donjih kuglica na njihovo 
mjesto. Napunit ćemo ga zatim mašću za 
podmazivanje i uložiti kuglice. Na osovinu 
navlačimo okvir, punimo mašću gornji ležaj i 
ulažemo kuglice. Zatim dolazi matica za po¬ 
dešavanje slobodnog hoda i protumatica. 


■ 


wm 

Upravljač 


Potrebne su mu dvije operacije: podešava¬ 
nje smjera i dobro održavanje. 


Kada se kupi novi bicikl, malo je kad upra¬ 
vljač tako podešen da odgovara vozaču. 
Može biti previsok ili prenizak ili loše učvrš¬ 
ćen jer se kontrolna služba u tvornicama 
bavi više provjerom izrade pojedinih dijelo¬ 
va. Stoga nakon kupnje novog bicikla pre¬ 
gledajte jesu li svi dijelovi dobro pritegnuti i 
čvrsto spojeni, a onda se posvetite upravlja¬ 
ču. Njega će trebati provjeravati i kasnije 
tokom upotrebe. Udarac o neki kamen ne 
samo da može raskinuti gumu ili izazvati 
pucanje naplatka već će vjerojatno skrenuti 
os upravljača iz smjera kotača. Ustajući 
nakon pada vjerojatno će nam najprije upa¬ 
sti u oči da upravljač našeg bicikla više ne 
»nišani« u istom smjeru kao i kotač. 

Ali to se srećom može lako podesiti. Na 
sredini upravljača nalazi se vijak koji treba 
četiri do pet puta otpustiti i zatim se pozaba¬ 
viti visinom upravljača. Nakon toga, koljeni¬ 
ma treba ukočiti prednji kotač i upravljač 
pomicati desno ili lijevo sve dok se ne vrati u 
položaj okomit na smjer kotača. Nakon toga 
treba zategnuti vijak odnosno maticu koja 
učvršćuje upravljač. 

Ako visinu upravljača ne treba podešavati, 
dovoljno je maticu otpustiti sasvim malo, tek 
toliko da se dozvoli pomicanje. Neki bicikli, 
posebno oni složivi, imaju možda drugi 
način učvršćenja upravljača kako je to prika¬ 
zano na crtežu 1. Poprečna poluga je zateg¬ 
nuta prstenom, a osovina polugicom. Otpu¬ 
štajući ih može se čak izmijeniti i »oblik« 
upravljača. 

Neće biti naodmet posvetiti malo pažnje i 
rukohvatima. Na tzv. turističkim biciklima 



Da bismo popravili položaj upravljača treba 
odvrnuti maticu A (detalj 1) i namjestiti visinu 
i smjer kako je prikazano na detalju 2. Zatim se 
matica opet zateže. Kod s/oživih bicikla upra¬ 
vljač se učvršćuje prstenom C i polugom B 
(detalj 3). 



Zalijepljene ručke najlakše ćemo skinuti pilicom Hi 
oštrim nožem (detalj 1). Nakon čišćenja benzinom 
(2), odnosno brusnim papirom (3), nove se ručke 
iznutra namazu ljepilom i nataknu na upravljač (4). 
Kod sportskih bicikla upravljač se ornata platnenom 
samoljepljivom vrpcom (5). 


obično su od gume ili plastike. Kada se 
oštete ili izmijene oblik treba ih zamijeniti. 
Ako su zalijepljeni na upravljač mogu se 
razrezati nožem ili pilicom. Kod sportskih 
bicikla odvija se zaštitna tekstilna vrpca. 
Zatim se benzinom s metala skidaju tragovi 
ljepila, a ako nam to ne pođe za rukom morat 
ćemo se poslužiti najfinijim brusnim papi¬ 
rom. Upravljač ćemo zatim oprati vodom, 
osušiti i nataknuti nove rukohvate, iznutra 
dobro namazane odgovarajućim ljepilom. 
Ako se radi o sportskom biciklu upravljač 
ćemo pažljivo omotati novom vrpcom. 





















lako im je namjena ista bitno se razlikuju kod 
turističkih i sportskih bicikla. 


Odmah treba naglasiti razlike između tzv. 
normalnog pedala koji se ugrađuje na bici¬ 
kle koji služe razonodi i prijevozu, a sastoji se 
od osovinice sa dvije gumene papučice, od 
pedala u potpunosti izrađena od metala koji 
se ugrađuje na sportske dvokolice. Kod 
prvog tipa najčešće se troši i trga guma, a 
kod drugog kuglični ležajevi. 

Dok će se kod prvih teže u trgovini pronaći 
samo gumene papučice pa ćemo vjerojatno 
morati zamijeniti kompletne, kod sportskog 
bicikla treba zamijeniti kuglice već i stoga 
što su pedali razmjerno skupi. 

Pedali se skidaju pomoću ključa, desni se 
odvija u smjeru hoda kazaljke na satu, a lijevi 
u suprotnom. Nakon toga mijenjamo ili 
papučice ili cijele pedale. 


Kod sportskih bicikla ta je operacija nešto 
delikatnija. Rastavlja se izvana prema 
unutra. Skida se ukrasna (zaštitna) matica, 
protumatica, pa matica za podešavanje, 
podložna pločica, konus ležaja, kuglice, sam 
pedal i zatim unutarnje kuglice. 

Ležajeve sada napunimo novom mašću za 
podmazivanje u koju ulažemo unutarnje 
kuglice i redom nataknemo na osovinu dio 
po dio, pazeći da zub podložne pločice uđe 
u prorez na osovini pedala. Kada su i vanjske 
kuglice na mjestu zatežemo maticu sve dok 
se pedal više ne može okretati oko osovine. 
Tada maticu otpustimo toliko da se pedal 
slobodno okreće i zategnemo protumaticu. 
Na nju sada dolazi zaštitna matica. 



Da bi se zamijenio, pedal (det. 1) treba odvrnuti 
kako je prikazano na crtežu i staviti novi (det. 2). 
Da bi se zamijenili ležajevi ili kuglice , pedal treba 
rastaviti kako je prikazano na detalju 3 gdje se 
vide redom: zaštitna matica A, protumatica B , 
matica za podešavanje C, podložna pločica D, 
konusni dio ležaja E, kuglice F, tijelo pedala G, 
osovina pedala s utorom za podložnu pločicu H 
i završna matica osovine L. 

Poluga pedala 


Izuzevši oštećenja u slučaju pada ili dugog 
djelovanja korozije, poluge pedala preživjet 
će vijek bicikla. Ipak se ponekad javi potreba 
da se zamijene oštećene kuglice u ležaju 
osovine smještene u donjem dijelu okvira. 
Trebat će tada najprije skinuti poluge peda¬ 
la. S lijeve strane to počinje skidanjem 
matice koja zateže maleni svornjak. Ako sam 
ne ispadne iz ležišta trebat će ga izbiti 
laganim udaranjem čekića po probijaču. 
Nakon toga poluga mora sići sa svoje osovi¬ 
ne. S desne strane postupak je sličan: nakon 
što se skine lanac s lančanika odvrće se 
matica, izbija svornjak a onda se skida 
poluga pedala zajedno s pogonskim lanča¬ 
nikom. Ponekad se poluga tako nabije na 
osovinu da ne silazi bez lakog udarca drve¬ 
nim čekićem ili čekićem od gume i plastike. 
Već spomenutim C ključem skida se protu- 
matica osovine s lijeve strane bicikla, okre¬ 
ćući se u smjeru suprotnom kretanju kazalj¬ 
ke na satu. Polegavši bicikl na tlo, ako već ne 
leži, skida se ležište kuglica i vadi osovina, 
pazeći da se kuglice ne izgube. Zatim se i sa 
desne strane, vrteći ključem u smjeru kazalj¬ 
ke na satu, skida ležište kuglica. 

Pažljivo treba pregledati osovinu, ležajne 
konuse i kuglice te ležajne matice. Ono što je 
još upotrebljivo treba temeljito oprati u 
petroleju i osušiti, a istrošene dijelove zami¬ 
jeniti novima. Nakon toga, na određeno 
mjesto uvrnemo sjedište kuglica desne stra¬ 
ne i obilno ga podmažemo mašću. Kroz 
šupljinu ležaja osovine, prstom utiskujemo 
kuglice na njihovo mjesto. Uzimamo zatim 
osovinu i pripremamo je za ulaganje tako da 
namažemo lijevi ležaj i na nj rasporedimo 
kuglice, a na nju položimo maticu. Sada 
polako spuštamo osovinu u otvor na okviru 
dobro pazeći da to bude okomito kako ne 
bismo oštetili kuglice, raspoređene u de¬ 
snom ležaju. Zatim zategnemo lijevu maticu, 
pridržavajući drugom rukom osovinu. Okre¬ 
ćemo je u smjeru kretanja kazaljke na satu 
sve dok sasvim ne isključimo slobodan hod 
pri čemu okretanje mora ostati neometano. 
C ključem na istoj strani zategnemo i protu- 
maticu i vraćamo poluge pedala na osovinu. 

Da bismo skinuli poluge odvijamo maticu A i 
vadimo svornjak B uz pomoć nekoliko udara¬ 
ca probijačem C, ako se to pokaže potrebnim. 
/ pri skidanju ovako oslobođenih poluga po¬ 
nekad je potreban poneki lagani udarac. 



Da bismo zamijenili kuglice C ključem treba 
skinuti protumaticu D koja osigurava ležaj, a 
zatim se odvrće i sjedište ležaja E. Na isti način 
radi se i s druge strane i zatim vadi osovina F. 



Nakon čišćenja stavlja se nova mast (1) i u nju 
ulažu kuglice (2). Zateže se sjedište ležaja (3) 
sve dok ne uklonimo slobodan hod. Na kraju 
se priteže i protu matica (4). 













































Pogonski i za- 
gonjeni lančanik 
sa slobodnim 
hodom, lanac 

Kod većine ekonomičnijih tipova bicikla, 
pogonski je lančanik sjedinjen sa desnom 
polugom pedala. Kod boljih i sportskih mo¬ 
dela spojen je serijom vijaka za polugu od 
koje se lako odvaja. 

Da bismo zamijenili pogonski lančanik po¬ 
trebno je dakle skinuti polugu pedala kako 
smo to već objasnili u prethodnom pogla¬ 
vlju, znači izvlačenjem svornjaka nakon što 
smo odvrnuli maticu za učvršćenje. Nastavit 
ćemo odvrtanjem imbus vijaka koji spajaju 
polugu s lančanikom, pomoću imbus ključa. 
Tako se lančanik može zamijeniti. Kada kod 
sportskih bicikla postoje dva pogonska lan¬ 
čanika i oni su međusobno povezani serijom 
vijaka. 

Zagonjeni lančanik s ugrađenim slobodnim 
hodom zamjenjuje se kada zbog istrošenosti 
više ne djeluje kako treba, tj. kada u vožnji 
podignemo noge s pedala, a oni se nastave 
dalje odnosno počnu okretati. 

Slobodni hod bi se mogao popraviti, ali se 
radi o prilično složenoj operaciji i dijelovi se 
malo kada mogu nabaviti. Stoga je bolje 
staviti novi lančanik. U tu svrhu skinut ćemo 
protumaticu i maticu te izvaditi stražnji ko¬ 
tač iz viljuške. Kotač ćemo učvrstiti u škripcu 
tako da lančanik bude s gornje strane. Sada 
na osovinu stavljamo specijalni izvlakač koji 
zatežemo maticom. Kotač skinemo sa škri¬ 
pca, okrenemo i stegnemo izvlakač. Okrene¬ 
mo li obod kotača rukama izvlakač će odvr- 
nuti lančanik s ugrađenim slobodnim ho¬ 
dom. Obrnutim postupkom stavit ćemo nov 
lančanik. 

Postupak zamjene lanca prikazan je na crte¬ 
žu 3. Oslanjanjem kliješta na kariku lanca 
izbacujemo osigurač nakon čega se može 
izvući spojna karika lanca i njena pločica. 
Suprotnim postupkom montira se novi la¬ 
nac. Progib lanca koji bi smio iznositi oko 
13 mm podešava se pomakom stražnjeg 
kotača. 



Skinuvši polugu pedala (1 i 2) nakon vađenja 
svornjaka A zamjenjuje se pogonski lančanik. 
Kod nekih bicikla (3) odvrtanjem vijaka klju¬ 
čem B odvaja se lančanik. Na detalju 4 
prikazano je odvajanje dvostrukog lančanika. 


\ / -* 1 

v/jKm, 


Zagonjeni zupčanik s ugrađenim slobodnim hodom 
skida se stavljanjem specijalnog izv/akača A koji 
se zateže maticom (2). Nakon toga se izvlakač 
učvršćuje u škripac (3) i okreće u smjeru kretanja 
kazaljke na satu. Lančanik se rukom do kraja odvr- 
ne (4). 


Da bi se zamijenio, lanac se otvara istiskiva¬ 
njem osigurača A, skidanjem pločice C i 
vađenjem spojnice B. Novi lanac stavlja se 
obrnutim postupkom (3), a napetost podeša¬ 
va pomakom osovine stražnjeg kotača D. 

Stražnji i prednji 
mjenjač brzina 

\ 

Nužni zahvati provjere i podešavanja. Kako 
se mijenja čelična pletenica mjenjača. 

U ovom poglavlju govorimo o biciklu sa 
deset brzina, pet na stražnjem kotaču i dvije 
na pogonskom lančaniku. Takav je »opti¬ 
mum« potreban trkaćem biciklu. 

Ostali sportski bicikli nemaju dvostrukog 
pogonskog lančanika, a na stražnjem će 
kotaču biti mjenjač sa četiri ili tri brzine. Pri 
intenzivnoj, svakodnevnoj vožnji, uz kotače 
i lanac, mjenjač i dvostruki pogonski lanča¬ 
nik trpe najveća naprezanja. Stoga je njiho¬ 
vo dobro održavanje i podešavanje nužnost 
za svakoga tko se ne želi naprosto voziti već 
od svog bicikla zahtijeva veliku efikasnost. 
U tom i jest ogromna razlika između moder¬ 
nog sportskog bicikla i onoga kojeg su vozili 
naši djedovi. 

Čelične pletenice 

Kada pukne pletenica, bilo do mjenjača ili 
do dvostrukog pogonskog lančanika, dobro 


je zamijeniti je novom i to jačom i otporni¬ 
jom. Gledajući na dulji rok bit će i jeftinija od 
krpanja stare što je moguće ali ne i sigurno. 
Zamjena je jednostavna. Kada ostatke pu¬ 
knute pletenice oslobodimo na oba kraja, 
malo odvrnemo vijak ili leptir-maticu koja 
steže polugicu mjenjača. Polugicu gurnemo 
u središnji položaj tako da možemo s gornje 
strane ugurati kraj nove čelične pletenice, 
gurajući ga sve dok graničnik ne upadne u 
svoje sjedište. Nakon toga gurnemo polugi¬ 
cu u donji položaj tako da možemo pleteni¬ 
cu provući kroz vodilicu na donjoj strani 
polugice, a da je ne oštetimo niti slomimo. 
Pletenicu zatim sprovodimo do žlijeba koji 
se kod većine bicikla nalazi na donjem dijelu 


1 

Namjenjaču razlikujemo zupčanik sa pet stupnje¬ 
va A, vijak za podešavanje kotača i lanca B, protu - 
maticu C, vijak za učvršćivanje skretnice D, bužir 
E, povratnu oprugu F, dva vijka za podešavanje G, 
vijak za blokiranje čelične pletenice H, vodilicu 
lanca L , naponske kotačiće M i čeličnu pletenicu 
N. Da bi se pletenica zamijenila treba otpustiti 
leptir-maticu O (detalj 1), izvaditi staru pletenicu 
i uvesti novu kako je prikazano na detalju 2, pro¬ 
vući je kroz vodilice (3), kroz rubnike bužira (4) 
i učvrstiti (5) vijkom za blokiranje te podesiti i 
zategnuti leptir-maticom 0 (6). 

okvira, u blizini desne poluge pedala, a zatim 
kroz vodilice koje su različite ovisno o tipu 
bicikla, po vilici do osovine stražnjeg kotača. 
Ovdje pletenica obično ulazi u bužir koji je 
vodi do mjenjača i dalje prolazi kroz vijak s 
provrtom u glavi koji služi kao graničnik 
bužira. Sada polugicu mjenjača gurnemo do 
kraja naprijed, a goli ostatak pletenice ugu¬ 
ramo u poseban vijak ili maticu za učvršće¬ 
nje. Nekoliko centimetara dalje odrezat će¬ 
mo višak pletenice. I ovaj kratak komad gole 
pletenice može se zaštititi komadićem spe¬ 
cijalne zaštitne navlake. Nakon svega toga 
pritegnut ćemo vijak ili leptir-maticu na 
polugici mjenjača tako da bude u stanju 
oduprijeti se snazi opruge mjenjača u sva¬ 
kom položaju u koji je ubacimo. 

Podešavanje mjenjača 

Polugicu mjenjača pomaknemo do kraja, 
sve dok lanac ne zahvati najveći lančanik 
koji je i najbliže kotaču. Kod najvećeg broja 
mjenjača sa strane se nalaze dva vijka za 
podešavanje. Gornji treba uvrnuti ili odvr- 
nuti sve dok lanac ne klizi po većem lančani¬ 
ku bez vrludanja lijevo ili desno. Sada je 
dobro provjeriti i razmak između mehanizma 
mjenjača i žbica kotača. Možda će se neko- 
me 3 mm učiniti neznatnim ali nisu. Sada 
treba polugicu mjenjača pomaknuti do dru¬ 
goga kraja. Lanac bi se trebao naći na naj¬ 
manjem lančaniku, onom koji je najdalje od 
kotača. Izvijačem ćemo okretati donji od dva 
spomenuta vijka sve dok prolaz lanca na 
najmanjem lančaniku ne bude zadovolja¬ 
vajući. 

Podešavanje prednjeg mjenjača 

Ispravnim korištenjem odstojnika treba po¬ 
stići da se lanac nađe između većeg i manjeg 
pogonskog lančanika kada je uzubljen na 
srednji lančanik stražnjeg mjenjača. Kada la¬ 
nac prelazi preko manjeg zagonskog (onog 
izvana) i manjeg pogonskog lančanika (onog 
iznutra), metalna vodilica ne smije doticati 
lanac, uređaj za skretanje lanca ima jedan ili 
dva vijka za podešavanje. Pomoću njih, slič¬ 
no kao kod stražnjeg mjenjača, treba postići 
da vodilica bude u pravom položaju tj. da ne 



Detalji prednjeg mjenjača sa dvostrukim pogon¬ 
skim lančanikom-poluga A, leptir Hi vijak za pri- 
tezanje B, čelična pletenica C, graničnik pletenice 
D, vijak za podešavanje E, vijak za pritezanje vo¬ 
dilice F, vodilica G i dvostruki pogonski lančanik 
H. 

vodi lanac izvan pogonskih lančanika niti da 
se dotiče lanac. 


Kako skinuti kotač 

Dovoljno je osloboditi matice osovine koje 
zatežu ležišta na vilici da bi se zagonski 
lančanik oslobodio lanca. Kada na biciklu 
postoji mjenjač, stvari su nešto složenije. 
Držeći jednom rukom kotač da se ne bi 
okretao, drugom odvrćemo matice osovine. 
Povući ćemo unatrag mehanizam mjenjača 
koji će popustiti, zahvaljujući opruzi za zapi¬ 
njanje lanca. Kotač guramo prema naprijed 
dok ga ne oslobodimo viljuške provukavši 
zagonski lančanik između gornjeg i donjeg 
položaja lanca. Da bi se kotač opet montirao 
na bicikl dovoljno je uzubiti zupce u lanac, 
povlačeći mjenjač prema natrag i uvući 
kotač. 

Centriranje žbica 

Što treba uraditi da bi iskrivljeni kotač opet 
poprimio oblik kružnice . 

Svinutu žbicu gotovo je nemoguće uspje¬ 
šno izravnati. A ne može se niti ostaviti na 
kotaču koji bi izgubio svoju ravnotežu. Jedi¬ 
ni je izlaz u zamjeni. To je moguće i bez 
skidanja gume i zračnice, iako nije prepo¬ 
ručljivo. Najprije ćemo, dakako, ukloniti ne¬ 
ispravnu žbicu. Odvrnut ćemo zateznicu 
koja, unutar naplatka prihvaća i zateže kraj 
žbice. Oslobodivši je moći ćemo provući 
žbicu kroz glavninu i sasvim je izvaditi. 
Zatim ćemo novu žbicu obrnutim redoslije¬ 
dom kroz glavinu dovesti do naplatka i tamo 
je prihvatiti zateznicom. Izvijačem ćemo je 
zatezati sve dok žbica ne bude napeta pod¬ 
jednako kao i ostale. Na isti takav način 
centrira se kotač koji je izgubio ravnotežu. 
Stručnjaci prepoznaju ispravnu napetost 
žbice po zvuku koji postižu povukavši po 
njoj ključ, ali će početniku biti potrebna 
pouzdanija mjerila. Da bi se ispravila bočna 
iskrivljenja obruča komadić bijele krede 
držite tik do oboda kotača koji se okreće. Pri 
svakom okretu ostat će trag krede na onom 
dijelu naplatka koji se iskrivio izvan simetra- 
le kotača. Na tim mjestima treba pojačati 
napetost onih žbica koje dolaze sa suprotne 
strane kotača, okrećući za pola okreta zate- 

znice pomoću posebnog alata za napinjanje 
žbice. Nakon toga kredom se provjerava 
iskrivljenje i opet zateže sve do potpunog 
izravnanja naplatka. 

Ako je, međutim iskrivljenje radijalno, tj. ako 
osovina »više nije u sredini«, iznad oboda 
kotača, poprečno na vilicu, položit ćemo 
letvicu. Pokrenuvši kotač otkrit ćemo pomak 
u odnosu na letvicu i zabilježiti ga kredom. 
Tamo gdje se naplatak suviše udaljio od 
osovine kotača treba zatezati sve žice re¬ 
dom. U svakom slučaju, kada smo zadovolj¬ 
ni obavljenim centriranjem, provjerit ćemo s 
unutarnje strane obruča jesu li vrhovi žbica 
izvirili iz zateznica jer bi u takvom slučaju 
probušili zračnicu. 



Da bi se zamijenila žbica treba izvući (1) neisprav¬ 
nu, provući kroz rupicu na glavini kotača (2) i gur¬ 
nuvši je (3) kroz rupu na naplatku na nju navrnuti 
zateznicu (A) sve dok se ne postigne napetost kao 
i ostalim, susjednim žbicama. 



Bočna iskrivljenja (1) naplatka ispravljaju se tako 
da se najprije označe (2) mjesta na kojima se 
naplatak izbočio pa se na tim mjestima alatom za 
natezanje zatežu žbice (3) koje dolaze sa suprotne 
strane osovine. Radijalno iskrivljenje (4) također se 
zabilježi na obodu (5) i zatim zatežu sve žbice (6). 













































Glavina i 
montaža kotača 

Prljavština, nedovoljno podmazivanje i lo¬ 
še podešavanje glavni su razlozi kvarova na 
ležajevima kotača. Ti kvarovi dovest će do 
pretjerane istrošenosti kuglica, istrošenja 
njihovih unutarnjih ležišta (konusa) ili čak 
do oštećenja njihovih vanjskih ležišta koji 
čine cjelinu s glavinom. Ako je potrebno 
zamijeniti kuglice, tehnika je uglavnom jed¬ 
naka kao kod zamjene na ležaju upravljača i 
pedala. Najprije ćemo osloboditi kotač iz 
viljuške i jedan kraj osovine stegnuti u 
škripac. Na drugom, sada gornjem kraju 
skinut ćemo matice sve do konusa koji je dio 
kugličnog ležaja. Ovaj posljednji obično se 
može odvrnuti rukom i samo je ponekad 
potreban francuski ključ. Sada ćemo oslo¬ 
boditi drugi kraj osovine iz škripca i oprezno 
okrenuti kotač tako da oslobođene kuglice 
padnu u neku posudicu. Ako sada izvučemo 
prema gore osovinu, kuglice će s druge 
strane pasti kroz otvor glavine u posudicu. 
Sve dijelove glavine, osovine i same kuglice 
treba dobro očistiti petrolejem i zamijeniti 
svaki dio koji je istrošen. Treba očistiti i 
unutrašnju stranu glavine gdje se sakuplja 
otvrdnula mješavina masti i prašine. Nakon 
toga, gurnemo osovinu 3 do 4 cm duboko u 
glavinu, obilno premažemo ležište vazeli- 
nom i u njega razmjestimo kuglice. Sada 
osovinu kojoj s ove strane nismo ništa 
skinuli, spustimo do kraja tako da konus 
nalegne na kuglice. Nakon toga okrene se 
kotač, kraj osovine učvrsti u škripac i ponovi 
postupak mazanja i postavljanja kuglica na 
koje se zatim pritegne konusna matica. Ne 
suviše ali niti premalo da na ležajevima ne bi 
bilo zračnosti. Bar teoretski, za savršeno 
centriran kotač vrijedi pravilo da i težina 
ventila kada se nalazi s gornje strane mora 
biti dovoljna da ga okrene. Ako u tome 
uspijete posao ste obavli na najbolji mogući 
način. Dovoljno je, nakon toga smjestiti 
kotač na vilicu i pritegnuti vanjske matice. 
No, montaža kotača na vilicu samo je privid¬ 
no vrlo jednostavna. Matice se smiju priteg¬ 
nuti tek kada je kotač savršeno usmjeren tj. 


kada njegova osovina stoji sasvim okomito 
na krakove vilice. Kod prednjeg kotača uda¬ 
ljenost osovine od krajeva vodilice mora biti 
jednaka na oba kraka, do čega automatski 
dolazi kada osovina dođe do krajeva vodili¬ 
ca. Pravi problemi javljaju se kod stražnjeg 
kotača. Tamo su vodilice mnogo duže, a 
pravi položaj osovine nalazi se negdje u 
sredini i zapravo ovisi o stupnju zategnutosti 
lanca. Ispravan je takav položaj osovine da 
lanac pritisnut na sredini između pogonskog 
i zagonskog lančanika ima progib do 
13 mm. Na nekim tipovima bicikla (2) po¬ 
stoje vijci kojima se na vodilici utvrđuje 
položaj osovine. 



Dijelovi glavine: matice za fiksiranje kotača na 
vilicu A f matice za učvršćenje konusa ležaja B, 
konusi C, kuglice D, osovina s navojem E, 
glavina sa sjedištima za kuglice ležajeva F. Za 
demontažu i čišćenje (1 i 2) blokirati C i 
odvrnuti B. 



Da bi se učvrstio kotač na prednju vilicu treba 
ga staviti u vodilice i (1) uvrnuti vijke A. Isto 
važi i za stražnji kotač (2). Lanac (3) se 
nateže vijcima B. Progib u C i D treba biti 
13 mm. 

Probušena guma 

lako popravak nije privlačan zahvat trebamo 
ga očekivati prilično često. 

\ 

Radi se o najčešćoj neprilici svakog bicikli¬ 
ste. Jedan čavlić, oštar kamen, komadić 
stakla lako će savladati meki gumeni štit oko 
zračnice, a još lakše cjevastu gumu (tubu- 
lar) trkaćeg bicikla. Kod ove posljednje 
popravak je zaista prilično složen pa ga 
mnogi povjeravaju specijalistima ili čak za¬ 
mijene gumu. Kod uobičajene gume s unu¬ 
trašnjom zračnicom sve je lakše i jednostav¬ 
nije. 

Uobičajena guma 

Da bismo olakšali popravak preporuča se 
skidanje kotača s okvira kako smo to obja¬ 
snili u prethodnom poglavlju. Nakon toga 
pažljivo ćemo pregledati gumu jer postoji 
mogućnost da se neprijateljski predmet još 
nalazi u njoj. Kada ga izvadimo, mjesto 
vidno označimo kredom. Nakon toga skinut 
ćemo kapicu ventila pa sam ventil te maticu 
koja steže ventil i zračnicu uz naplatak. 
Nakon toga uguramo pod gumu, pazeći da 
ne prerežemo zračnicu, posebnu polugu za 
skidanje gume. Gurnemo li je prema dolje 
odvojit ćemo gumu od obruča i u isto 
vrijeme moći ćemo kraj polugice zakačiti za 
žbicu. To ćemo na razmacima od oko 10 cm 
ponoviti i sa druge dvije polugice. Nakon 
toga jedan dio gume sasvim je sišao s 
obruča. Uklanjamo polugice i rukama nasta¬ 
vljamo skidati gumu. Kada je oslobođena 
guma š jedne strane kotača treba osloboditi 
ventil i izvući zračnicu. Ako je napumpamo i 
gurnemo u vodu, mjehurići će nam odati 
gdje se nalazi rupa. 

Ako ste i prije skidanja vanjske gume prona¬ 
šli oštećeno mjesto, označite ga i pregledaj¬ 
te cijelu gumu jer ponekad iznenađenje ne 
dolazi samo. Nakon umakanja u vodu zrač¬ 
nicu treba obrisati krpom, označeno mjesto 
ohrapaviti brusnim papirom i premazati lje¬ 
pilom za gumu. S jedne strane zračnice 
izrežemo odgovarajuću zakrpu kojoj istanji¬ 
mo rubove. Veličina zakrpe treba biti najma¬ 
nje 2x 2 cm odnosno, ako se radi o većoj 

Da bismo izvadili zračnicu treba odvrnuti 
poklopac A i maticu B te ugurati polugice C 
(detalj 1). Prstima izvučemo rub gume na 
cijelom obodu s jedne strane kotača (2) i 
nakon toga napumpamo zračnicu (3). 



Zračnicu potapamo u vodu (1) kako bi mje¬ 
hurići zraka otkrili mjesto oštećenja. To mjesto 
obilježimo (2) i brusnim papirom ohrapavimo 
da bismo ga zatim dva puta premazali ljepilom 
(3) i sve pokrili zakrpom (4). 


oštećenoj površini, zakrpa mora svuda 
unaokolo najmanje za 1 cm ležati na zdravoj 
gumi. Naravno ako je oštećena površina 
velika, trebat će zamijeniti zračnicu. Nakon 
nekog vremena nanijet ćemo opet na zračni¬ 
cu još jedan sloj ljepila i zatim položiti 
zakrpu i čvrsto je stisnuti prstima. Treba 
sačekati nekoliko minuta i zatim se ventil 
može ugurati kroz rupu na naplatku, zračni- 
ca vratiti unutar gume i ventil učvrstiti po- 
muću matice. Zatim ćemo gumu navući na 
obruč što ide lako sve do posljednjih dvade¬ 
setak centimetara gdje ćemo si pomagati 
spomenutim polugicama. Nakon toga treba 
gumu još napumpati i ventil zaštititi kapi¬ 
com. 































Cjevasta guma (tubular) 

Prije početka popravka gumu najprije treba 
odvojiti od obruča, a budući da je zalijeplje¬ 
na odvaja se posebnim razrjeđivačem kojeg 
nanosimo krpicom ili spužvicom. Kada se 
guma odvoji dobro ćemo i nju i obruč očistiti 
istim razrjeđivačem. Pregledavajući unu¬ 
trašnji obod gume otkrit će se jedna traka 
koju treba odvojiti prstima ili pažljivo klije- 
štima. Ispod trake otkrit ćemo šav koji ćemo 
presjeći i ukloniti konac, po mogućnosti u 
jednom komadu, tako da se ne oštete rupice 
jer ćemo kroz njih opet sašiti gumu. Otvara¬ 
jući šav ugledat ćemo još jednu traku koja 
odvaja vanjsku gumu od vrlo osjetljive zrač- 
nice. Ako je sašita treba je pažljivo maknuti i 
gurnuti u jednu stranu. Nakon toga izvlači se 
zračnica i popravlja isto onako kao kod 
»običnih« guma. Da bi se zakrpa bolje slije¬ 
pila zategnite je štipaljkom za sušenje rublja. 
Nakon toga uguramo na mjesto traku koja 
odvaja zračnicu od vanjske gume i olovkom 
nacrtamo buduće šavove. Ako je moguće, tj. 
ako nisu oštećene, poslužit ćemo se starim 
rupicama. Nakon toga uzet ćemo čvrst ko¬ 
nac za šivanje, udvostručiti ga i napraviti 
uzao. Iglu uguramo u prvu rupicu dobro 


pazeći da ne dotaknemo zračnicu i da 
traka uvijek ostane na svom mjestu. Šijući 
preći ćemo najmanje centimetar na šav koji 
je ostao nerasporen i tek tada načiniti uzao i 
odrezati višak konca. Ljepilom ćemo prema¬ 
zati kako šav tako i unutrašnju stranu vanj¬ 
ske trake i pritisnuti ih zajedno, pažljivo ali 
čvrsto tako da ne bude nikakvih nabora. 
Nakon toga napumpat ćemo gumu, da bi¬ 
smo je mogli s unutarnje strane premazati 
ljepilom i usput odmah obruč. 

Nakon desetak minuta, kada ljepilo počne 
vezati, ispustit ćemo zrak iz gume i staviti je 
na mjesto polazeći, naravno, od mjesta gdje 
se ventil provlači kroz obruč. Kada je guma 
na mjestu napumpat ćemo je do voznog 
pritiska. Prije no što je opet koristimo bit će 
dobro da prođe 24 sata da bi ljepilo dokraja 
vezalo. 

3 

Da bi se mogla popraviti cjevasta guma (tubu¬ 
lar ), treba najprije odvojiti (1) vanjsku traku A 
i otvoriti gumu (2). Gurnuti u stranu (3) unu¬ 
tarnju traku B, izvući zračnicu i krpati je (4) 
tako da zakrpu (C) učvrstimo štipaljkom za rub¬ 
lje (D) dok dobro ne primi (5). Obilježiti (6) 
buduće bodove i sašiti ih kako je pokazano na 
crtežima 7 , 8 i 9. Zalijepiti vanjsku traku , a za¬ 
tim i cijelu gumu na naplatak. 

Sjedalo 

0 pravoj visini i »mekoći« sjedala ovisi 
hoćemo li na biciklu ugodno putovati. 

Sjedalo jednako kao i upravljač gotovo 
uvijek nakon kupnje novog bicikla treba 
prilagoditi visini vozača. Postoji mnogo teo¬ 
rija o optimalnom razmaku pedala i sjedala. 
Najmodernija i ujedno najjednostavnija ka¬ 
že da kada biciklist petom upre u pedal koji 
se nalazi u donjem položaju, a pri tom sjedi, 
noga mora biti potpuno opružena. Narav¬ 
no, malokad će u tvornici pogoditi dužinu 
noge kupca. Treba stoga olabaviti maticu, 
odnosno vijak koji pri vrhu okvira zateže 
nosač sjedala. Nakon toga sjedalo se može 
slobodno pomicati gore-dolje sve dok se ne 
nađe odgovarajuća visina. 

Ako matica nije dovoljno zategnuta može se 
dogoditi da se, pogotovu ako bicikl padne, 
sjedalo iskosi, uvuče ili izvuče iz okvira. 
Trebat će ga, očigledno, namjestiti u pravi 
položaj i čvršće zategnuti maticu. 

Većina sjedala ima još jedan vijak s maticom 
tamo gdje se spaja sa nosačem. Otpustivši ih 
može se sjedalo nagnuti u uzdužnom smjeru 
sve dok se ne nađe najpovoljniji položaj za 
pojedinog biciklistu. I ovaj zglob mora biti 
čvrsto zategnut jer će inače biti dovoljno i 
jedno energičnije kočenje pa da se sjedalo 
nagne uz dosta bolne posljedice po vozača. 
Sve ove opaske odnose se i na turistički i na 

sportski bicikl. Međutim, kod nekih trkaćih 
bicikla postoji i treći vijak čijim se otpušta¬ 
njem omogućuje pomak sjedala naprijed- 
natrag da bi natjecatelj mogao izabrati zaista 
najpovoljniji položaj. Kod nekih pak turistič¬ 
kih bicikla moguće je podešavanje napetosti 
opruga koje se nalaze u stražnjoj polovici 
sjedala. U ovom slučaju nema vijaka i matica 
već se naprosto radi o zamjeni opruga za 
mekše ili tvrđe. Potreba da se opruga zamije¬ 
ni pojavljuje se i kada jedna olabavi ili 
pukne. Skida se tako da kliještima odvrnemo 
krajeve. Na isti način učvršćuje se nova. 
Sjedala presvučena kožom preporučljivo je 
prati vodom i sapunom i zatim premazati 
vazelinom za kožu s donje strane. Nakon 
toga sjedalo se »masira« tj. odozgo po njemu 
pod pritiskom valjamo cijev ili šipku duljine 
dvadesetak centimetara. 

Kočnice 

Sasvim je razumljivo da moraju biti savršeno 
djelotvorne želimo I i izbjeći opasne nezgo¬ 
de. 

Na većini bicikla kočnice se aktiviraju ručno, 
a pritisak se pomoću čelične pletenice s 
ručice na upravljaču prenosi na kočione 
čeljusti koje stežu gumene papučice uz 
naplatak i tako ga zaustavljaju. Princip je u 



Sjedalo: da biše podesio nagib treba odvrnuti 
maticu A, pomaknuti kao na 2 i zavrnuti. Za 
visinu djelovati na polugu B Hi maticu C (det. 
1). Na mjestu D podešava se napetost sjedala. 
Matice E odvrću se prilikom zamjene opruga. 













stvari jednak kao kod disk-kočnica na auto¬ 
mobilima. 

Prije no što se detaljnije pozabavimo kon¬ 
strukcijom kočnica jedan savjet: da bi kočni¬ 
ce uvijek bile djelotvorne sve njihove po¬ 
moćne dijelove treba često podmazivati. Pri 
tom treba paziti da nikada, ponavljamo nika¬ 
da, ni kap ulja ne padne na gumenu papuči¬ 
cu, jer je u tom slučaju treba zamijeniti. Ista 
mjera opreza vrijedi ako se zamašćenom 
krpom briše obod i žbica kotača. 

Zamjena papučica 

Nove papučice montirat ćemo kada su se 
stare toliko istrošile da je potreban velik hod 
poluge kočnice tj. kada nam ručica pod 
pritiskom šake nalegne na upravljač, a pa¬ 
pučice još dovoljno ne pritisnu obruč. I 
osjećaj ovdje igra veliku ulogu: kada biciklist 
primijeti da više nama one sigurnosti i od¬ 
lučnog djelovanja pri kočenju, znak je da 
papučice više nisu u stanju izazvati dovoljno 
trenje u dodiru s metalom naplatka. 

Da bismo montirali nove papučice, najprije 
ćemo ukloniti stare. One se sastoje od malih 
gumenih blokova učvršćenih s poleđine na 
limenu pločicu koja se vijkom i maticom 
veže na čeljusti kočnice. Potrebno je dakle 
odvrnuti maticu i skinuti papučice zajedno 
sa limenim držačima. Želimo li ove i dalje 
koristiti što je moguće, treba iz njih izvući 
ostatke starih gumenih papučica i ugurati 
nove udarcima čekića. Pri tom treba paziti da 
se nabave pločice pravih dimenzija. Kada je 
to obavljeno držač stavljamo na mjesto, u 
čeljusti, lagano zategnemo maticu i pomiče¬ 
mo papučicu sve dok se ne nađe na pravoj 
visini u odnosu na naplatak. Jednom rukom 
zategnemo ručicu na upravljaču tako da 
papučica bude pritisnuta uz naplatak, a 
drugom čvrsto zategnemo maticu držača. 
Sve to ponovimo s druge strane kotača. 
Oprez: nikada ne zamjenjujte samo jednu 
papučicu, već uvijek obje! Jednako važno: 
pločica-držač gumice s jedne je strane za¬ 
tvoren. Upravo ta strana mora biti uvijek 
okrenuta u smjeru vožnje bicikla jer bi se u 
suprotnom dogodilo da pri kočenju gumice 
izlete iz svog ležišta. Sada još treba podesiti 
udaljenost gumica od naplatka; najbolja je 
na 3 mm. 


Podešavanje 

Kod većeg dijela bicikla koji se koče putem 
čelične pletenice (o kočenju putem poluge 
bit će još riječi) postoje tri točke za podeša¬ 
vanje: dvije pomoću vijka a jedna na mjestu 
osigurača čelične pletenice. Međutim, treba 
odmah napomenuti da je bilo kakvo pod- 
dešavanje uzaludno ako papučice nisu u 
redu te ako nije dobro pritegnut vijak kojim 
su čeljusti kočnice pričvršćene za okvir bi¬ 
cikla. Najvažnije je podešavanje kod osigu¬ 
rača gdje završava i gdje je stegnuta čelična 
pletenica koja dolazi s ručice na upravljaču. 
Jednom rukom treba stegnuti čeljusti koč¬ 
nice, a drugom pomoću ključa odvrnuti 
maticu koja blokira osigurač sve dok čelična 
pletenica slobodno ne klizi. Sada čeljusti 
držimo tako da udaljenost gumice od obruča 



Kočnice sa žičanom povlakom (čeličnom pletenicom): 
ručica A, osigurač B, čelična pletenica C, sjedište D 
bužia E, vijak F za podešavanje položaja ručice , matica 
G, vijak za učvršćenje pletenice H, čeljusti kočnice L, 
vodilica M za vertikalno podešavanje papučica pomo¬ 
ću matice O, matica P, osiguravajuća pločica Q i vijak 
R za pričvršćenje čeljusti kočnica na okvir. Nauljiti na 
mjestima označenima većim strelicama. 

iznosi oko 3 mm. U praksi je bolje da to bude 
1 ili 2 mm jer kada se čelična pletenica opet 
zategne pojavit će se izvjesno povećanje 
razmaka koji treba biti što bliže onom ideal¬ 
nom od 3 mm. Naravno, da bismo to postigli 
čvrsto smo zategnuli osigurač. x 

Drugo podešavanje, sada pomoću vijka, 
očekuje nas na gornjem dijelu čeljusti koč¬ 
nice, tamo gdje završava obloga čelične 
pletenice (bužir). Do kočenja dolazi kako se 
to lijepo može razabrati iz crteža, kada plete¬ 
nica zateže krak donje čeljusti, a gornju drži 
u nepomičnom stanju kraj obloge pletenice 
(bužir). Radi se upravo o vijku koji blokira 
bužir i kroz koji prolazi pletenica. Okrećući 
ga pomoću ključa u smjeru suprotnom od 
kazaljke na satu postiže se produljenje dijela 
pletenice koja se nalazi u oblozi odnosno 
skraćenje onog preostalog dijela koje je 
vani. Ako je međutim kočnica suviše zateg¬ 
nuta vijak treba vrtiti u suprotnu stranu pa 
napetost popušta. 

Treća mogućnost podešavanja ne postoji 
kod svih bicikla, a nalazi se na upravljaču, na 
mjestu gdje žičana pletenica izlazi iz ručice 
kočnice. I ovdje se radi o jednom vijku koji 
ograničava kraj obloge i kroz koji prolazi 
pletenica. Način podešavanja i njegovi re¬ 
zultati jednaki su kao kod podešavanja na 
samoj čeljusti koje smo malo prije opisali. 
Prednost je što nema matice pa nije potre¬ 
ban ključ — dovoljno je prstima okrenuti 
narezani kotačić što znači da se djelovanje 
kočnice može podesiti čak i u vožnji. 
Upozorenje: da bi kočnice bile zaista djelo¬ 
tvorne, naplaci treba da budu savršeno rav¬ 
ni. Ako se pri okretanju kotača obruč pribli¬ 
žava i udaljuje od obloga kočnice jasno je da 
ni kočenje ne može biti djelotvorno pa se 
treba pozabaviti centriranjem žbica. 

Čelična pletenica 

Da bi kočnice pouzdano djelovale pletenica 
mora biti dobro podmazana kvalitetnom 
mašću. 

Ipak, čak i dobro podmazana i neistrošena 
pletenica može pući od iznenadnog ili pre¬ 
tjeranog napona, najčešće kod same ručice 
na upravljaču gdje je kraj pletenice učvršćen 
osiguračem koji je na nju zalemljen. 
Pokidana pletenica zamjenjuje se tako da se 

Za izmjenu čelične pletenice izvući (1) poki¬ 
danu A nakon što se otpustila matica B na si. 
2. Uvući novu pletenicu i stegnuti maticu B, 
držeći papučice na udaljenosti 3 mm od 
naplatka. Na si. 3 osiguracija na si. 4 zamjena 



Za popravak čelične pletenice treba pokidanu 
čisto odrezati kao na A, zalemiti kraj kao na C, 
te upotrijebiti novi graničnik B, rastući (1) 
pletenicu u glavu graničnika. Zalemiti 2 i 
isturpijati 3. 

odvrne osigurač koji ga povezuje sa čeljusti¬ 
ma kočnice. Zatim se ukloni i osigurač koji je 
ostao u svom sjedištu na ručici kočnice. 
Nova pletenica ugura se u oblogu počev od 
gornjeg kraja, na upravljaču, a zatim osigu¬ 
rač uguramo u njegovo sjedište na ručici. 
Ako tu postoji vijak za podešavanje, treba ga 
dokraja uvrnuti i zatim ugurati pletenicu u 
polugu tako da prođe najprije kroz vijak 
za podešavanje i odatle u bužir. Naravno, 
pletenica je bila dobro obložena mašću pa 
lako klizi kroz bužir. Ako imate trkaći bicikl, 
bužir pokriva pletenicu samo na početnom i 
završnom dijelu. Stoga ćete krpom dobro 
obrisati izloženi dio pletenice jer bi masnoća 
poslužila samo sakupljanju prašine. Pleteni- 























ca će, dakako proći kroz vijak za podešava¬ 
nje na čeljustima kočnice i ući u osigurač 
koji ćemo čvrsto zategnuti. 

U slučaju da ne možemo odmah nabaviti 
novu čeličnu pletenicu možemo je popraviti 
— naravno ako je pukla na kraju. Tu je treba 
ravno odrezati i stegnuti osiguračem na vi¬ 
jak. To je naravno samo privremeno rješenje, 
a ni svi bicikli nemaju takvih poluga- na 
upravljaču koje mogu primiti čak i vrlo 
mali osigurač te vrste. Moguće je koristiti i 
originalni osigurač iz kojega ćemo plame¬ 
nom eliminirati preostale krajeve žica i za- 
lemiti ravno odrezani kraj pletenice. 

Torpedo kočnica 

Pod nazivom torpedo podrazumijeva se 
sklop glavine u kojoj je kočnica koja se 
aktivira potiskivanjem pedala unatrag i spoj¬ 
ka slobodnog hoda. Osnovna ideja je slije¬ 
deća: pri okretanju pedala unaprijed bicikl se 
pokreće, pri mirovanju pedala bicikl se kreće 
zbog inercije, potiskavanjem pedala unatrag 
aktivira se kočnica smještena u glavinu 
kotača, te koči bicikl. 

Na jednoj od torpedo izvedbi kočnica, na 
stražnjoj mirujućoj osovini, desno, preko 
kugličnog ležaja smješten je lančani zup¬ 
čanik, a na lijevoj je strani nataknut stožac 
lijevog kugličnog ležaja. Lančani zupčanik i 
stožac desnog kugličnog ležaja učvršćeni su 
na glavčini i osigurani protumaticom. Glav- 
čina ima u unutrašnjosti zupčaste utore; u 
njima leži pet valjčića, koje vodi desna 
polovica sklopke tako da su simetrično raz¬ 
mješteni ukrug glavčine. Valjčići mogu se 
kretati između zubaca po ekscentričnim po¬ 
vršinama, tako da se sve više udaljuju od 
osovine glavine kada se lančanik, pa time i 
glavina, okreću prema naprijed. Odmičući se 
od centra valjčići zahvaćaju unutrašnju-po¬ 
vršinu glavine i utiskuju se u njene žljebove 
te bez klizanja pokreću stražnji kotač. Ako 
lančanik miruje valjčići izlaze iz žljebova 
glavine, pa je time prekinuta veza lančanika i 
glavine kotača. Potiskuju li se pedali una¬ 
trag skošeni zupci kućišta spojke potisnu 
ulijevo pomoću protuzuba lijevu polovinu 
spojke koja svojim konusima dijelom poti¬ 
skuje elastični valjak kočnice na konus. Kad 

Čeljusti kočnica: njihovi sastavni dijelovi su 
ručica A, povratna opruga B, vijak za podeša¬ 
vanje C, prednje koči one pločice D, mjesta 
koja treba podmazati G, vijci za nastavljanje E 
i dijelovi za prijenos kretanja F. 



Stražnja kočnica: vučna poluga A, njihajuća 
poluga B, tarne pločice C, nosač na vilicama 
koji nosi tarne pločice. Značenje strelica ob¬ 
jašnjeno je u potpisu prethodne slike. 


se konus utiskuje s obje strane u elastični 
valjak, ovaj se širi te pritiskuje o stijene gla¬ 
vine i time ga koči. Valjak se pri tom ne može 
okretati jer njegov jezičac upada u urez u 
konus. Okretanje konusa sprečava poluga 
koja se pričvršćuje uz vilicu okvira. Dva valj¬ 
čića u konusnom dijelu spojke, aktivirana na 
sličan način kao i valjci, upadaju u žljebove 
u elastičnom valjku i time sprečavaju kliza¬ 
nje između konusa i elastičnog valjka. 
Kad vozač prestane potiskivati pedale prema 
natrag, prestaje djelovanje konusa, a time i 
kočenje. 

Za čišćenje, rastavljanje te podešavanje 
zračnosti ležajeva vrijede ista pravila i upute 
koji su već ranije spominjani. 

Električni 

uređaji 


Krajnje su jednostavni', kao uostalom i vozilo 
na koje su montirani. Sastoje se, uglavnom, 
od generatora (dinama) i svjetiljke. 


Na biciklu električni je uređaj vrlo jednosta¬ 
van — sastoji se praktički od tri dijela: 
prednje svjetiljke, stražnjeg signalnog svjet¬ 
la i dinama. Svjetiljke hranjene energijom iz 
baterija, tako popularne prije mnogo godi¬ 
na, sada su sasvim iščezle. Izuzev kod pri¬ 
vremene montaže na trkaće bicikle. No, bio 
on i jednostavan, električni uređaj na biciklu 
može zadati mnogo glavobolja, pogotovu u 
susretu s prometnom milicijom. A do kvaro¬ 
va dolazi upravo zbog brze oksidacije konta- 
kata, a nije potrebno mnogo ni da se oštete 
fini provodinici koji spajaju svjetiljku sa 
dinamom. Stoga ćemo povremeno pregle¬ 
dati i popraviti sve što je potrebno na 
električnoj instalaciji našeg bicikla. 


Dinamo 

Prije svega trega provjeriti da nije popustio 
vijak kojim je dinamo učvršćen na bicikl, 
obično na prednju vilicu. Pritegnite ga. 
Olabavljeni nosač ne samo što će uzrokovati 
neefikasniji rad dinama već će na mjestu 
spoja vjerojatno oštetiti vilicu i tako postati 
mjesto začetka korozije. Budući da je dina¬ 
mo na takvu mjestu gdje ga zalijevaju i voda 
i blato treba ga pažljivo očistiti, provjeriti da 
li se nazubljeni kotačić slobodno ali skoko- 
vito okreće, zahvaljujući svojoj konstrukciji. 
Potrebno je provjeriti da li su jedna ili dvije 
žice koje izlaze iz dinama dobro učvršćene. 
Ponekad su vodovi, umjesto da izlaze iz 
tijela dinama, učvršćeni ispod njega odgo¬ 
varajućom maticom. Tada ih je lakše provje¬ 
riti ali su i podložniji vanjskim utjecajima. 
Rđu ako se pojavi, odstranit ćemo brusnim 
papirom. 

Električni uređaji bicikla: (1) dinamo A, svjetiljka B, 
signa/no svjetlo C, žice D. Na detalju 2 prikazana je 
matica E kojom se podešava nagib svjetiljke, F je 
priključak za električnu žicu, a pokazano je kako se 
izvijačem otvara okvir. Na detalju 3 prikazano je 
čišćenje konta kata G i prstena H. Detalj 4: način 
spajanja električnog voda. 


Svjetiljka 

Ona zahtijeva najviše pažnje. Treba je prije 
svega pravilno usmjeriti da bi svjetlo koristi¬ 
lo pri vožnji. Da bismo mogli promijeniti 
nagib odvrnut ćemo odgovarajuću maticu 
za pola, a najviše za cijeli okret. Svjetiljka će 
ostati na svom mjestu ali će pod pritiskom 
ruke mijenjati položaj. Sada ćemo uključiti 
dinamo i pokrenuti bicikl. To ćemo, naravno 
raditi uveče kako bismo u tami dobro proci¬ 
jenili mlaz svjetlosti i precizno ga podesili. 
Nakon toga, fiksirat ćemo položaj svjetiljke 
pritezanjem matice. 

Pregorjela žaruljica mijenja se otvaranjem 
stražnje strane svjetiljke. Ponekad je učvrš¬ 
ćena maticom, a ponekad je za otvaranje 
dovoljan pritisak prstiju uz pomoć izvijača 
koji ćemo odozdo gurnuti pod okvir, paze¬ 
ći da po oslobađanju ne padne i ošteti se. 
Nakon toga skida se i ogledalce i zamijeni 
žaruljica. 

To je prilika da se očiste spojnice električnih 
vodova vrlo finim brusnim papirom. Očistit 
ćemo i ostale dijelove od prašine prije no što 
opet sastavimo svjetiljku. 

Što se tiče stražnjeg signalnog svjetla tamo 
se žaruljica može zamijeniti nakon što je 
odvrnut vijak koji pridržava crvenu reflekti- 
rajuću ploču. I ovdje ćemo usput provjeriti i 
očistiti mjesto spoja. 



















Pumpa 


Vjerna i gotovo neuništiva alatka ako joj se 
posvećuje minimalna pažnja. gotovo da 
predstavlja simbol potpune i umirujuće au¬ 
tonomije bicikla kao vozila. 

Onaj tko se posveti turizmu na dva kotača 
zaista bi trebao odvojiti malo vremena i 
pažnje pumpi za bicikle. Sve je više vozača 
koji je stalno imaju na svom biciklu usprkos 
strahu da će je netko uzeti. 

Da bi pumpa bila uvijek spremna za upotre¬ 
bu, povremeno je treba podmazati. To je 
sasvim jednostavno — treba izvući do kraja 
ručicu, na osovinu nanijeti nekoliko kapi 
rijetkog ulja za podmazivanje i nekoliko puta 
oponašati funkciju pumpanja. Nakon toga 
treba obrisati eventualnu suvišnu masnoću i 
s tim je poslom gotovo. 

Ponekad, nakon duže upotrebe, fine strugo¬ 
tine s osovine pomiješaju se s uljem i stvore 
crni, masni nanos koji ostavlja ružne i neiz¬ 
brisive mrlje. Tome se donekle može dosko¬ 
čiti ako prije svakog podmazivanja osovinu 
dobro istrljamo čistom krpom. Trebalo bi, 
zapravo, otvoriti pumpu i očistiti one površi¬ 
ne koje se u njoj kriju. To nije složen posao. 
Kada izvučemo ručicu pumpe do kraja, 
odvrnut ćemo poklopac s navojem koji za¬ 
tvara tijelo pumpe. Sada možemo iz nje 
izvući sve što se unutra nalazi — osovinu, 
oprugu i brtve. Dobro ćemo ih očistiti krpom 
a onda i unutrašnjost tijela pumpe koju 
ćemo zatim podmazati čistim uljem. U tijelo 
pumpe zatim vraćamo sve što smo iz njega 
izvukli i zatvaramo pumpu poklopcem. Po¬ 
nekad ćemo, nakon otvaranja pumpe zaklju¬ 
čiti da se je brtva istrošila. To je, u većini 
slučajeva kožna pločica zavrnutih rubova. 
Skinut ćemo vijak kojim je brtva pritegnuta 
uz metalni podložak i zamijeniti je ali ćemo 
prije toga kožu dobro podmazati uljem. U 
ovom slučaju bit će malo teže ugurati osovi¬ 
nu natrag u tijelo pumpe. Morat ćemo je 
malko nagnuti u stranu i polako okretati da 
bismo bez oštećenja savladali krutost nove 
brtve. 

Ponekad ćemo otvorivši pumpu zaključiti da 
se je brtva raspala, otpala sa svog podloška i 


našla se nabijena na dnu pumpe. Posegnut 
ćemo za komadom žice dovoljne dužine 
kojoj ćemo kraj zavrnuti u malenu kuku. 
Pomoću nje izvući ćemo ostatke kožne 
brtve, a nakon toga možemo montirati novu. 
Ponekad će napuknuti savitljiva gumena 
cjevčica kojom zrak pod pritiskom iz pumpe 
dovodimo u zračnicu. Do puknuća obično 
dolazi na mjestu gdje je cjevčica učvršćena 
na tijelo pumpe. Ako je dovoljno duga ne 
moramo je odmah zamijeniti. Skinut ćemo 
metalnu obujmicu koja je drži na tom mjestu 
i odrezati oštećeni dio cjevčice. Nataknut 
ćemo je zatim na vijak kojim se spaja sa 
tijelom pumpe i stegnuti komadićem tanke 
žice. 



Da bi se zamijenila brtva treba izvaditi osovinu 
A. osloboditi odvrnuvšipoklopac s navojem B 
i povući. Odvrnuti (det. 1) brtvu E sa pločice 
D na koju se oslanja opruga C. Podmazati 
novu brtvu , učvrstiti je i ugurati osovinu u 
tijelo pumpe (det. 2). 



Popravak gumene cjevčice: odvrnuti vijak 
(1), odrezati (2) oštećeni dio , učvrstiti ga na 
vijak (3) pomoću komada žice. Detalj4prika¬ 
zuje izvlačenje otkinute brtve pomoću koma¬ 
da žice A kojem smo na kraju napravili kuku. 

VA. 



MOTOCIKL 


Pozivamo vas na uzbudljiv put u svijet motocikla, svijet 
okvira, kroma, naplataka, guma i motora. Dijelove treba 
dobro upoznati da bi se mogli dugo održavati i ispravno 
zamijeniti. Naučit ćemo vas Što se sve mora, a što ne 
smije uraditi da bi naš motocikl uvijek bio u izvrsnom 
stanju — bez obzira radi li se o višecilindričnom čudu 
moderne tehnike Hi o jednostavnom mopedu. 

Vrste motocikla 


Na brzinu ćemo se provozati dvo i četvoro - 
taktnim motorima , vozilima za turizam , kros 
i terensku vožnju. 


Pripremiti potpun pregled motocikla goto¬ 
vo je nemoguće jer se ne razlikuju samo 
po vrstama motora već i po građi nosivih 
okvira koji se mijenjaju ovisno o namjeni 
motocikla. Prema najgrubljoj podjeli motori 
mogu biti dvotaktni i četverotaktni, a prije 
nekoliko godina pridružio im se i rotacioni 
VVankelov motor. Slijedeća bi podjela mogla 
biti prema broju cilindra. Okviri se grade za 
turističku vožnju, za kros i terensku vožnju, 
a svaki od njih ima svoje posebnosti koje se 
prenose na druge dijelove, od kotača do 
ispušne cijevi. Uza sve to ne treba zaboravi¬ 
ti i »lude« konstrukcije kao što su EASY- 
RIDER motori i neke posebne tipove, npr. 
motocikle sićušnih dimenzija koji su pos¬ 
ljednjih godina postali vrlo popularni. Mo¬ 
dernoj proizvodnji treba pridodati ii moto¬ 
cikle od prije dvadesetak godina koji su još 
i bit će dugo u upotrebi. Stoga se ova 
knjiga, da bi mogla biti od pomoći pros¬ 
ječnom vozaču, neće moći pozabaviti odre¬ 
đenim modelom. Razgovor o četverocilin- 
dričnoj HONDI malo bi koristio vlasniku 
dvotaktnog SUZUKI JA ili jednocilindričnog 


mopeda. Stoga je priprema ove knjige bio 
prilično težak zadatak pa ne treba biti suviše 
oštar kritičar ako nešto izgleda nedorečeno. 
Jer, pogotovu kod crteža, nastojali smo sve 
pojednostaviti i istaknuti samo najvažnije 
dijelove koji su približno jednaki na različi¬ 
tim tipovima motocikla. Kada se razgovara 
o dijelovima gdje postoje različita rješenja 
naglasak je stavljen na ona koje se pojavlju¬ 
ju na većem broju modela poznatijih pro¬ 
izvođača. Stoga se u ovoj knjizi ne pojav¬ 
ljuju neka izuzetna i specijalna rješenja kao 
što je, na primjer, kardanski prijenos kojeg 
je od poznatih proizvođača usvojio jedino 
BMW. Ili na primjer hlađenje vodom kod re¬ 
lativno malog broja tipova motora. Autori su 
zapravo zamislili i »konstruirali« motocikl na 
kojem se mogu pronaći karakteristike najve¬ 
ćeg broja tipova moderne produkcije. Izgle¬ 
dom taj je zamišljeni motor više sličan oni¬ 
ma od prije deset godina nego najsuvre¬ 
menijima. Odbacivanjem najmodernijih po 
boljšanja i dodataka ostali su osnovni i 
prijeko potrebni dijelovi koje imaju najnoviji 
i oni stari jednostavni motocikli. Stoga se 
pri održavanju i popravljanju motocikla tre¬ 
ba uz ovu knjigu služiti i uputama dobive¬ 
nim uz vozilo. U njoj se nalaze precizni po¬ 
daci ali ne i upute o zahvatima. Upravo o 
tome naša će knjiga pružiti najdragocjeniju 
pomoć. 

Onaj tko namjerava popravljati sve sam, a 
motocikl još nije nabavio, najbolje da ne 
razmišlja o nekom vrlo skupnom i složenom 
modelu. Osim toga, najvažnije je pitanje 
namjene. Duga putovanja zahtijevaju više- 
cilindrični motor velike kubikaže. Izleti u 
prirodu, loši putovi — motor za kros. Kratke 
dionice — jednocilindrični motor male kubi¬ 
kaže i lako upravljiv. Na kraju, treba se 
pozabaviti i ekonomskim opravdanjem tak¬ 
ve nabavke. Neki moderni motocikli velike 
kubikaže stoje više od automobila pa ih se 
ne može procjenjivati sa stanovišta uštede 
niti mogu biti udobno obiteljsko prijevozno 
sredstvo. I još jedan, zaista neizbježan 
izdatak s kojim mora računati svaki budući 
vozač motora — kožna odjeća i kaciga. 
Nije jeftino ali je zaista potrebno. Kupljena 
koža čuva vlastitu. 


m 

Pribor 

Što sve treba imati u priručnoj radionici za 
održavanje i popravak motocikla? 

\ 

Ponešto će se naći u svakoj kući, ali svakako 
ne sve. Postepeno ćemo nabavljati: komplet 
okasto-viljuškastih te komplet okastih 
ključeva, francuski ključ, izvijače različtiih 
veličina, čekić, drveni (ili plastični) bat, 
kliješta različitih širina, radioničku svjetiljku, 
ključ za svjećice, izolir-vrpcu, mjerne listiće, 
multigradno ulje za motore, sredstvo za 
otpuštanje »zapečenih« metalnih površina 
tipa »odvrtač« i WD 40, posudicu i kist, 
mazalicu pod pritiskom, pumpicu za ulje, 
pomično mjerilo i škripac. 

Za popravak sjedala koristit ćemo savinute 
sedlarske igle i najlonski konac; za čišćenje 
lakiranih površina trebat će jelenska koža; za 
popravak oštećenog laka brusni papiri 
različite finoće, temeljna antikorozivna boja, 
kit, lopatica, kist te lak u spreju. Za kromirane 
dijelove pripremit ćemo pastu za poliranje i 
sredstvo za zaštitu kroma. Dobro će nam 


doći i nož s lomljivom oštricom tipa OLFA. 
Razmišljajući o kotačima nabavit ćemo alat 
za napinjanje žbica, izvlakač, utege za 
uravnoteženje kotača, za održavanje guma 
dobar manometar, pumpu i alat kojim se 
mjeri dubina profila na gumi te tri polužice 
za skidanje gume. 

Za podmazivanje motora i hidropneumatske 
vilice potreban je lijevak, posuda s 
»kljunom« i menzura s oznakama. 

Kočnice treba redovno održavati pa ćemo 
uvijek pri ruci imati brusni papir i silikonsku 
mast. Imamo li kočnice na bubanj koje se 
lako pregrijavaju možda će nam zatrebati 
električna bušilica da bismo njome izbušili 
bubanj. Kada treba zamijeniti ili očistiti lanac 
otvorit ćemo ga posebnom alatkom za 
vađenje osovinice, izbijačem i specijalnom 

Pribor potreban vlasniku motocikla: 1 — pumpa, 2 — 
zaštitno sredstvo za kromirane dijelove, 3 — destilirana 
voda, 4 — areometar, 5 — menzura, 6 — lijevak, 7 — 
vaze/in, 8 — lopatica, 9 — jelenska koža, 10—polužice 
za skidanje guma, 11 — serija žaru/jica, 12 — alat za 
napinjanje žbica, 13 — zavinute igle, 14 — najlonski 
konac, 15 — kit, 16 — mjerilo dubine profila gume, 17 
— brusni papir. 

Alat za kućnu radionicu: 1 — električna bušilica, 2 — pumpica za podmazivanje, 3 — tekućina za oslobađanje 
slijepljenih metalnih dijelova, 4 — posudica i kist, 5 — brusni papir, 6 — zasjenjena, prenosiva svjetiljka, 7 — 
škripac, 8 — bat, 9 — mjerni listići, 10 — serija okastih ključeva, 11 — čekić, 12 — alat za lanac, 13 — serija kliješta, 
14— serija izvijača, 15— serija kombiniranih ključeva, 16— ključ za svjećice, 17 - izbijač, 18 - izolir-vrpca, 19 — 
nož, 20 — pomično mjerilo, 21 — francuski ključ, 22 - bakrena žičana četkica. 

mašću koja se primjenjuje kao kupka pri 
srednjoj temperaturi. 

Da bi električni sistem uvijek ispravno 
funkcionirao treba u rezervi imati žaruljice, 
destiliranu vodu za akumulator, vazelin i 
areometar za mjerenje gustoće kiseline. ' 

te 

Mehanizmi 
poput satnih 

Razgovor o suvremenim motociklima, 
draguljima tehničkog savršenstva i točnosti. 

Suvremeni motocikl izgubio je sve 
karakteristike nekadašnje poluobrtničke 
proizvodnje. Dugogodišnja uporna 
istraživanja i dotjerivanja rezultirala su 
mehanizmima preciznim poput satova. 
Švicarskih, bilo bi uobičajeno reći prije 
nekoliko godina. Japanskih, mogli bismo 
reći danas i svakome bi odmah bila jasna 
usporedba između sata i motocikla. Nije 
slučajno da je u posljednje vrijeme »u modi« 
japanska linija pa je evropske i američke 
tvornice preuzimaju. 

No iako »japanska linija« najviše privlači 
svojim složenim mehaničkim rješenjima koji 
lako izgledom preobražavaju običan 
motocikl u snažnog cestovnog zmaja, izbor 
po dizajnu nije uvijek i najbolji izbor. Možda 
će zato izgledati da su upravo u ovoj našoj 
knjizi koja pojednostavnjuje probleme i 
svodi ih na osnovne i zajedničke 
zanemarujući pri tom izgled, »japanci« 
zanemareni jer je osobitost dizajna njihova 
glavna karakteristika. Od tog tako 
dopadljivog i karakterističnog izgleda malo 
ćete naći na našem crtežu ali su zato tu 
prikazani svi osnovni i bitni dijelovi koje 
treba upoznati svaki motociklist — početnik. 
Svi dijelovi učvršćeni su na nosivi okvir od 
cijevi; danas su vrlo rijetki okviri od 
prešanog lima. Tu je upravljački mehanizam 
koji se sastoji od upravljača i vilice s 
ovjesima, kotači s gumama i kočnicama, 
različite poluge od kojih dvije služe za 
oslonac vozačevih stopala, jedna za kočnicu 
stražnjeg kotača te poluga za paljenje 
motora bez akumulatora. U središnjem 

dijelu je motor sa svim svojim vitalnim 
dijelovima kao što su rasplinjač i električni 
uređaji, zatim prijenos sa lančanicima, 
zupčanicima, lancem, spojkom i mjenjačem. 
Tu su i spremnik za gorivo i sjedalo. Uza sve 
to tu je i različit pribor koji upotpunjuje 
nabrojane mehanizme i ujedinjuje ih u 
pravo, upotrebljivo vozilo: instrumenti koji 
od nekih tipova ne zaostaju za onima u 
sportskom automobilu, komande na 
upravljaču, signalna svjetla. 

Svaki od tih dijelova ima svoje posebne 
detalje i posebne zahtjeve. Tu su žice, žičice i 
električne spojnice, vijci koje treba pritezati, 
graničnici koje treba podešavati, 
provjeravati, zamjenjivati, uređivati. Ima se 
što raditi na jednom modernom mo- 
torbiciklu! Od jednostavnih zahvata kao 
što je mijenjanje ulja u četvorocilindričnom 
motoru, onih složenijih kada se na primjer 
mijenjaju ulošci disk-kočnica koje sve više 
istiskuju bubanj kočnice, pa do složenih, 
bolje rečeno osjetljivijih operacija kakva je 
podešavanje višecilindričnog motora ili 
čišćenje i regulacija rasplinjača. 

Ponekad neki posao oko održavanja 
motocikla izgleda vrlo jednostavno, a može 
kriti neočekivane stupice. S druge strane 
na izgled složeni poslovi i mehanizmi neće 
nam zadavati većih muka, pogotovu kada 
steknemo izvjesna iskustva. 

Ipak, uvijek valja imati na umu i toga se 
pridržavati pri svakom zahvatu — motocikl 
već po svojoj voznoj konstrukciji nikada 
neće biti siguran poput automobila. On ne 
pruža nikakvu vanjsku zaštitu svom vozaču; 
tu nema statične već samo dinamička 
ravnoteža. Stoga, bilo što da radimo na 
našem motoru osnovno je da ne narušimo 
sigurnost njegova djelovanja. Ako zataji 
kočnica, posljedice ponekad mogu biti 
mnogo tragičnije no kod automobila. 
Neispravno uravnotežen kotač može postati 
uzrokom gubljenja ravnoteže. Istrošena ili 
oštećena guma u slučaju eksplozije izazvat 
će tešku tragediju. Stoga kada je u pitanju 
motocikl sve treba raditi mirno, strpljivo i 
temeljito. I poseban savjet nestručnjaku: 
ovdje je taština velik neprijatelj, a skromnost 
vrlina. Skromnost da se bez ustezanja kaže: 
»ovo ne znam uraditi« i zahvat prepustiti 
stručnjaku. 






Moderni motocikl: svjetiljka A, žmigavci prednji B i stražnji C, stražnja svjetiljka D (stop, poziciono svjetlo i 
osvjetljenje registarske tablice), spremnik goriva E, prednja di$k-kočnica F, prednja guma s uzdužnim profilom G, 
okvir H, glava motora s rebrima /, rasplinjači L, poklopac p/atinske dugmadi i kondenzatora M, karter primarnog 
lanca N, dugačko sjedalo O, te/eskopska hidraulička viljuška P, stražnjiamortizator Q, štitnik lanca R, stražnja guma 
S, dvostruka ispušna cijev T, svjećica U (prva slijeva), sirena V, oslonac bočni Z, oslonac centralniX. Na detaljima: 
brzinomjer 1, po desi vi brojač kilometara 2 i ukupni 3, brojač okretaja 4 s oznakom 5 previsokih okretaja, ručica za 
snagu (gasa) s prekidačima 6, blok četiriju rasplinjača 7, hidraulički kočioni krug 8, disk 9, koči one pločice 10, 
završni uređaji stražnje viljuške 11, napinjač lanca 12, završni dijelovi stražnje viljuške 13. 

Općenito 

Kratak pregled onoga što bismo automobil¬ 
skim rječnikom nazvali »karoserija«. Održa¬ 
vanje okvira. 

Vozni postroj motocikla obuhvaća one 
dijelove koje kod automobila nazivamo 
»karoserija« iako bi ispravnije bilo služiti se 
usporedbom s biciklima na što upućuje i 
sam naziv vozila. Iste ili slične zadatke kod 
obaju vozila obavljaju: okvir, vilice (koje su 
kod motora opremljene i ovjesima), kotači, 
gume, kočnice, polužje, sjedalo itd. Na svi¬ 
ma njima vlasnik može naći poprilično pos¬ 
la, bilo da se radi o čišćenju i uljepšavanju 
ili pak o sigurnosti vožnje. 

Okvir 

Radi se o strukturi koja povezuje oba kotača, 
a u nju je ugrađen i motor. Stoga mora biti 
krut i što je moguće lakši. Veći dio okvira 
izrađen je od međusobno zavarenih cijevi. 
Kada je građen u obliku jednostavne 
kolijevke, jedna cijev prolazi od ležišta 
upravljača pa ispod motora do vilice 
stražnjeg kotača. Tu se spaja sa ležištem 
osovine stražnjeg kotača. Krutost ovog 
okvira u cijelosti ovisi o otporu spomenute 

cijevi na savijanje pa se takva konstrukcija 
koristi uglavnom za male motocikle, jer su tu 
i brzine i težine umjerene. Da bi se takav 
okvir ojačao treba dodati još jednu cijev koja 
povezuje krajeve ove osnovne. To je tzv. 
okvir u trokut koji je mnogo izdržljiviji. 
Najbolji se rezultati postižu ujedinjavanjem 
dvaju trokuta, jednog uz drugi tako da dvije 
cijevi silaze i nose motor. To je okvir sa 
dvostrukom kolijevkom. No ni motor ne igra 
uvijek ulogu pasivne težine. Ponekad se 
koristi kao sastavni dio strukture pa se okvir 
prekida na mjestu gdje dolazi do bloka 
motora. To je tzv. otvorena jednostruka ili 
dvostruka kolijevka. 

Primjenjuje se i druga tehnika školjke gdje 
se okvir od cijevi zamjenjuje prešanim 
limom. 

Za trajnosti motocikla okvir uglavnom ne 
treba popravljati, pa čak ni održavati izuzev 
redovita čišćenja. Ipak, cijevi mogu 
napuknuti kao posljedica vibracija ili pada. 
Stoga je korisno prije i nakon duljeg 
putovanja kao i nakon padova pregledati 
najosjetljivije dijelove okvira, a to su mjesta 
spajanja cijevi i učvršćenja motora. 

Čišćenje 

Nakon svakog puta na motociklu se nakupi 
poprilično prljavštine koju treba oprati 
onako kako se to radi na automobilu — 
vodom, deterdžentom i spužvom. No, s 
obzirom da je tu sve izloženo, osjetljive 
električne uređaje zaštitit ćemo komadom 
plastične folije. Ako na motoru naiđemo na 
masne mrlje otklonit ćemo ih spužvicom 
umočenom u naftu ili benzin, a potom taj dio 
oprati sapunicom i isprati vodom. No, nema 
potrebe da svog ljubimca zanemarujemo 
između dvaju generalnih čišćenja. Dovoljno 
je četkom vrlo mekih dlaka odstraniti 
prašinu i zatim ulaštiti. 

Sjedalo 

Gotovo se sva sjedala danas izrađuju od 
umjetne kože pa će i za njihovo čišćenje 
odgovarati voda, sapunica i spužva. Nikako 
se ne preporuča korištenje alkohola, 




benzina, ulja i sličnih tekućina. Oni mogu 
izmijeniti boju umjetne kože koja osim toga 
gubi na sjaju i elastičnosti. Stoga ćemo 
sjedalo oprati sapunicom, isprati čistom 
vodom i istrljati suhom krpom. Ako 
otkrijemo masnu mrlju koja se baš nikako ne 
da skinuti deterdžentom koristit ćemo neko 
od mnogih sredstava namijenjenih čišćenju 
plastike u domaćinstvu. 

Ako se presvlaka sjedala raspori postoje 
dvije mogućnosti; da je sašijemo ili slijepimo 
zakrpom. To uglavnom ovisi o mjestu na 
kome je oštećena. Ukoliko se odlučimo za 
lijepljenje podignut ćemo materijal s obje 
strane raspora i dobro ga očistiti. Zatim 
ćemo uzeti komadić materijala iste vrste i 
boje, nešto veći od poderotine i premazati 
ga ljepilom s gornje strane. Presavinemo ga 
tako da ljepilo ostane unutra i gurnemo u 
poderotinu. Kada zakrpu otvorimo pojavit 
će se ljepilo na koje naliježu rubovi 
poderotine prethodno također premazani 
ljepilom. Lagani pritisci prstima trebali bi na 
zadovoljavajući način okončati posao. Ako 
se međutim odlučimo na šivanje (uglavnom 
kada se materijal rasporio na rubovima), 
nabavit ćemo tanki najlonski konac i 
savinutu tapetarsku (sedlarsku) iglu. 
Započet ćemo s unutarnje strane kako 
bismo sakrili uzao i šiti malim gustim 
bodovima, zatežući konac nakon svakog 
izlaska igle. Treba prošiti još nekoliko 
bodova nakon završetka poderotine s tim da 
završni uzao bude s vanjske strane. 

Lakirani i kromirani dijelovi 

0 redovnom čišćenju već smo govorili. No, 
da bismo uvijek imali do sjaja dotjeran 
motocikl jednom godišnje treba ga istrljati 
pastom za poliranje male brusne vrijednosti 
kako ne bismo uništili lak. Komadom vate 
nanijet ćemo pastu preko lakiranih površina 
i onda ih trljati drugim komadom vate ili vrlo 
mekom krpom sve dok nestane i posljednji 
trag paste. Dobro je polirati dio po dio ali 
vrlo oprezno i blago jer lak motocikla za 
razliku od automobila može podnijeti 5 do 6 
takvih zahvata. Odatle proizlazi da onaj 


1 

Na strelicama označenim dijelovima okvira 
provjerit ćemo ima ii pukotina i da ii materijal 
popušta. Za svakodnevno čišćenje koristi se 
četka od perja (1) i meka krpa (2). 



Pri popravljanju sjedala premažemo (1) odignuti 
kraj ljepilom, uguramo presavijenu pod/ošku A koja 
je iznutra premazana ljepilom i, kada je na mjestu, 
rastvorimo je. Nakon toga potreban je umjeren 
pritisak (3) dok ljepilo ne »uhvati«. Ovako (4) se 
šiju poderotine koje se ne mogu zalijepiti. _ 

vlasnik čije se vozilo jako ne prlja neće 
pribjegavati poliranju već će za zaštitu 
koristiti jedan od uobičajenih poliša za 
automobilske karoserije. 

Rđa je smrtna opasnost za svaki motocikl. 
Stoga treba djelovati čim se pojave prvi 
znaci u obliku mjehurića na lakiranoj 
površini. Komadićem brusnog papira nadig- 
nuće se ukloni i brusi sve do zdravog lima, 
tj. dok se uklone svi tragovi korozije. Izbru- 
šena površina premaže se temeljnom, anti- 
korozivnom bojom. Kada se osuši nanesu se 
dva sloja laka odgovarajuće boje. Pri koriš¬ 
tenju spreja papirom i odgovarajućom Ijep- 

Ijivom vrpcom zaštićuju se ostali dijelovi 
motocikla. 

Ako na limu postoje udubine od udaraca 
treba ih što prije ukloniti jer predstavljaju 
idealno gnijezdo za širenje korozije. Za to je 
potreban fini i grubi brusni papir, 
dvokomponentni kit za karoserije, meke 
plastične ili limene lopatice i sprej kantica s 
odgovarajućom lak-bojom. Oštećeno 
mjesto brusimo dok ne uklonimo sve slojeve 
boje, a drvenim batom pokušavamo 
izravnati iskrivljenje. Na očišćenu površinu 
nanosimo kit pomoću lopatice, nastojeći 
sakriti otšećenje i postići prvobitan oblik. 
Nakon deset sati sušenja obrusit ćemo 
popravljenu površinu finim brusnim 
papirom umočenim u vodu. Kada smo 
konačno zadovoljni rezultatom sačekat 
ćemo da se površina osuši te ostale dijelove 
zaštititi papirom i početi lakirati pri čemu je 
bočica udaljena oko 30 cm od površine. 
Kada se prvi sloj osuši ponovit ćemo 
lakiranje. Nakon toga uklonit ćemo zaštitni 
papir, a kada se lak dokraja osuši izlaštiti 
popravljenu površinu. 

Na motociklu ima mnogo kromiranih 
dijelova, a konstruktori su vodili računa da 
se dobro uklope u izgled vozila. Međutim, 
krom uz estetske ima i druge funkcije. Kao 
izvanredna zaštita koristi se za upravljač, 
poluge, profile, okvire i maske štiteći metal 
od korozivnih elemenata u atmosferi. No 
krom ne može štititi sam sebe pa ga treba 
njegovati skidanjem naslaga prljavštine i 
premazivanjem odgovarajućim sredstvima. 
Krom čistimo svaki puta kada peremo 
motocikl. Ako naslage prljavštine odolije¬ 
vaju našim zahvatima, što je najčešće slučaj 
na naplacima kotača, možemo se poslužiti 
četkom vrlo tvrde dlake koja ne ostavlja tra¬ 
jan trag na kromu. Zatim se pere toplom 
vodom i sapunicom i briše čistom jelenskom 
kožom. 

Sjaj i zaštita kroma postižu se nekim od 
brojnih sredstava koja ostaju na površini u 
obliku tankog, zaštitnog sloja. Stoga krom 
treba dobro pripremiti tj. mora biti sasvim 
suh i čist da se ne bi stvorili mjehurići koji su 
uzrok početnoj oksidaciji i nakon toga 
koroziji. Stoga je kromirane površine 


3 

Da bi se lakiranim dijelovima vratio sjaj treba 
ih premazati (1) pastom za poliranje , trljati 
vatom B i zatim izlaštiti (2) mekom krpom C. 
Nakon toga se opet montiraju dijelovi (3) koji 
su eventualno bili skinuti da ne smetaju. 



Da biše popravilo ud ubijen je treba ga najprije 
izravnati (1), za puniti kitom A pomoću 
lopatice B, izbrustiti (3) brusnim papirom C te 
lakirati (4) prskajući s 30 cm udaljenosti. 


najbolje čistiti alkoholom koji brzo hlapi i 
suši se. Ako imamo zaštitno sredstvo u 
obliku spreja treba papirom zaštiti lakirane 
dijelove. Ako to nije moguće treba imati 
nadohvat ruke komad jelenske kože kojom 
ćemo sa laka skidati sredstvo za zaštitu 
kroma. Ako se zbog udarca ili drugog 
razloga ošteti kromirana površina, kroz 
nastalu pukotinu koja je možda i nevidljiva 
otvorit će se put do metala i započet će 
korozija, lako se i tu može pokušati 
krpanjem, rezultati su uglavnom negativni. 
Jedini pravi lijek je ponovno kromiranje 
oštećenog dijela motocikla. 

Upravljač 

0 njegovu ispravnom položaju ovisi 
stabilnost vašeg motocikla 

Da bi upravljač ispravno djelovao i vozilu 
pružao potrebnu stabilnost važno je da 
nema suvišnog slobodnog hoda te da 
djeluje s potrebnom krutošću. Podešavanje 
je slično onome kod bicikla ali su s obzirom 
na velike razlike u opterećenjima važnost 
tog postupka i potrebna preciznost daleko 
veći. 

Da bismo provjerili da li je slobodan hod 
upravljača veći od dozvoljenog treba sjesti 
na stražnji kraj sedla (ili na stražnje sedlo ako 
su udvojena). Čvrsto se uhvati upravljač i 
pokuša podignuti motocikl. Ako se 
upravljač pomakne prema gore, makar i u 
najmanjoj mjeri, a da se pri tom ne pomakne 
prednje ovješenje, znači da treba podesiti 
zračnost ležajeva. 

Postupak prikazan na crtežu 1 tipičan je za 
većinu modernih motocikla. Ako se ipak 
naiđe na drugačiju konstrukciju, princip 
ostaje isti, a uspješnost posla ovisi o 
spretnosti vlasnika. 

Prije svega treba odvrnuti vijke i matice koji 
učvršćuju upravljač tako da se može lako 
izvaditi. Žičane pletenice komandi za 
kočenje, gas i spojku kao ni električne 
vodove ne treba odvajati. Zatim se odvrće 
središnja matica te dvije matice koje drže 
podložnu ploču kojom je upravljač spojen s 
viljuškom. Sada je slobodan pristup matici 
za podešavanje što se radi ključem 
odgovarajuće dimenzije. Zateže se u smjeru 
hoda kazaljke na satu sve dok zračnost 
potpuno nestane. Oprez: Prejako zatezanje 
prouzročilo bi i trošenje ležajeva. Stoga 
treba pomicati upravljač pa ako se čuje 
isprekidani šum ili se osjeti da pomicanje 
nije sasvim slobodno, otpusti se matica za 
pola kruga i pokuša ponovno, sve dok nismo 
zadovoljni rezultatom. Montira se 
redoslijedom obrnutim od opisanog. 

Ručke 

Razgovarajući o upravljaču ne smije se 
mimoići problem ručki koje se često, a pri 



Slobodni hod upravljača podešava se tako da 
se odvrnu matice A koje učvršćuju upravljač, 
zatim matica B i matice C (detalj) da bi se 
oslobodio pristup matici za podešavanje D. 



Staru ručku skidamo rezanjem (1). Izvija čem 
probijemo novu (2), unutrašnjost premažemo 
ljepilom, a rub uljem (3) i kružnim pokretima 
nataknemo na upravljač. 


padu redovno, oštete, pa ih treba zamijeniti. 
Nije jednostavno kao kod bicikla iako je 
postupak vrlo sličan. Oštećenu gumenu 
oblogu najlakše ćemo skinuti ako je 
razrežemo. Međutim ako nam stoji na 
raspolaganju kompresor (čak i onaj na 
benzinskoj crpki.) probušimo kraj gumene 
ručke i upušemo zrak pod pritiskom koji bi 
trebao izbaciti ručku. Da bismo lakše navukli 
novu i nju možemo probušiti kako bi zrak 
mogao izaći. Novu navlaku iznutra 
premažemo ljepilom, a rub možemo 
podmazati kapljicom ulja pa ćemo je lakše, 
kružnim pokretima, navući. 

Ovjesi 

Zadatak prednjih i stražnjih ovjesa je da 
osiguravaju udobnost i dobro držanje na 
cesti 


Grubo rečeno ovjesi se sastoje od opruga i 
hidrauličkih pumpi koje nazivamo 
amortizerima. Različitost prednjih i stražnjih 
ovjesa sve je izraženija, lako im je osnovni 
zadatak jednak, njihov nas izgled navodi da 
ih opisujemo odvojeno. 

Prednji ovjes 

Sastoji se od vilice koja svakim od svoja dva 
kraja nosi osovinu prednjeg kotača. U 
posljednjih tridesetak godina u praksi su se 
izmijenila tri tipa vilice motocikla: 
paralelogramska, polužna sa varijantom 
Earles (trokutna) i teleskopska. 0 prvoj će se 
malo govoriti jer je ta konstrukcija zastarjela. 
Četiri poluge, od kojih dvije dolje a dvije 
gore u odnosu na smjer kretanja, sa 
zglobovima na krajevima, pridržavale su 


krakove vilice čineći tako promjenljivi 
paralelogram. Jedna opruga, u sredini, 
osiguravala je ovješenje. Vilica tipa Earles 
(trokutna) ugrađivana u neke starije tipove 
BMW-a sastojala se od dviju krutih poluga 
kojima je kraj bio iza osovine kotača, a 
povezivale su ih dvije polužice. Ovjes je bio 
izveden sa dvije opruge i odgovarajućim 
amortizerima. 

Teleskopska vilica, sada gotovo svugdje 
prihvaćena, otklanja manjkavosti paralelo- 
gramske (nedovoljno ukrućenje, neudob¬ 
nost) i polužne (prevelika oscilacija). Sasto¬ 
ji se od dviju nosivih ploča na koje su učvr¬ 
šćene dvije cijevi u kojima se pomiču rukav¬ 
ci koji na jednom kraju učvršćuju osovinu 
kotača. Pomicanje rukavaca u odnosu na 
gornju cijev reguliraju ovjesne opruge koje 

1 

Prednje ovješenje: Na detaljima 1 i 2 pokazani su 
stari tipovi vilica, izrađenih na principu 
parale/ograma. Mjesta označena žutim 
strelicama premazivana su mazali čama A (det. 
3). Vilica Earles (trokutna) (det. 4) koristila se na 
starijim tipovima BMW-a. Nije je trebalo 
podmazivati, a amortizeri B su zamjenjivani kada 
bi se istrošili. Na crtežu 5 prikazana je moderna, 
teleskopska, hidraulička vilica s opruga ma i 
amortizerima. Strelica pokazuje gdje se ulijeva 
ulje. 

mogu biti unutar cijevi. Postoje dva tipa 
teleskopskih vilica: mehanička i hidraulička. 
Mehaničke se danas mogu naći samo na vo¬ 
zilima vrlo male kubikaže; sve se više na¬ 
puštaju i praktički ostaje samo jedna opruga 
koja treba amortizirati udarce terena. 
Hidraulički amortizer ima unutra klip 
povezan sa rukavcem. Kada se ovaj pomiče i 
klip se kreće u svojoj cijevi. Ovdje, se, 
međutim, nalazi hidrauličko ulje koje mora 
proći kroz uske provrte na klipu što znatno 
usporava njegovo kretanje. Drugim riječima, 
pod pritiskom tereta ili kotača klip bi se želio 
pomaknuti ali ga tekućina usporava. 

Hidraulička viljuška 

Naglo potisnuto kroz otvore klipa, ulje se 
zagrijava do 100°C pa s vremenom gubi 
svoja svojstva te ga treba izmijeniti. To nije 
neki složen posao; dovoljno je odvrnuti 
čepove koji se nalaze pri dnu svakog kraka 
viljuške. Ako natjeramo hidrauliku da »radi« 
tj. ako tri-četiri puta pritisnemo upravljač, 
ulje će isteći kroz otvore. Da bismo se uvjerili 
da nije ništa ostalo sačekat ćemo dvije do tri 
minute i tada još jednom energično 
pritisnuti upravljač. Nakon toga pažljivo 
ćemo navrnuti čepove na otvore. Prema 
knjižici uputa našeg motora već smo 
nabavili dovoljnu količinu odgovarajućeg 
ulja. Posebno treba paziti da se u oba kraka 
uliju sasvim jednake količine ako želimo da 
nam se hidraulička viljuška simetrično 
ponaša tj. oba kraka jednako. Sada treba 
skinuti poklopce sa krakova. Kod starijih 
modela radi se zaista o poklopcima dok su 
na novijima u obliku vijaka sa šesterostranim 
glavama. 

Pomoću lijevka ili specijalne posudice 
ulijeva se točna količina novog ulja. Otvor se 
zatvori i lagano pritisne upravljač da bi iz 
sistema izašli zaostali mjehurići zraka. 

Oprez: Kod nekih modernijih tipova 
motocikla struktura hidrauličke viljuške 
postavljena je naglavce. Cijev je učvršćena 
na osovinu kotača umjesto na osovinu 
upravljača, a rukavac je odozgo. Klip sa 
otvorima pomoću »klipnjače« vezan je za 



Da bi se zamijenilo ulje u viljušci treba odvrnuti 
čep A te skinuti poklopac B, učvršćen na osovinu 
C klipa. Kada iscuri staro ulje ulijeva se svježe. Na 
detalju su prikazani rukavac D i kućište E. 


osovinu upravljača. Djelovanje je jednako 
onome koje smo opisali samo što će sada, u 
času kada kotač naiđe na zapreku klip 
krenuti nadolje, tj. prema osovini kotača, a 
ne prema gore, tj. prema upravljaču. Tako je 
rođen moderni dizajn viljuške na kome je 
uočljiva tanka klipnjača povezana s 
upravljačem i cijev masivnih dimenzija koja 
se završava na osovini kotača. 


Opruge 

Opruge ovjesa dulje su na prednjem no na 
stražnjem kotaču. Praktički ih ne treba 
održavati. Malo kada pucaju i to je jedina 
prilika kada ih treba mijenjati. Zašto, mogli 
bismo se zapitati, opruge nisu dovoljne za 

ovjes jednog motocikla? Čemu hidraulični 
amortizatori? Umjesto teoretskog, pokušat 
ćemo dati praktično objašnjenje. Motocikl 
kome smo skinuli amortizere trebalo'bi 
podići metar-dva od tla i tako ga učvrstiti. 
Podignemo li sada stražnji kotač dokle ide i 
pustimo on će padati, prijeći točku 
mirovanja i spustiti se do donje granice. 
Zatim će se podignuti natrag gotovo do 
položaja iz kojeg smo ga ispustili i teoretski 
nastaviti oscilirati ali će ga s vremenom 
zaustaviti sila trenja. Zamislimo sada što bi 
se tom motoru dogodilo na cesti u trenutku 
kada kotač naiđe na izbočinu. Odskočit će, 
izgubiti dodir sa cestom, opet ga uspostaviti 
koji metar dalje, odskočiti itd. Opasnost od 
te pojave nije potrebno objašnjavati, lako 
treba priznati da gume priguše većinu takvih 
oscilacija ipak ih treba spriječiti, što i jest 
zadatak amortizera. 


Stražnji amortizer 

Na stražnjim ovjesima amortizeri su izrađeni 
u obliku malih cilindara, smještenih unutar 
spiralnih opruga. Ne zahtijevaju nikakvo 
održavanje, zapravo su već u tvornici 
zapečaćeni pa ako se ipak primijeti gubitak 
ulja treba ih odnijeti u radionicu na popravak 
ili ih zamijeniti novima. 

Amortizer je izrađen u obliku cijevi pune ulja 
kroz koju klizi klip vrlo tijesnog dosjeda. Na 
klipu se nalaze mali otvori pa kada se ovaj 
pomiče ulje je prisiljeno proći na drugu 
stranu i tako usporava hod klipa. 
Amortizacija, prigušivanje, mijenja se s 
brzinom hoda klipa pa je upravo pro¬ 
porcionalna s njenim kvadratom. Odatle se 
može zaključiti: Kada je pomak klipa spor, a 
to se događa pri maloj brzini'vožnje ili 
blagim neravninama terena, i amortizacija je 
vrlo slaba pa će se pojaviti oscilacije! 
Nasuprot tomu, pri velikim brzinama klipa i 
amortizacija će biti vrlo jaka. 

Kod amortizera postoje dva ventila: jedan se 
otvara pri sabijanju tj. kada kotač naiđe na 
zapreku. Drugi se otvara za širenja tj. kada 


opruga počinje vraćati ovjes u srednji 
položaj. Ventili se u većini slučajeva ne 
podešavaju jednako: ventil sabijanja treba 
manje kočiti prolaz ulja od ventila širenja. 
Primjer: kada kotač udari u prepreku 
sabijanje je mnogo brže no kasnije 
rastezanje. Ta razlika iznosi 10 do 30 posto, 
a kao posljedicu ima udobniju vožnju jer 
motor brže reagira na udarac. Nasuprot 
tomu, ako je ovjes vrlo tvrd vozač će osjetiti 
svaku neravninu ceste. Kod trkaćih 
motocikla kod kojih je krutost važnija od 
udobnosti obično se amortizacija u 



Amortizere provjeravamo snažno pritisnuvši 
na mjestu A. Ako je povrat pokazan strelica¬ 
ma B suviše brz , amortizer je ispražnjen. Na 
detalju 1 pokazan je jedan od mnogih tipova 
ovjesa sa poklopcem C , oprugom D 
amortizerom E. 



Da bismo zamijenili amortizer najprije ćemo 
odvrnuti maticu A, a zatim B. Nakon toga 
skidamo oprugu C i zamijenimo amortizer D 
na koji stavljamo oprugu i sve učvršćujemo u 
točkama A i B. 


Mi li 

























lIMiM 

istezanju i ona u sabijanju izjednačuju. Pa 
čak i za običnu cestovnu upotrebu svaki 
vozač može imati drugačije zahtjeve pa 
stražnje amortizere zamjenjuje drugima, 
odgovarajućeg stupnja prigušenja. 

Izmjena stražnjih amortizera ne bi trebala 
predstavljati poteškoće ni jednom vozaču, a 
to je ionako posao kojim se mora pozabaviti 
kada prestanu djelovati kako treba. Zaključit 
ćemo da je tako kada njihanje motocikla 
postane prejako. To se može provjeriti na 
jednostavan način: dok motor miruje iz sve 
snage potisne se sjedalo prema dolje. Ako je 
povratak suviše brz ili se čak njiše, znači da je 
amortizer »prazan«. Taj pojam obuhvaća 
dvije pojave — opadanje kvalitete ulja koje 
je izgubilo svoju viskoznost i onu doslovnu, 
da je zbog istrošenosti brtvi dio tekućine 
iscurio. Motor treba podići na oslonac, 
skinuti maticu koja učvršćuje donji kraj 
amortizera na osovinu stražnjeg kotača, 
odvrnuti i gornju maticu te skinuti amortizer 
s oprugom. Nakon uklanjanja učvršćenja 
opruge (svaki model ima svoje karakteris¬ 
tike) odvaja se opruga od starog amortizera 
i ugrađuje na novi. 

Vrlo važan dio stražnjeg ovjesa je viljuška 
nazvana također i oscilirajuća ruka jer se 
okreće oko svornjaka kojim je spojeno za 
okvir motocikla dok je čvrsto vezana za 
osovinu stražnjeg kotača. Njen je zadatak da 
ompgući pomak kotača u odnosu na okvir 
vozila jer bi u protivnom bilo poništeno 
amortizirajuće djelovanje i opruga i 
amortizera. Istodobno viljuška ujedno 
povezuje kotač s okvirom dajući mu izvjesno 
usmjereno ukrućenje, potrebno da bi se 
okretni moment kotača prenio na cijeli 
motocikl. Tako se ujedno održava stalno 
rastojanje između pogonskog i zagonskog 
lančanika. Iz svega toga slijedi da viljuška 
spada u najopterećenije dijelove motocikla 
pa je preporučljivo pripaziti da mjesta 
njenog učvršćenja budu uvijek dobro 
podmazana. 

Gotovo svi tipovi, izuzev nekih kojima je 
osovina oscilirajuće ruke zapečaćena i 
»zauvijek« podmazana, imaju odgovarajuću 



5 

Kada podmazujemo oscilirajuću viljušku treba 
pritisnuti pumpu za podmazivanje A na maza licu 
B i pritisnuti u smjeru strelice naravno , tek kada je 
maza/ica napunjena odgovarajućom mašću C. 


mazalicu za podmazivanje. Potrebna nam je 
dakle pumpica koju ćemo napuniti mazivom 
koje je navedeno u knjižici vozila (ili drugim 
mazivom odgovarajućih svojstava). Mlazni- 
cu pumpe pritisnut ćemo na mazalicu. Ako 
se radi o klipnoj pumpi nekoliko puta ćemo 
je snažno stisnuti. Ako pumpa ima okidač, 
treba je također »ispaliti« više puta. Kada 
je dovoljno? Poneki modeli motocikla imaju 
još jedan otvor kroz koji počinje izlaziti 
višak maziva. Tamo gdje ga nema otpor 
utiskivanju bit će nam znak da je šupljina 
sasvim ispunjena mašću. 

Još jedan savjet u vezi s viljuškom: za 
sigurnost i ispravno ponašanje vozila na 
cesti apsolutno je potrebno da bude 
savršeno ispravna. Stoga bar jednom tjedno 
provjerite ima li slučajno kakvih oštećenja. 

Kotači 


Podešavanje traga, uravnoteženje i zamjena 
— operacije su koje možete obaviti sami. 

U zadnje vrijeme sve se više, pogotovu kod 
motora japanske proizvodnje, koriste kotači 
od lakih legura, koji podsjećaju na automo¬ 
bilske. Obično se radi o legurama s magnezi¬ 
jem, lijevanim u jednom komadu. Osovina, 
žbice i matice su od magnezijske legure. 
Žbice su debela presjeka, a ima ih šest. 
Teško je reći hoće li takvi kotači sasvim 
istisnuti one sa žbicama. Sigurno je da su 
krući ali to ne znači i bitno različit način 
upravljanja i vožnje. Jednostavniji su 

utoliko što nije potrebno podešavanje — 
napinjanje žbica. Ali kao i svaka, i ova 
medalja ima svoje naličje. Takvi su kotači 
krhkiji što dobro znaju vozači koji ih imaju 
na automobilima i motociklisti na čijim 
motorima su obruči kotača od magnezijeve 
legure. Dovoljno je da se samo jednom 
nepažljivo koristi poluga za skidanje guma 
pa da kotač bude nepopravljivo oštećen. 
Stoga, bez obzira na možda sjajnu 

budućnost kotača od legure, u ovoj knjizi 
naglasak je na klasičnim kotačima sa 
žbicama kojima je i danas opremljeno više 
od 99 posto motocikla. U ovaj postotak 
nismo uračunali skutere čiji su kotači ionako 
izrađeni od lima. 

Kotači se sastoje od glavčine (u kojoj je 
smještena i kočnica na bubanj. Disk- 

kočnice smještaju se izvana), žbica, i 
obruča. Rubovi obruča zavrnuti su da bi 
pridržavali gumu pri bočnim pritiscima. 

Srednji dio presjeka obruča je ravan i svojom 
širinom određuje dimenzije gume. Dobro je 
podsjetiti se da se taj promjer mjeri u palcima 
(1 palac = 2,539 cm). Znači da obruč od 18 
palaca ima promjer 45,7 cm. Promjer obruča 
pa kao posljedica i promjer kotača vrlo je 
važna osobina vozila. Veći kotač uvijek će 
bolje držati smjer u vožnji što će naročito 
osjetiti onaj tko sa standardnog motocikla 
pređe na skuter. Činjenica je da se skuterom 
vrlo lako može manevrirati u skučenom 
prostoru i izvoditi krivine ali nije prikladan za 
dulja putovanja po otvorenoj cesti. Kotač 

velikog promjera također će mnogo bolje 
apsorbirati neravnine puta. To je najlakše 
prihvatiti zamislimo li krajnji slučaj kada bi 
promjer kotača bio neizmjerno velik. 
Sigurno je da se prelaz preko nekog kamena 
uopće ne bi osjetio. Pitamo se zašto onda svi 
motocikli nemaju kotače promjera 21 palac 
kakvi se nalaze na motorima za kros? 
Jednostavno zato jer uz prednosti koje 
donosi veliki kotač ima i svojih manjkavosti. 
Jedna od najvažnijih je povećanje razmaka 
između tla i težišta vozila. Kao i uvijek, traže 
se kompromisi, uravnoteženje različitih 
potreba sigurnosti, udobnosti itd. pa je kod 
motocikla uobičajen promjer kotača 18 i 19 
palaca. 



Da bi se provjerio trag oslonite letvu A na dvije 
opeke , ispilivši prethodno otvor za oslonac. 
Ako letva dodiruje svaki kotač u dvije točke , 
trag je ispravan. 



Ako su kotači bočno pomaknuti podloška A 
može pomoći kod prednjeg kotača. Djelujući 
na napinjač lanca B možemo vrlo precizno iz¬ 
ravnati stražnji kotač. 


























Podešavanje traga 

Kao što smo već zaključili razgovarajući o 
biciklu, ispravno podešen trag obaju kotača 
od velike je važnosti za stabilnost u vožnji. 
Jedan, iako primitivan, način da to 
jednostavno provjerimo jest onaj pomoću 
ravne daske ili gredice. Motocikl treba 
podići na oslonce i zatim prisloniti kotačima 
dasku koja leži na dvije cigle, limenke ili 
slično. Ako daska odjednom dodiruje oba 
kotača u dvije točke (a gume su jednakih 
dimenzija) možemo biti zadovoljni. Ako, 
međutim to ne možemo postići kotači nisu u 
tragu pa stražnji treba podesiti napinjačem 
za lanac. 

Međutim, najveći broj motocikala nema na 
oba kotača gume jednaka presjeka. Tu 
razliku treba izjednačiti pribijajući na dasku, 
kojom kontroliramo trag, letvice odgovara¬ 
juće debljine koje će nadoknaditi razliku u 
širini guma. Da bismo saznali kako debele 
moraju biti te letvice prihvatit ćemo se jed¬ 
nostavna računa uzimajući u obzir da je je¬ 
dan palac = 2,539 cm. Naći ćemo razliku u 
širinama obiju guma (širine su označene na 
gumama) i rezultat podijeliti sa dva. To što 
smo izračunali debljina je letvice koju ćemo 
pribiti na dasku i tamo gdje dolazi tanji 
»kotač« te početi s mjerenjem. Upozorenje: 
Ako se pokaže da kotači nisu u tragu svaka¬ 
ko provjerite da li su okvir ili viljuška pre- 
trpljeli neka oštećenja. 

Obruč i žbice 

Ako, kao posljedica snažnog udarca, obruč 
ostane jače izvinut ili ulupljen nade za 
popravak su male ili nikakve. Pogotovu ako 
se radi o kotaču od legure. Čelični obruč 
moći će se ipak popraviti u slučaju blagih 
deformacija. 

Dobro treba razlikovati oštećenja i 
deformacije nastale od udaraca o rubnik, 
kamen ili udarnu rupu na cesti od izvinuća 
koja su posljedica neuravnoteženosti 
kotača. Do takvih deformacija dolazi kada 
sve žbice nisu jednako napete pa se ni 
opterećenje ne prenosi jednako na sve 
dijelove obruča. Uz neizbježnu posljedicu 
koja se javlja u obliku iskrivljenja obruča i 
pojedine, najopterećenije žbice mogu 
popucati. 



Kotač se centrira tako da obruču polako približava¬ 
mo kredu dok se slobodno vrti. Oznaka će ostati na 
izbočenom dijelu koji ćemo izravnati napinjanjem 
žbice A na istom mjestu ali sa suprotne strane. Detalj 
1 prikazuje ravna nje obruča izobličenog udarcem. 



Alatkom A za zatezanje žbice okrećemo mati¬ 
cu B. Ako je potrebno , pri zatezanju više od 
jednog okreta , treba skinuti gumu i zračnicu 
da je šipka ne bi oštetila. 



Da bismo uravnotežili kotač zavrtimo ga kako 
je prikazano na detalju 1. Kada se vrtnja 
zaustavi (2) dodamo uteg A na najvišoj točki 
kotača (3). Nakon više provjeravanja kotač će 
biti pravilno opterećen i uravnotežen. 

Da bismo izjednačili napetost žbica 
motocikl treba podići na oslonac tako da se 
kotač kojeg želimo provjeriti slobodno 
okreće. Uzet ćemo komadić krede i ruku 
osloniti na viljušku, u visini obruča. Dok se 
kotač slobodno okreće približavat ćemo mu 
polako kredu sve dok se u jednoj točki ne 
dodirne i ostane trag. Sada treba zaustaviti 
kotač i na mjestu gdje je oznaka ključem 
zategnuti žbice. Ali ne bilo koje već one koje 
dolaze sa suprotne strane rukavca. 
Očigledno, provjeriti treba i s druge strane. 
Na ovaj način kotač se može podesiti samo 
ako se jedan okret matice pokaže dovoljnim. 
Ako bi trebalo dalje zatezati postoji 
opasnost da vrh šipke prošavši kroz ležište u 
obruču probije zračnicu pa zato za jača 
podešavanja moramo prethodno skinuti 
vanjsku i unutrašnju gumu. 

Uravnoteženje 

Uravnoteženost kotača mnogo je važnija 
kod motocikla nego kod automobila. Pri 
brzinama iznad 100 km/sat neuravnotežen 
kotač počinje snažno vibrirati i teži da se 
odvoji od kolovoza kada se onaj teži dio, koji 
je uzrok neuravnoteženosti, nađe u gornjem 
položaju. Oscilacije se pak prenose na 


upravljač što kod velikih brzina može biti 
vrlo opasno. 

Stoga podignite motor i zavrtite kotač. Kada 
se sam zaustavi obilježite donju točku. 
Ponovite nekoliko puta pa ako se zaustavi 
uvijek u istom položaju znači da je kotač 
neuravnotežen. Uzmite sada komadić 
olovne trake i omotajte oko žbice u 
najgornjoj točki kotača. Još nekoliko puta 
ponovite pokus zavrtivši kotač. Ako se i dalje 
zaustavlja s oznakom u donjoj točci treba 
dodavati olovo sve dok se kotač ne počne 
zaustavljati svaki puta u drugom položaju. 
Tada se olovo može učvrstiti na kraju žbice 
komadom ljepljive vrpce iako bi bilo 
pravilnije rješenje da ga skinemo, izvažemo i 
zamijenimo odgovarajućim utegom. 

Pri skidanju kotača treba voditi računa da postoje 
dvije osnovne konstrukcije: kod jedne se 
glavčina može izvući (li 2), a kod druge je 
viljuška pri dnu »odsječena« (3 i 4). Na crtežu 1 
prikazano je vađenje g lav čine A stražnjeg kotača 
a na crtežu 2 g lav čin u B skidamo nakon 
odvajanja žičane pletenice , kočnice C i matica 
komande kočnice. Crtež 3 prikazuje drugu 
konstrukciju s disk-kočnicom. Detalji na crtežu 
4 prikazuju vijke E s dvostrukim navojem koji 
pomoću matica G i pod/ožaka H zatežu donju 
polovicu u ležistenja L. 

























Kako se skida kotač 

To je vrlo jednostavan posao — za onoga 
tko zna što i kako treba raditi, lako svaki tip 
motocikla ima nekih svojih osobitosti ipak 
se mogu svrstati u dvije osnovne grupe. Kod 
jedne učvršćenje osovine podsjeća na bicikl 
i susreće se uglavnom kod starijih motora ili 
kod onih male kubikaže. Stršeći na obje 
strane glavčine, osovina prolazi kroz provrte 
na viljušci o koje se oslanja. Drugi je sistem 
dobro poznat svim vlasnicima »japanaca«. 
Krajevi viljuške kao da su prerezani po 
sredini provrta te je donji dio učvršćen 
vijcima i maticama za gornji dio vilice. Kada 
se odvrne žičana pletenica brzinomjera i 
skinu četiri matice cijeli kotač se odvaja od 
okvira. Ako motor ima disk-kočnice, s 
kotačem izlazi i disk pa treba paziti da se ne 
aktivira poluga kočnice jer bi klipići izašli iz 
svojih ležišta. Kada se kotač ponovno vrati 
na svoje mjesto najprije treba zatezati onu 
stranu završnog dijela viljuške koji je 
okrenut u smjeru vožnje. Nešto je duži i 
savršeno pristaje na mjesto. Drugi kraj može 
čak ostati neznatno odvojen. 

Zamjena ležajeva 

Kod većine modernih motocikla ležajeve ne 
treba podmazivati jer su trajno ispunjeni 
mašću i zatvoreni zaštitnom ljuskom. To 
ujedno znači da ćemo osovinu vaditi iz 
glavčine samo kada zaista treba zamijeniti 
ležajeve. Taj je posao prikazan na crtežu 7. 
Najprije ćemo skinuti kotač, odvojivši 
žičanu pletenicu brzinomjera i osloboditi 
osovinu. Kotač se zatim polaže na zemlju ali 
je za daljnji posao potreban poseban 
izvlakač i posebna matica za blokiranje 
ležaja. Kada se ta matica odvrne skida se i 
čahurica za zaštitu od prašine te ležaj. Ista se 
operacija ponavlja i sa druge strane kotača. 
Zatim se iz glavčine vadi odstojni prsten o 
koji se ležajevi oslanjaju i koji ih drži na 
odgovarajućem razmaku. Sve dijelove treba 
dobro pregledati i zajedno s ležajevima 
staviti u naftnu ili benzinsku kupku. Tek 
kada se mast i prljavština otope možemo 
provjeriti stanje pojedinih dijelova. Ako neki 
dio treba zamijeniti nastojat ćemo nabaviti 
originalan, a usput odmah i nove čahurice za 
zaštitu od prašine. 


Da bi se zamijenili ležajevi treba odvojiti žičanu 
pletenicu brojača kilometara A (detalj 1), 
otpustiti ležaj ni sklop (2), te skinuti kotač. 
Ključem B (det. 3) skinuti priteznu maticu C, 
brtvu D (det. 4) i ležaj E. Na crtežu 5 prikazan je 
cijeli ležajni sklop: osovina D, brojač kilometara 
E, držač prirubnice F, prirubnica G, prstenasta 
brtva H, ležajevi L, unutarnji odstojni prsten M, 
brtva N, matica za pritezanje ležaja 0 , pod/oška P, 
vanjska matica Q. 

Montaža se odvija obrnutim redoslijedom. 
Ležajeve temeljito ispunimo novom mašću, 
a čahurice podmažemo uljem da bi se lakše 
navukle na odgovarajuće mjesto. Ako 
ležajeve treba pod pritiskom navući na 
osovinu to se radi posebnim alatom. Kod 
stražnjeg kotača postupak je nešto složeniji. 
Kada se motor podigne na oslonac odvojit 
će se poluga kočnice od prijenosne šipke. 
Zatim se skidaju matice za učvršćenje te 
matica za podešavanje napetosti lanca. 
Zatim se gurne kotač naprijed i podiže lanac 
s lančanika. Polako izvadite kotač. Skinite 
lančanik koji je pričvršćen serijom matica i 
ponovite postupak opisan za prednji kotač, 
počevši skidanjem matice za učvršćenje. 

Gume 


Ako se ispravno održavaju, sigurnost i dobro 
ponašanje motocikla u vožnji zajamčeni su. 

Guma ima dvojak zadatak: omogućiti dobar 
kontakt između vozila i ceste te preuzimanje 
i neutralizacija udaraca, prouzrokovanih 
manjim neravninama vozne podloge. Da bi 
mogla dobro odgovoriti ovim zahtjevima 
guma mora neprekidno biti u dobrom 
stanju. Moglo bi se vjerojatno nabrojiti 
tisuću preporuka ali među prvima će uvijek 
biti: ne čekati sa zamjenom sve dok brazde 
sasvim ne nestanu. I dok zakon u Jugoslaviji 
propisuje dubinu brazde od najmanje 1 mm 
za sasvim sigurnu vožnju, potrebna su 
najmanje 3 mm. Stoga ćemo za redovnog 
tjednog provjeravanja pritiska (na hladno) 
baciti pogled i na gaznu površinu guma. 
Posumnjamo li imalo da su se približile 
kritičnoj granici, treba posegnuti za 
specijalnim mjerilom ili na neki drugi način 
izmjeriti dubinu brazde. 


Što se pak pritiska tiče, dobro je unaprijed 
pretpostaviti da su instrumenti na 
benzinskim crpkama neispravni. U nekim 
zemljama, kao na primjer u Engleskoj, 
osoblje na crpki dužno je izvjesiti opomenu 
koja podsjeća vozače na tu opasnost. A 
budući da dobar manometar ne stoji mnogo 
u odnosu na ono što znači za sigurnost, bit 
će dobra investicija svakog vozača. Zajedno 
s dobrom pumpom, manometar bi se morao 
nalaziti među priborom kojeg posjeduje 
svaki iskusni motociklist. Onima sa slabijim 
pamćenjem isplati se čak na nekom 
neupadljivom mjestu ispisati kistom 
podatke o potrebnim pritiscima u gumama. 
Kada već govorimo o redovnom pregledu 
guma posvetimo im još koju minutu i 
provjerimo ne nalaze li se u brazdama 
zariveni kamenčići ili komadi stakla. Prije ili 
kasnije mogli bi probiti zaštitne slojeve i 
zračnicu. Vrlo je važno pregledati i bočne 

Sigurnost vožnje ovisi o stanju gazne površine 
gume. Nacrt i debljina profila različiti su i ovise o 
namjeni pojedine gume. One sa izraženijim 
brazdama služe za terensku , a ostale za turističku 
vožnju. 

strane. Otkrijete li zarezotine, mijenjajte 
gumu. Još jedan praktičan savjet: nastojte 
da se gume ne uprljaju benzinom ili uljem da 
ne biste doživjeli neugodna iznenađenja na 
cesti. I nešto u što ćete teško povjerovati: 
Ako planirate nabaviti nove vanjske gume, 
uradite to koji mjesec prije no što je potrebna 
zamjena. Ako nekoliko mjeseci odleži na 
suhom i svježem mjestu guma će »sazrijeti« i 
biti trajnija. 

Osmica 

Iskusnim motociklistima poznat je fenomen 
da je uzdužni profil gume sav iskrivljen, iako 
je navučena na savršeno centriran kotač. 
Ponekad se radi o proizvodnoj grešci ali 
češće o neispravnoj montaži. Gumu treba 
napola isprazniti i tada je pokušati rukama 
ispraviti, pazeći da njen rub ne izađe iz 
obruba naplatka. U većini slučajeva nakon 
pumpanja na odgovarajući pritisak zaključit 
ćemo da se guma izravnala. 

Postavljanje i skidanje 

Skinuti i opet postaviti gumu na kotač 
motocikla nije teško. No, dobro je znati kako 
se to radi da biste mogli odmah na cesti 
zamijeniti ili pokrpati gumu, a ne tražiti 
pomoć vulkanizera. Od alata potrebne su 
samo tri polužice za skidanje guma. 

Kada skinemo kotač s vozila, iz gume 
ispustimo sav zrak. To je moguće kada se 
odvrne i izvadi igla ventila iz svog ležišta. 
Nakon toga poleći ćemo kotač na zemlju i 
gaziti uokrug po gumi da bismo je odlijepili 
od naplatka. Postupak ponovimo i sa druge 
strane. Nakon toga odvrnemo nareckanu 
maticu i kroz rupu gurnemo metalnu vanjsku 
cjevčicu ventila. Zatim uguramo prvu 
polugu između gume i naplatka, pazeći da 
pri tom ne uštinemo zračnicu što bi za 
posljedicu imalo nepopravljiva oštećenja. 
Zatim se na manjim razmacima uguraju i 
druge dvije poluge i na tom mjestu rub gume 
izbaci preko ruba naplatka. Sada vadimo 
srednju polugu, uguramo je malo dalje i 
izvlačimo rub gume. Nastavljamo vadeći 
uvijek onu polugu koja je ostala u sredini, a 
dobro je pri tom gaziti po suprotnom dijelu 



Za mjerenje dubine brazde možete se služiti 
ovakvim mjerilom A (vidljiv na detalju 1) koji 
u milimetrima pokazuje dubinu profila. Kada 
preostanu samo 3 mm vrijeme je za zamjenu 
gume. 


gume. Pritiskujući rub gume prema sredini 
naplatka omogućavamo da na drugom kraju 
lakše izlazi. Tako nastavljamo sve dok, s 
jedne strane, rub gume sasvim ne izađe iz 
naplatka. Uguramo li ventil kroz rupu na 
naplatku moći ćemo izvući zračnicu zbog 
popravka ili zamjene. Ako je potrebno 
sasvim skinuti i vanjsku gumu, okrenut 
ćemo kotač i opet ga položiti na tlo. Ponovit 
ćemo postupak s polugama ali će se one 
oslanjati na suprotan rub naplatka, da bi oba 
ruba gume izašla na istu stranu. 

Prije stavljanja nove gume treba pregledati i 
opipati prstima unutrašnju stranu naplatka i 
tako provjeriti ima li tvrdih i oštrih djelića koji 
bi kasnije mogli oštetiti zračnicu. U 
unutrašnjost nove vanjske gume usut ćemo 
malo talka što će kasnije spriječiti 
sljepljivanje sa zračnicom, kada bude pod 
pritiskom. Posebno kod težih motora ne 
preporuča se krpanje već zamjena zračnice 
pri svakom oštećenju. Ako se ipak želi krpati 
vrijede upute dane za isti postupak kod 
bicikla. U svakom slučaju kada mijenjate 
vanjsku gumu zamijenite i unutrašnju. Pri 
montiranju vanjska se guma polaže na 
naplatak tako da se crvena točka nađe u 
visini otvora za ventil na naplatku. Pomoću 
poluga, kao kod skidanja, ugura se jedna 
strana na naplatak. Sada treba zračnicu 
malo napumpati i navući je pod gumu, na 
naplatak, tako da ventil izađe kroz otvor. 

Kada dobro nasjedne počet ćemo ubacivati 
drugi rub vanjske gume, počevši od strane 
suprotne ventilu. Pri tom je bolje izbjegavati 
poluge. Treba hodati po gumi uguravajući 

rub petom cipele. Kada je to gotovo 

\ 


napumpat ćemo gumu nešto jače od 
dozvoljenog da bi pod pritiskom našla svoje 
mjesto. Nakon toga ispustit ćemo višak 
zraka sve dok ne postignemo ispravan 
pritisak. 


Kočnice 

Bile na disk Hi bubanj treba ih temeljito 
nadgledati i redovno održavati. 


Kočnice spadaju među najvažnije dijelove 
vozila. 0 njihovoj djelotvornosti i isprav¬ 
nom radu ovisi sigurnost putnika. Stoga 
popravak i održavanje kočnica moraju biti do 
najveće mjere precizni i povjereni samo oso¬ 
bama koje u potpunosti poznaju njihovo 
djelovanje. Stoga osim održavanja koje može 
obaviti i dobro upućen vlasnik vozila, ima i 
zahvata koje, preporučamo, prepustite profe¬ 
sionalcu. Primijetit ćete da je kod motocikla 
često prednja kočnica veća od stražnje. Raz¬ 
log je jednostavan: kada dođe do kočenja to je 
kao da neka sila straga zahvati gume i zausta¬ 
vlja ih. U isto vrijeme masa vozila s vozačem 
nastavlja se gibati naprijed pa se težište preno¬ 
si k prednjem kotaču, dok se opterećenje na 
stražnjem smanjuje. Stoga prednja kočnica 
mora podnijeti veće opterećenje pri kočenju. 
To i jest razlog da se na modernijim tipovima 
motocikla sve češće na prednjem kotaču 
susreće disk-kočnica. To je, naravno to pot¬ 
rebnije što je motor teži, veće snage i brzine. 
Disk-kočnica je, nema sumnje, velik napredak 
u smislu sigurnosti vožnje. Ipak, za motocikle 
male i srednje kubikaže, ispravne bubanj koč¬ 
nice sasvim su dovoljne. 

Bubanj kočnice 

Sastoje se od metalnog bubnja kruto vezanog 
s kotačem. U njemu su smještene čeljusti s 

oblogama od materijala koji pruža velik otpor 
pri trenju. I dok se bubanj okreće zajedno s 
kotačem, čeljusti su vezane preko temeljne 
ploče na osovinu kotača. Kada se povuče 
ručica kočnice (za prednji kotač) ili pritisne 
papučica (za stražnji) pokret se prenosi na 
element unutar bubnja koji silom razdvaja 
čeljusti i pritiskuje tarne obloge uz unutarnju 
površinu bubnja. Posljedica tog trenja je 
usporavanje i konačno zaustavljanje okretanja 
kotača. 

Ako samo jedan element razdvaja čeljusti si¬ 
stem nazivamo simpleks. Sila kočenja priti- 
skivat će jednu oblogu na element razdvajanja 
dok će druga obloga obavljati pravu funkciju 
kočenja. Da bi se to postiglo za obje obloge 
može se za svaku čeljust montirati po jedan 
element za razdvajanje. Obje obloge postaju 
samokočne pa je potreban daleko manji priti¬ 
sak na ručice i papučice kočnice. Kočnice na 
bubanj najusavršenijesu kod nekih motocikla 
za natjecanje. Tamo su po kočnici ugrađene 
četiri čeljusti, svaka sa svojim elementom 
razdvajanja, a ima modela i s osam čeljusti. 
Djelotvornost bubanj kočnica ovisi o meha¬ 
ničkoj izvedbi (simpleks, dupleks, 4 ili više 
čeljusti) i o vrsti kočionih obloga. Materijal 
obloge rađen je po strogim zakonima kemije i 
fizike. Kočeći, kinetička energija vozila se 
pretvara u kočnici u toplinu. Što se kočnice 
više zagrijavaju, to je koeficijent trenja manji, a 
time i efekt kočenja. To je pojava poznata pod 
nazivom »fading«. U osnovi treba birati izme¬ 
đu dva tipa kočionog materijala. Prvi koji 
dobro koči dok je hladan, ali slabo kada se 
zagrije i drugi, koji dobro koči kada je zagrijan 
ali vrlo slabo kada je hladan (samo za natjeca¬ 
teljske motocikle). Za sigurnost vozača važno 
je pronaći »sredinu« tj. obloge koje će u 
izvjesnoj mjeri zadovoljavati oba zahtjeva. 






1 s 

Vrste kočnica. Na detalju 1 vide se dijelovi bubanj kočnice: temeljna ploča A, čeljusti B, obloge C, 
bubanj D (u ovom slučaju radi se o stražnjem kotaču pa postoji i lančanik E) i element koji razmiče 
čeljusti F. Na detalju 2 prikazani su dijelovi disk-kočnice: disk G, dvodijelna čeljust H, njen nosač I, 
dvije tame pločice L, potisni klip M, štitnik N. Na detalju 3 je dvostruka disk-kočnica: dva diska O, 
pomični poklopac P koji omogućuje pregled pločica i poklopac ventila za odzračivanje Q. 

Održavanje 


Obloge smatramo ispravnima sve dok im se 
debljina ne smanji ispod 2 milimetra. Do tada 
se održavanje svodi na provjeravanje žičane 
pletenice koja prenosi pokret poluge za koče¬ 
nje odnosno na poluge ako je prijenos tako 
konstruiran. Podmazuju se zglobovi, podeša¬ 
va slobodan hod komandi. Provjerit ćemo jesu 
li spojna mjesta pletenice s polužjem dobro 
učvršćena. Ako je samo jedna žica u pletenici 
pukla, treba znati da cijela pletenica ne može 
uravnoteženo djelovati i može pući u bilo kom 
trenutku. Stoga je treba zamijeniti rukovodeći 
se uputama koje smo za tu operaciju dali kod 
bicikla. Kod poluga naročito treba paziti da se 
nisu savinule ili kao posljedica korozije izgubi¬ 
le krutost i čvrstoću uslijed čega ne bi mogle 
prenositi velika opterećenja pri kočenju. Pod¬ 
mazivanje zglobova vrlo je važno za meko i 
sigurno djelovanje kočnica. Pod zglobovima 
ne mislimo samo na komandne poluge kočni¬ 
ca već i na moguće polužje sistema kočenja 
stražnjeg kotača kao i polužice montirane na 
temeljnu ploču. 

Podešavanje slobodnog hoda komandi razli¬ 
čito je za kočnice prednjeg i stražnjeg kotača. 
Za prednji, slobodan hod poluge podešava se 
na upravljaču do 3 mm. Pod slobodnim ho¬ 
dom podrazumijevamo pomicanje poluge pri¬ 
je stvarnog prenošenja sile kočenja. Najjedno¬ 
stavnije ćemo to obaviti kako je prikazano na 
crtežu 2: pritezanjem odnosno otpuštanjem 
kraja plastičnog omotača produživat ćemo ili 
skraćivati slobodan kraj žičane pletenice, a o 
njemu ovisi i slobodan hod poluge. Najprije se 
oslobodi matica za učvršćenje i tada okreta¬ 
njem narezanog valjčića u smjeru kazaljke na 
satu povećavamo slobodan hod poluge. Kada 
smo zadovoljni podešavanjem zategnemo 
maticu za učvršćenje. Kod nekih tipova moto¬ 
cikla slobodan hod se podešava na drugom 
kraju žičane pletenice, na ploči poklopca 
bubnja, na jednak način. No, ako rezultati nisu 
zadovoljavajući trebat će odvrnuti zavrtku 
koja učvršćuje kraj pletenice i tamo je prikratiti 
za najmanje 1 cm te precizno podesiti na već 
opisan način. 



Da bi se podesio slobodan hod treba 
osloboditi maticu A, zakrenuti narezani vijak 
B i opet blokirati s A. Podešavati sve dok 
slobodan hod na kraju poluge ne iznosi više 
od 3 mm. 



Da bi se rastavila bubanj kočnica treba najprije 
skinuti kotač. Ako je bubanj A odvojen od g/avčine 
B razdvojit ćemo ih udarcima čekića preko komada 
drva (1) nakon skidanja matica C, podloška D i 
osovina E. U drugačijoj izvedbi ploča F izlazi iz 
bubnja G kako je prikazano na detalju 2. 


Slobodan hod na nožnoj papučici kočnice 
ne bi smio biti veći od 2 do 3 cm. Tamo gdje 
se prijenosna šipka spaja s polugom za 
kočenje može se zategnuti i pomoću matice. 
To ćemo koristiti sve dok slobodan hod 
papučice ne dovedemo u spomenute 
granice. 

Još neki zahvati na bubanj kočnicama: u 
većini slučajeva treba ih rastaviti za što je 
potrebno skinuti kotač. Dok kod prednjeg 
kotača to ne predstavlja nikakv problem, 
kod stražnjega je to složenije, kako smo već 
opisali. Potrebno je dakle odvojiti temeljnu 
ploču od bubnja koji je čvrsto vezan s 
























kotačem. Kod nekih starih tipova motocikla 
postoji doduše neka vrsta glavčine na koju 
su upete žbice, a ta se opet bočno spaja sa 
bubnjem kočnice preko izbočenih zubaca, 
presvučenih gumom koji upadaju u 
odgovarajuće udubine na glavčini. U tom 
slučaju, nakon skidanja kotača odvaja se 
bubanj od glavčine pomoću čekića i drvene 
motke kako je to prikazano na crtežu 3. 
Nakon toga skida se i temeljna ploča. 

Kada, zapravo, otvaramo bubanj? To je 
potrebno da bi se obavili neki zahvati na 
pola puta između održavanja i popravaka. 
Ako, na primjer, kočnica djeluje suviše naglo 
trebat će pomoću turpije skinuti s obloga 
kočnice oštre rubove koji, očigledno, zadiru 
u bubanj. Nakon toga kočnice će odmah biti 
mekše. Kada se pak osjeti da opada 
djelovanje kočnice, a debljina obloga još je 
dovoljna, znači da se površina tarnog 
materijala uglačala pa je treba malo 
prebrusiti brusnim papirom. Prije 
sastavljanja kočnice treba je dobro 
propuhati komprimiranim zrakom ili obrisati 
suhom krpom. 

Može se također dogoditi da kočnice i na 
relativno novom motociklu ne rade kako 
treba. Uzrok može biti dvojak. Ili su u 
kočnice ugrađene obloge krivog tipa pa ih 


treba zamijeniti ili se bubanj izobličio — 
umjesto savršenog kruga ploha trenja 
postala je elipsoidna. To se može ispraviti 
obradom na tokarskom stroju. Pri 
ispravljanju oblika treba provjeriti napetost 
žbica koje su uzrokovale izobličavanje ako 
su nejednoliko napete. Još jedan praktičan 
zahvat: ako se kod kočnice pojavljuje 
fenomen »fadinga«... Čak i kod normalne 
upotrebe vozila obično će biti dovoljno 
obloge zamijeniti novima, od mekšeg 
materijala. Međutim, ako ni to ne pomogne 
posljedica će biti suviše polako hlađenje 
obloga i bubnja. Stoga da bi se izbjegla ta 


4 

Zamjena obloga. Čeljust A s istrošenom oblogom 
B (1). Želimo li zamijeniti samo obloge odbit 
ćemo glavice zakovica (2) i pročistiti otvore (3). 
Nabaviti obloge istih dimenzija (4) i debljina koje 
su dane u uputama za održavanje pojedinog 
vozila. Zatim treba probušiti obloge na 
odgovarajućim mjestima (5) i uložiti nove 
zakovice C. Do 3/4 dubine obloge buši se šira 
rupa koja će prihvatiti glavu zakovice. S 
unutarnje strane čeljusti (6) oblikuje se glava 
zakovice. Otupe se oštri rubovi novih obloga (7), 
čeljusti se montiraju i napnu opruge. Kod nekih 
tipova motocikla obloge nisu zakovane već 
lijepljene. Treba zamijeniti cijelu čeljust F. 

pojava, mnoge bubanj kočnice imaju na 
prednjoj strani otvore za zrak da bi se 
poboljšalo hlađenje. Ako ih nema morat 
ćemo intervenirati. Sa svake strane bubnja 
izbušit ćemo tri-četiri rupe promjera do 
2 cm, pazeći da pri tom ne oslabimo rebra za 
ojačanje s unutrašnje strane. Stoga ćemo 
bušiti najprije s unutarnje strane svrdlom 
nešto manjeg promjera, a zatim s vanjske 
dotjerati otvor na pravu mjeru. 

Zamjena obloga 

Lako ćemo primijetiti kada je došlo vrijeme 
za zamjenu obloga. Poluga koja aktivira 
element za razdvajanje čeljusti unutar 
bubnja ima sve veći hod dok se oštri kut 
kojeg je činila sa žičanom pletenicom ne 
pretvori u tupi. No zamjenu obloga, ako 
nismo sasvim sigurni u svoje sposobnosti, 
treba povjeriti profesionalcu. On će to 
obaviti ovim redoslijedom: najprije će 
skinuti kotač, otvoriti bubanj i osloboditi 
čeljusti na kojima su obloge. Nove čeljusti 
lagano će podmazati vazelinom na kliznim 
površinama (naravno, nikako na tarnim 
oblogama) opet ih nataknuti na svornjake, 
spojiti oprugama i učvrstiti novim 
osiguračima. Zatim će suhom krpom očistiti 
unutrašnjost bubnja, pažljivo pregledati s 
tim da se poneka ogrebotina može 
zanemariti ali da jače istrošene površine 
treba popraviti. Ili će čak biti preporučljivo 
zamijeniti bubanj. Bubanj se zatim zatvara, 
montira na kotač i tada podešava slobodan 
hod ručne ili nožne poluge, ovisno radi li se 
o prednjoj ili stražnjoj kočnici. Već smo rekli 
da taj hod treba iznositi 3 mm odnosno 2 cm. 
Mogu se, naravno, zamijeniti samo obloge, 
a ne i čeljusti. Pogotovu kada se čeljusti 
teško nabavljaju što je redovno slučaj kod 
starijih vozila. Ne smatrajući taj postupak 
čestim, a preporučujući da ga svakako 
povjerite majstoru, opisali smo ga ukratko 
na crtežu 4. 

Upozoravamo: nakon zamjene obloga 
kočnice neće odmah biti sasvim efikasne! 
Tek nakon otprilike 500 km vožnje sasvim će 
se prilagoditi površini bubnja i dati punu 
efikasnost kočenja. Tokom spomenutih 500 
kilometara vožnje nisu preporučljiva oštra 

kočenja jer se zbog neprilagođenosti, 
ogrebotina ili uglačavanja mogu površinski 
oštetiti neki dijelovi obloge. 

Disk-kočnice 

Osnovni kočioni element ovog sistema je 
metalna ploča kruto učvršćena na ko¬ 
tač s kojim se i okreće. Posebna kliješta 
obuhvaćaju tu ploču i svojim čeljustima 
preko uloška stežu ploču, pojačavajući 
trenje sve dok se kotač ne zaustavi. Ta 
kliješta ili čeljusti stežu se djelovanjem 
hidraulike putem malog glavnog cilindra 
montiranog na upravljaču. Ovdje jedan klip 



Dodavanje hidrauličke tekućine C nakon što 
je skinut poklopac A sa cilindra B montiranog 
na upravljaču . Nadolijeva se do oznake D. 



Istrošenost tarnih pločica lako se provjerava 
pogledom sprijeda na čeljusti disk-kočnice 
(A) i disk B. Pločice C na izgled su u dodiru s 
diskom. Pločice se zamjenjuju kada se istroše 
do crne Hi crvene oznake D (detalj 1). 

































pokrenut ručicom pokreće tekućinu pa se 
pritisak prenosi u drugi cilindar smješten u 
čeljustima, pa odatle preko klipa na tarne 
uloške koji pritiskuju disk. 

Prednost disk pred bubanj kočnicom prije 
svega je u boljem hlađenju, jer je disk sasvim 
izložen strujanju zraka. Stoga se posljednjih 
godina na prednje kotače motocikla veće 
kubikaže, koji su pri kočenju podložni 
većim naprezanjima, montiraju disk- 
-kočnice. Mnogi modeli imaju na prednjem 
kotaču čak dva diska što je pokazalo odlične 
rezultate u pogledu postizanja kraćeg puta 
zaustavljanja, a i veliku izdržljivost u 
naročito teškim uvjetima vožnje. 

Održavanje 

U praksi se održavanje disk-kočnica svodi 
samo na dvije operacije: kontrolu 
hidrauličke tekućine u cilindru, montiranom 
na upravljač i provjeru debljina tarnih 
pločica. Provjera tekućine je vrlo 
jednostavna: valja samo pogledati da li je 
razina pala ispod oznake u cilindru. 
Međutim, ako treba dolijevati pazite da se 
ništa ne prospe jer je tekućina takva sastava 
da kemijski napada gumu, lak pa i kromirane 
dijelove. Pri tom ne štedite koristeći možda 
već upotrebljavanu tekućinu — uvijek 
dolijevajte novu. Korištena tekućina može 
sadržavati nečistoće koje će oštetiti uređaje 
a i izgubila je dio svojih svojstava. Stoga 
kada primijetite da poluga ima prevelik 
»mrtvi hod« ili je treba dva-tri puta pritisnuti 
da bi kočnica proradila kako treba, 
zaustavite vozilo i provjerite razinu tekućrne. 
Ako manjka odmah je dolijte. Ima li je 
dovoljno znači da kočioni krug negdje 
propušta što se lako pronađe pregledom 
hidrauličnih vodova i spojeva ili pak u 
sistemu ima mjehurića zraka koje treba 
istisnuti. 

Tarne pločice treba zamijeniti prije no što se 
istroše toliko da disk izrađen od čelika ili 
neoksidirajuće legure dođe u dodir s metal¬ 
nom podlogom pločica. Dozvolimo li da do 
toga dođe možemo očekivati ove posljedice: 
pri kočenju će nastajati prodorni metalni 
zvuk, efikasnost kočenja naglo će opadati, 


a disk se oštećivati do te mjere da ga treba 
zamijeniti. Da bismo izbjegli takve skupe 
posljedice bolje je redovno provjeravati tar¬ 
ne pločice, a to je vrlo jednostavno. Pogle¬ 
damo li niz hrbat diska vidjet ćemo pločice 
koje se gotovo dodiruju s njim. Granica iz¬ 
među tarnog materijala i metalne podloge 
na samoj pločici označena je crnom linijom, 
a neki modeli imaju čak i prozorčić koji se 
može otvoriti i provjeriti debljina pločice. 
Kada se tarni materijal stanji na dva mili¬ 
metra treba ga zamijeniti. Jer, iako još ima 
teoretski dovoljno materijala, temperatura 
kočenja smanjuje efikasnost djelovanja. 



Da biše zamijenile tarne pločice treba najprije 
odviti matice A (det. 1), odvojiti (det. 2) desnu 
stranu (B) čeljusti i izvaditi istrošene pločice 
(C) kako je to pokazano strelicama te unutra 
ugurati klipić. 



Nove pločice A i B umeću se u čeljusti 
odnosno natiču na klip i zatim se čeljusti 
zatvaraju stezanjem vijaka E. Nakon toga 
montira se kotač. 

Zamjena tarnih pločica 

Odmah na početku posla poduzet ćemo 
jednu mjeru opreza. Nova pločica ugurat če 
klipić koji je pokreće dublje, a ovaj će 
pritiskom podići razinu hidrauličke tekućine 
u cilindru na upravljaču. Budući da smo ga 
otvorili, tekućina se može. izliti i izazvati 
posljedice koje smo prije opisali. Stoga 
ćemo iz cilindra najprije izvući nešto 
tekućine. Isto tako valja uvijek imati na umu 
da nikada ne smijemo pritiskati polugu 
kočnice kada je kotač skinut s vozila. 
Kretanje pločica više neće ograničavati disk 
pa će tekućina lako iscuriti. 

Pločice se uvijek zamjenjuju u paru — nikad 


9 

Da bi se odzrači/e kočnice skida se poklopac A 
(detalj 1) i na ventil B stavlja cjevčica C koja za¬ 
vršava u staklenoj posu dići D. Pritiskati na polu¬ 
gu kočnice i zatim otvoriti ventil (det. 2). U 
staklenu posudu počet će istjecati hidraulička 
tekućina pomiješana s mjehurićima zraka. 



samo jedna. Skinite kotač, odvrnite dva vijka 
sa strane čeljusti kako je prikazano na 
detalju crteža 7 i skinite desnu polovicu 
čeljusti. Izvadite pločicu s lijeve strane, a 
zatim osigurač desne pločice pa i nju 
izvadite. Prije no što umetnete nove pločice 
premažite ih vazelinom na površinama koje 
se dodiruju s klipom. Postavite pločice na 
odgovarajuće mjesto, a desnu učvrstite 
novim osiguračem. Klipić gurnite unutra za 
oko 1,5 cm i opet spojite čeljusti pomoću 
dva vijka i vratite kotač na mjesto. Sada 
treba polako zategnuti polugu kočnice sve 
dok se klipić ne dodirne s lijevom pločicom i 
obje dovede u dodir sa diskom. Na kraju 
provjerite razinu hidrauličke tekućine i 
dolijte ako je potrebno. 

Odzračivanje kočnica 

S vremenom hidraulička tekućina gubi svoja 
svojstva, a ponekad se u njoj nakupi zraka u 
sitnim mjehurićima koji ozbiljno umanjuju 
djelotvornost kočnica. Tada ih treba 
odzračiti. Na samim čeljustima, obično u 
blizini hidrauličkog voda, naći ćete ventil za 
odzračivanje pokriven metalnom ili 
gumenom kapicom. Pažljivo ga odvrnite i 
izvadite, a na to mjesto nataknite komadić 
prozirne plastične cjevčice koja će dopirati 
do tla. Tamo podmetnite prozirnu staklenu 
posudicu kojoj kraj cijevi treba dodirnuti 
dno. 

Sada nalijte svježu tekućinu u spremnik na 
upravljaču i nekoliko puta snažno povucite 
polugu da bi se izazvao čim veći pritisak. 
Dok prijatelj drži zategnutu polugu vi ćete za 
otprilike pola okreta odvrnuti ventil za 
odzračivanje, iz kojeg će početi izlaziti 
tekućina zajedno sa mjehurićima. Pumpajte 
i dolijevajte tekućinu sve dok izlaze 
mjehurići što ćete lako pratiti jer su i cjevčice 
i posuda prozirne. Iskorištenu tekućinu 
najbolje je baciti jer usprkos svoj pažnji u nju 
može upasti neka nečistoća. Kada i s kraja 
cjevčice nestanu mjehurići možete zatvoriti 
ventil i spremnik na upravljaču. 

Polužje i obloge 


Gumene obloge različitih poluga često su 
pretjerano zapuštene, a o njima ovisi i 
precizan zahvat pojedine komande te 
siguran oslonac. A održavanje i zamjena 
zaista su jednostavni ine zahtijevaju nikakve 
troškove. 


Malo se kada u priručnicima i knjigama o 
motociklizmu posvećuje bilo kakva pažnja 
polužju i njegovim oblogama. Bez razloga 
jer se oštećuju čak i bez pada ili sudara. 
Dovoljno je da se gumene obloge uprljaju 
uljem ili na dugo budu izložene jarkom 
suncu i velikim hladnoćama. Guma naglo 
propada pa nije ni čudo da najmanje 
polovica motocikla koji su danas u prometu 
ima gumene obloge u jadnom stanju, 
nesposobne da pruže siguran oslonac baš 
kada je to najpotrebnije — na primjer kada 
vozač potraži spas u čvrstom osloncu na 
pedala jer u brzoj vožnji ne može izbjeći 
neku veću rupu na cesti. 

Isto se može reći i za polugu pokretača 
(tamo gdje ne postoji električno paljenje), 
za polugu kočnice i oslonca za noge 
suvozača. 

Stanje gumenih dijelova čak je i estetski vrlo 
važno. Ima vozača koji nakon svakog puta 
pažljivo očetkaju gume i premažu ih 
glicerinom i sličnim sredstvima, a potpuno 
zapostavljaju obloge na polugama kojima je 
njega također potrebna. A bilo bi dovoljno 
malo vode i sapuna te premaz glicerinom da 
bi uvijek izgledale kao nove. 

Naravno, svaki gumeni predmet istrošit će 
se prije ili kasnije toliko da održavanje više 
ne pomaže. I kao što nam je sasvim jasno da 
treba zamijeniti istrošene pneumatike tako 
bismo se trebali odlučiti i na zamjenu obloga 
različitih poluga na motociklu. Ako se ne 
daju skinuti razrezat ćemo ih nožem i lako 
odstraniti ostatke. Očistit ćemo i ostatke 
ljepila, a kod starijih motocikla naći ćemo 
možda i rđe pa je to prilika da se odstrani. U 
svakom slučaju, na poluzi ne smije ostati ni 



Da bi se odstranile stare obloge najbolje je 
razrezati ih oštrim nožem (A na detalju 1). 
Nove obloge nataknut ćemo nakon što smo ih 
iznutra premazali ljepilom (detalj 2). . 



Nove obloge ponekad se mogu rukom natak- 
nuti na očišćene poluge. Ako ne ide poslužit 
ćemo se drvenim Hi plastičnim batom , a tek 
u krajnjem slučaju probušit ćemo ih u točka¬ 
ma A da bi mogao izaći sabijeni zrak. 

traga prašine ili masnoće. Prstom ćemo 
razmazati tanak sloj ljepila na unutrašnjoj 
strani nove gumene obloge i navući je na 
mjesto. Možda neće ići lako pa ćemo se 
poslužiti drvenim ili plastičnim batom. No 
ako zbog unutra sabijenog zraka baš nikako 
ne možemo ugurati oblogu do kraja morat 
ćemo je na zatvorenom kraju probušiti 
tankim izvijačem i nakon toga više neće biti 
problema. 

Za dobro djelovanje različitih komandi 
potrebno je da se dosta pažnje posveti i 
oblogama u kojima se nalaze žičane 
pletenice. Da se ne savijaju pod oštrim 
kutem, da nisu suviše čvrsto zategnute uz 
okvir te da, iznutra, budu dobro podmazane. 

onih motocikla koji imaju uređaj za 
progresivno miješanje. Što se tiče zamjene 
ulja u mjenjaču ono je već opisano u 
poglavlju o tom mehaničkom sklopu. Kod 
četvorotaktnog motora postoji obično 
samo jedan spremnik ulja koje podmazuje i 
motor i mjenjač. Samo kod rijetkih modela te 
su dvije funkcije podmazivanja razdvojene. 


Zamjena ulja 

To je najjednostavnija operacija održavanja. 
Jedino se treba pridržavati uputa 
konstruktora o tome koliko najviše 
kilometara smije proći između dviju zamjena 


Podmazivanje 

Kako se redovno zamjenjuje ulje. Važno je 
zamijeniti i filtar. 

Postoje velike razlike kod dvo odnosno 
četverotaktnog motora. U prvom slučaju 
motor se podmazuje uljem iz mješavine koja 
služi i kao gorivo. Ovdje se može 
intervenirati nadolijevanjem ulja jedino kod 


1 

Usporedba dvotaktnog i četvorotaktnog motora: 
crteži 1 do 4 objašnjavaju princip rada dvotakt¬ 
nog motora. Situacija 1 pokazuje trenutak palje¬ 
nja smjese u A. Gorivo ulazi u karter kroz otvor B 
sve dok ga klip C ne zatvori (situacija 2). Si/a- 
zeći klip otvara drugi otvor D i potiskuje gorivo 
u prostor za izgaranje (situacija 3), potiskujući 
istodobno izgorjele plinove van. Na posljednjem 
crtežu prikazano je kako klip , nakon što je 
zatvorio otvor D, sabija smjesu koja prethodi 
ponovnom paljenju. Četvorotaktni motor: usis 5, 
sabijan je 6, paljenje 7 i ispuh 8. 

ulja. Redovito, naravno, treba pro¬ 
vjeravati i razinu ulja. Kod nekih motora 
to se čini pomoću šipke s oznakom, a kod 
drugih, što se vidi i na crtežu, pogledom. U 
slučaju da ulja nema dovoljno treba ga 
doliti. Ovdje je prilika da opovrgnemo dosta 
proširenu famu da se ne smiju miješati 
različite vrste ulja. Ulja određene gradacije 
kao i multigradna bilo koje vrste mogu se 
miješati pod uvjetom da nose oznaku SE bez 
ikakvih drugih slova i oznaka. Oznaku SE 
nose sva ulja za široku potrošnju što znači da 
se njihov sastav uklapa u međunarodne 
standarde. 

Kada se spremamo zamijeniti ulje najprije 
ćemo dobro zagrijati motor (treba se 
provozati najmanje deset kilometara), 
podići ga na oslonce i skinuti gornji čep. 
Odozdo ćemo podmetnuti neku posudu i 
otvoriti i donji čep. Kada ulje isteče isključit 
ćemo paljenje i dva-tri puta pritisnuti 
polugu za paljenje. Nakon toga motocikl 
treba zanjihati i bočno. Kada smo sigurni da 
je sve ulje iscurilo dobro ćemo očistiti donji 
otvor i čep jer se na njemu sakuplja 
prljavština, a kod novih motora i metalni 
djelići. Kada zatvorimo donji otvor nalit 
ćemo u motor točnu količinu ulja koju 
propisuje proizvođač. Ako treba upotrijebit 
ćemo posudu s oznakama. Nakon toga 
provjerit ćemo razinu ulja pomoću šipke ili 
okom i zatvoriti čep. Nekoliko puta 
pokrenemo polugu za paljenje i tek potom 
uključimo paljenje. Motor neka radi 
nekoliko trenutaka na najmanjem gasu da bi 
se ulje dobro rasporedilo bez opasnosti od 
zaribavanja. 

Zamjena filtra 

Proizvođač daje upute i o razmacima u 
kojima treba zamijeniti filtar ulja. Ima ih 
različitih vrsta i karakteristika. Na crtežu 3 
prikazani su uobičajeni tipovi. Neki od njih 
(npr. HONDA) imaju dijelove koji se 
zamjenjuju, a drugi se obnavljaju ili 
naprosto peru u kupkama od ulja i benzina. 
Za filtar koji se nalazi na dnu spremnika ulja 
dovoljno je odvrnuti čep A i izvaditi cjedilo. 


Drugi je tip onaj smješten na dnu kartera i 
učvršćen sa četiri vijka koji drže osnovnu 
ploču. U modernim tipovima motora filtar u 
svemu oponaša automobilski pa se tu nalazi 
uložak od specijalnog papira za filtriranje. 
Da bi se zamijenio, karter se otvara 
odvrtanjem vijka izvijačem ili ključem koji je 
obično rebrasta oblika da bi se olakšalo 
hlađenje ulja. Nakon odvajanja brtve koju je 
preporučljivo zamijeniti vadi se element za 
filtriranje. Svaki put kad se taj dio zamjenjuje 
s njim iz motora iscuri i manja količina ulja 
pa će u takvom slučaju trebati nešto više 
novog ulja nego kada se filtar ne mijenja. 



Da bi se provjerila razina ulja treba izvući 
šipku A pomoću čepa B i li, kao na detalju 2, 
odvrnuti čep C da bi se okom provjerilo 
odgovara li razina ulja oznaci D. 



Da bi se zamijenio filtar treba: (1) odvrnuti 
čep A i izvući filtar B. Ili (2) odvrnuti vijke C, 
skinuti ploču D i filtar E. Konačno, na 
modernim motorima (3) odviti F, skinuti 
korito motora (karter) G i zamijeniti dio H. 

Paljenje 

Svjećice i prekidač s p/atinskom dugmadi 
kritična su mjesta koja uvijek treba držati 
pod kontrolom. Podešavanje momenta 
paljenja. 

Uređaj za paljenje zajedno sa rasplinjačem 
odgovoran je za oko 90 posto kvarova koji 
od motoriste čine pješaka. 0 održavanju i 
popravku rasplinjača bit će govora kasnije. 
No što se paljenja tiče, očekuju nas 
objašnjenja koja mogu biti prilično složena, 
pogotovu za one koji se prvi puta s njime 
susreću. 

Svjećice 

Ako ne uspijemo upaliti motor, a provjerili 
smo da ima goriva, najprije ćemo se posvetiti 
svjećicama. One se sastoje od valjkastog 
metalnog dijela koji ujedno preuzima ulogu 
jedne elektrode, a navoj služi za uvrtanje u 
glavu motora. Drugi dio svjećice je od 
keramike kroz čiju sredinu prolazi druga 
elektroda. Keramika mora biti u stanju 
izolirati struju napona 10 do 20.000 volti 
koja će na izdancima elektroda prouzročiti 
iskru za paljenje smjese benzin-zrak. Jedan 
od zadataka svjećice jest da pri temperaturi 
od otprilike 2000 stupnjeva celzijusa, kolika 
vlada u komori za sagorijevanje u trenutku 
izgaranja, prenese toplinu na glavu motora i 
na taj način pripomaže hlađenju elektroda 
jer bi inače postojala opasnost samopalje- 
nja. Da bi svjećica besprijekorno djelovala, 
treba biti čista što se provjerava svakih 5000 
prijeđenih kilometara, a mijenja nakon 
10.000 km. 

Postoje tzv. tople i hladne svjećice. Prve ne 
odaju mnogo topline pa im je zato 
izolirajuće tijelo dulje. Hladne svjećice brzo 
prenose toplinu pa im izolirajuće tijelo može 
biti kraće. Za pojedini motor potrebna je 
odgovarajuća svjećica što će konstruktor 
uvijek naznačiti u svojim uputama. No, bile 
one tople ili hladne treba ih kontrolirati i 
čistiti; pogotovu od ostataka izgaranja koji 
su se nakupili na elektrodama te podesiti 
razmake elektroda. Pri čišćenju poslužit 
ćemo se nekom iglom i čeličnom četkicom 

dok je za dovođenje razmaka na propisanu 
mjeru potreban mjerni listić. Ako su 
elektrode istrošene ili napuknuto keramičko 
tijelo, svjećicu treba zamijeniti. 

Ako, dakle, motor ne pali odvrnut ćemo 
svjećicu posebnim ključem, prisloniti je 
metalnim dijelom uz glavu motora i uključiti 
pokretač. Ako je svjećica u redu i dovod 
struje nije prekinut, između elektroda će 
skakati iskre. Ako se ne pojave treba 
promijeniti svjećicu. Ako ni to ne pomogne 
provjerit ćemo dovodni kabel, pogotovu 
njegove spojeve sa razvodnikom paljenja i 
indukcijskim svitkom (bobinom). Ako je 
izolacija oštećena zamijenite vodič ili ga bar 
dobro zaštitite izolir-vrpcom. Posjedujete li 
motor sa više cilindara, a ni jedna svjećica ne 
baca iskru, greška je, sasvim sigurno negdje 
drugdje u električnom sistemu. 

1 

Svjećica: 1 ispravna, 2 za zamjenu zbog 
istrošenih elektroda A, pukotina u izolaciji B. 
»Topla« svjećica 3 s dugačkim izolatorom C i 
»hladna« 4 s kratkim izolatorom D. Čišćenje 
svjećice 5 iglom E i metalnom četkicom F. 
Razmak elektroda 6 provjerava se mjernim 
listićem G. 































Prekidač s platinskom dugmadi 

Primarni električni krug koji u svjećicu 
dovodi struju za paljenje zatvara prekidač 
kog najčešće nazivamo platinama. To je 
stoga što se nekada zaista radilo o dva vijka 
sa glavicama od platine. Ako smo dakle 
ispitali i vod i svjećice te zaključili da je sve u 
redu, uzrok zastoja mogao bi biti na 
platinama kojima su se kontakti ili uprljali ili 
se toliko istrošili da se više ne otvaraju. 
Prljavštinu ćemo očistiti suhom krpicom, a 
nagorjele ostatke skinuti vrlo finom 
turpijicom nakon čega treba provjeriti da li 
razmak kontakata odgovara onome u 
uputama proizvođača motora (obično 0,4 
milimetra). Izvijačem se okreće poseban 
vijak za podešavanje, a rezultate provje¬ 
ravamo mjernim listićem. Ako i tada izosta¬ 
ne iskra treba provjeriti platine na kojima 
ćemo eventualno oštećenje ili lom lako 
uočiti i zamijeniti ih novim. Ako su platine u 
redu, a iskre i dalje nema na red za provjeru 
dolazi kondenzator. Ukoliko njegova zamje¬ 
na ne dade povoljne rezultate vjerojatno se 
ispraznio akumulator što se najlakše provje¬ 
rava pritiskom na sirenu. No, i kada imamo 
iskru motor se ne mora pokrenuti. To znači 
da je nastao pomak u fazi — iskra skače ali u 
krivi čas. 

Dovođenje u fazu 

Kod motocikla pretpaljenje je jedno od 
najosjetljivijih pitanja u sistemu paljenja. 
Iskra treba izbiti prije dosizanja klipa do 
gornje mrtve točke (GMT) da bi se 
mješavina benzin-zrak upalila u trenutku 
kada klip započne svoj put prema dolje. 
Budući da se vrijeme paljenja smjese ne 
mijenja, treba mijenjati moment izbijanja 
iskre. Ako se motor brže okreće, iskra se 
mora paliti ranije. Kod dvotaktnog motora 
takve promjene nisu potrebne, jer u cilindru 
zaostaje izvjesna količina izgorjelih plinova, 
koja usporava proces izgaranja. 

Da bi se pretpaljenje točno podesilo valja 
precizno odrediti gornju mrtvu točku GMT, 
tj. najvišu točku koju klip dostigne u svom 
kretanju cilindrom. Kod dvotaktnog motora 
postoji samo jedna GMT jer pri svakom 
okretaju imamo samo jedno paljenje. Kod 



Podešavanje otvora p/atinske dugmadi 1 
preko vijka A s izvijačem B uz provjeru 
listićem C. Detalj 2 pokazuje dugmad 
ispravnog oblika D, istrošenje E f nakrivljenost 
F i nečistoću G. 



Za podešavanje pretpa ljenja danog u 
milimetrima (detalj 1) treba nasloniti mjerilo A 
na klip B u GMT. Zatim (u 2) klip spustiti na 
DMT, a klizač mjerila za predviđenu vrijednost 
pretpa/jenja. 



Pretpaljenje odgovara položaju u kojem klip , 
krećući se prema gore, dotakne mjerilo (1). U 
tom času (2) platinska bi se dugmad trebala 
razdvojiti. Ako se to ne dogodi potrebno je 
podešavanje. 

četvorotaktnog motora dvije su GMT ali je 
zanimljiva samo ona u odnosu na koju, na 
kraju ciklusa sabijanja, dolazi do eksplozije. 
Nije teško odrediti GMT kod dvotaktnog 
motora — dovoljno je skinuti glavu i 
pogledati hod klipa. Svjećica se možeN i 
odvrnuti (kako se to čini kod četvorotaktnog 
motora) i u otvor gurnuti metalna šipka. 
Pokrenemo li osovinu pomoću poluge za 
paljenje moći ćemo ustanoviti kada je 
dostignuta GMT. Većina motocikla ima na 
zamašnjaku označenu GMT. 

Odredivši GMT treba odrediti trenutak 
paljenja tj. trenutak kada se platinska 
dugmad odvaja. Među dugmad ugurat 
ćemo mjerni listić debljine 0,04 mm. Smjesa 
se zapali u trenutku kada se dugmad toliko 
rastvori da se listić lako izvuče. No, bez 
imalo poteškoća možemo napraviti 
instrument koji će nam to precizno pokazati 
(crtež 5 i 6). Radi se o malom strujnom 
krugu kojeg čini plosnata baterija od 4,5 
volti i odgovarajuća žaruljica. Sa dvije 
štipaljke spajaju se na prekidač i masu. 
Žaruljica će se ugasiti u času kada se 
platinska dugmad razdvoji prekidajući tako 
strujni krug. A to je, ujedno i trenutak 
paljenja. 

Budući da smo ustanovili GMT i trenutak 
otvaranja prekidača, treba ih samo uskladiti. 
Na motociklima je gotovo uvijek označena i 
točka pretpaljenja. Ako je taj trenutak točan, 
platinska dugmad mora se otvoriti kada se 
oznaka na zamašnjaku poklopi s oznakom 
na karteru. Ako se dugmad otvara ranije ili 
kasnije treba otpustiti vijke koji učvršćuju 
ploču na kojoj su prekidači i zakretati je u 
oba smjera sve dok se dugmad ne bude 
otvarala u pravom trenutku, tj. kada se obje 
oznake poklapaju. Nakon toga vijke treba 
opet zategnuti. Ako, međutim, ne pronađete 
oznake treba ih potražiti u uputama. Tamo je 
pretpaljenje dano u milimetrima ili 
stupnjevima. 

Ako su oznake u milimetrima odvrnite 
svjećicu i u otvor gurnite pomični dio 
pomičnog mjerila sve dok se ne osloni na 
klip, doveden u GMT. Zatim spustite klip u 
donju mrtvu točku (DMT), a pomični dio 
mjerila spustite za vrijednost pretpaljenja 
prema uputama iz knjižice. Vraćajte sada 
klip prema gore očekujući trenutak kada će 

Za određivanje pretpaljenja treba bateriju A 
od 4,5 volti pomoću žaruljice B, žica C i šti- 
paljki D i E povezati na masu i pokretni krak 
p/atinskog prekidača F. 



Provjeravanje počinjemo okretanjem motora 
rukom. Kada se dugmad A razmakne prekida 
se strujni krug i žaruljica B gasi. To je trenutak 
kada napon iz indukcijskog svitka (bobine) 
izaziva iskru na svjećici. 


dotaći klizno mjerilo. Upravo u tom času 
moraju se otvoriti kontakti prekidača. Ako se 
to ne dogodi, nosač prekidača paljenja 
okrečite sve dok se kontakt ne bude otvarao 
u pravom trenutku. 

Ako je u uputama vrijednost pretpaljenja 
dana u stupnjevima, tada treba na prozirni 
papir precrtati ili fotokopirati kutomjer 
objavljen na 93. stranici i na njega nanijeti 
podatke iz uputa (pretpaljenje, otvaranje 
ventila, zatvaranje ventila) i zatim ga 
zalijepiti na komad kartona. Kroz sredinu se 
izbuši rupa i natakne na osovinu motora te 
pričvrsti pomoću matice. Sada se motor 
okrene u GMT, a na karteru označi mjesto 






























koje odgovara oznaci od 0° na kutomjeru. 
Sada je lako ustanoviti koliko je stupnjeva 
razlike od trenutka otvaranja kontakata 
prekidača do GMT. 

Kod višecilindričnih motora nema velikih 
razlika u postupku, a princip je isti. Kod 
dvotaktnih dvocilindričnih motora potreban 
je po jedan prekidač za svaki cilindar jer do 
paljenja dolazi nakon svakih 360°. Dakle, 
jedan prekidač može posluživati samo jedan 
cilindar. Kod dvocilindričnih četvorotaktnih 
motora dovoljan je samo jedan prekidač 
paljenja. Platinska se dugmad otvara 
jednom na dva okreta motora tj. na svakih 
720°. Budući da se dugmad može otvarati 
samo svakih 360° jedan će kontakt moći 
posluživati oba cilindra. Kada se podesi 
pretpaljenje jednog cilindra automatski se 
podešava i drugi. 

Neki višecilindrični motori sa 4 ili 6 cilindara 
imaju sistem paljenja kao kod automobila 
pomoću indukcijskog svitka (bobine) i 
razvodnika paljenja. I u takvim slučajevima 
dovoljno je podesiti paljenje jednog cilindra, 
dok će se ostali automatski podesiti. 

Automatsko pretpaljenje 

Promjenljivo, automatsko pretpaljenje ne 
može se primijeniti na dvotaktni motor ali je 
prijeko potrebno za četverotaktni. Radi se o 
uređaju koji zamjenjuje polužicu koju su na 
upravljaču imali stari motocikli. Kontakti su 
preko opružica povezani s rotirajućim 
utezima. Pri povećanom broju okretaja 
motora povećava se i centrifugalna sila, 
utezi se razmiču i preko opružica podešavaju 
moment pretpaljenja. Svi motori imaju 
najmanju i najveću vrijednost pretpaljenja. 
Najmanja, nazvana početnom (statičkom) 
odgovara potpunom zakašnjenju jednog 
pretpaljenja i jednaka je pretpaljenju o čijem 
smo podešavanju do sada razgovarali. 

Za podešavanje automatskog pretpaljenja 
najprije treba namjestiti početno pretpaljenje 
i zatim provjeriti da li najveće pretpaljenje 
odgovara predviđenoj vrijednosti. Na 
primjer, ako u knjižici vozila za automatsko 
pretpaljenje stoji vrijednost 4°—35° tada 
treba pomoću kutomjera podesiti platinsku 
dugmad da se otvara 4° prije GMT, a zatim 



Ploča kutomjera A izrezu je se (1) i zalijepi na 
karton Hi šperploču te pričvrsti na zamašnjak. 
Ako je moguće tako da 0° odgovara gornjoj 
mrtvoj točki (2). U trenutku odvajanja dug¬ 
madi može se u stupnjevima očitati vrijednost 
pretpaljenja (3). 



Stroboskopska svjetiljka A povezana sa 
svjećicom B i masom C »zaustavlja« svojim 
blijeskom uvijek istu točku na zamašnjaku , tj. 
na kutomjeru pa se može uporediti s oznakom 
na karteru. 


sasvim razmaknuti rotirajuće utege od 
njihova centra i provjeriti da li se dugmad 
otvara 35° prije GMT. 


Stroboskopska svjetiljka 

Ova je svjetiljka s argonskom žaruljom pove¬ 
zana na masu i na električni provodnik koji 
spaja svjećicu s indukcijskim svitkom (vidi 
cVtež 8). Argonska žarulja može emitirati 
vrlo kratke ali dovoljno jake bljeskove svaki 
put kada primi električni impuls. A on se jav¬ 
lja svaki put kada na svjećici izbije iskra. Bli¬ 
jesak stroboskopske svjetiljke »zamrzava« 

izvjestan položaj zamašnjaka u odnosu na 
karter. To znači da usporedni bljeskovi 
osvjetljavaju uvijek istu točku zamašnjaka 
pa se mogu uočiti oznake pretpaljenja. Ako 
je motor podešen kako treba oznaka na 
zamašnjaku poklapat će se uvijek s oznakom 
na karteru. Ako ne, trebat će izvršiti pomak 
kako je već rečeno. 


Stroboskopska svjetiljka korisna je i kod 
automatskog pretpaljenja kada, povećava¬ 
jući do maksimuma režim okretaja motora, 
možemo provjeriti i maksimalno povećanje 
pretpaljenja. Stroboskopska svjetiljka je ne¬ 
izbježna nadopuna kutomjeru u slučaju ka¬ 
da na motociklu nema nikakvih oznaka pret¬ 
paljenja. 


Razvodni 

mehanizam 


Podešavanjem ventila sprečava se pre¬ 
grijavanje motora i gubljenje snage. 

Razvodni mehanizam stavlja se u fazu već u 
tvornici pri sastavljanju motora. Ako se tu ne 
čine nikakve intervencije, razvođenje će 
ostati savršeno sve dok se ne istroše bregovi 
na bregastoj osovini. Dovođenje razvoda u 
fazu nije stoga operacija redovnog 
održavanja već prije svega dolazi u obzir 
kada se zbog generalne popravke motor 
mora otvoriti. 

Evo zbog čega, pogotovu kod modernih 
motocikala, kod kojih je dinamička ravnoteža 
mnogo osjetljivija no kod starinskih 
konstrukcija, treba mnogo pažnje posvetiti 
problemima ventila, posebno podešavanju. 
Govorimo, naravno, o četverotaktnom 
motoru. Samo* onaj tko ne poznaje 
dvotaktne motore tražit će na njima ventile 
— ali ih neće naći. 

Ventil je nalik na vrlo izduženu gljivu, a 
sastoji se od stabla i pečurke ili glave. U 
pravilu na svaki cilindar dolaze po dva 
ventila. Jedan otvara i zatvara otvor za 
dovod smjese, a drugi obavlja istu funkciju 
na otvoru za ispuštanje sagorjelih plinova. 
Ventili su podvrgnuti izuzetnim opterećen¬ 
jima prije svega zbog vrlo visokih tempera¬ 
tura. Ispušni plinovi, na primjer, zagrijavaju 
glavu ventila na oko 800°C koja poprima 
tamnocrvenu boju. Kritično mjesto na venti¬ 
lu je obrub koji prianja uz rub otvora kojeg 
mora savršeno zatvarati i pod izuzetno viso¬ 
kim pritiscima. Radi zaštite oblaže se spe¬ 

cijalnim legurama, otpornim na visoke tem¬ 
perature i »udarce« eksplozije. 

S vremenom, međutim, plinovi izjedu obrub 
ventila i njegovo sjedište pa ventili 
propuštaju te se gubi kompresija. Da bi se 
brtve popravile treba ventil i njegovo sjediš¬ 
te ispolirati specijalnom brusnom pastom. 
Usisni ventil ima veći promjer od ispušnog 
jer su plinovi nakon eksplozije pod visokim 
pritiskom pa brže izlaze te im je potreban 
manji presjek kanala. 


Pri podešavanju ventila treba skinuti čep A (1) Hi 
poklopac (2). Odvrnuti maticu za učvršćenje B, 
pritegnuti ili otpustiti vijak C mjereći veličinu 
slobodnog hoda mjernim listićem D. Vidljive su 
opruge ventila E, klackalice F i podizači G. 

































Ventil se otvara tako da brijeg na bregastoj 
osovini pokreće podizače, ovi pak klackalice 
koje djeluju na ventil. Kada tog pritiska 
nestane, snažna spiralna opruga smještena 
oko stabla ventila vraća ga u zatvoren 
položaj. Jedini izuzetak je prisilno 
zatvaranje koje je također izazvano 
pokretom polužja. Ako se pretjera u broju 
okretaja motora, opruga ne može dovoljno 
brzo zatvarati ventil, nije dovoljno jaka da 
savlada tromost ventila. Posljedice? Najprije 
karakteristično lupanje ventila koji u 
krajnjem slučaju mogu dotaknuti ili udariti o 
klip uz odgovarajuće teške posljedice. 
Između ventila i klackalice postoji zračnost 
koju treba podesiti dok je motor hladan i 
miruje. Jer, ako se motor zagrije dijelovi se 
rastežu i zračnost nestaje. Ako je pak 
zračnost premalena, ventili nikad neće 
dobro zatvarati, a motor postići punu 
djelotvornost, da i ne govorimo o tome da će 
plinovi izgaranja jednostavno spaliti ventil. 
Evo zašto treba sa najvećom pažnjom 
podešavati slobodni hod. 

Zračnost između ventila i 
klackalice 

Da ventili nisu podešeni kako treba najlakše 
ćemo primijetiti ako se motor pregrijava ili 
ako gubi snagu. No prije no što se odlučimo 
da krivicu pripišemo ventilima ipak ćemo 
pregledati rasplinjač, paljenje i podmazi¬ 
vanje. 

Da bismo provjerili ima li ventil preveliku 
zračnost u odnosu na klackalicu, izmjerit 
ćemo kompresiju motora. Isključimo 
paljenje, provjerimo sjedi li svjećica čvrsto 
na svom mjestu, otvorimo do maksimuma 
komandu gasa i nogom pokrenemo polugu 
pokretača (anlasera). Ako se pri tom osjeti 
da je potreban manji napor no inače, može 
značiti da je slobodan hod ventila prevelik 
pa je time smanjena kompresija cilindra. 
Moguće je, međutim, da se radi i o raskinutoj 
opruzi ili je jedan ventil stalno otvoren zbog 
premale zračnosti. 

Sve u nadi da je potrebno samo podešava¬ 
nje zračnosti, specijalnim ključem skidamo 
svjećicu. Kompresija na taj način potpuno 
nestaje pa se na polugu pokretača može 
djelovati snagom samo jedne ruke. Kada se 


uvjerimo da je motor sasvim hladan — jer se 
slobodan hod ne može podešavati niti kada 
je blok motora mlak — možemo pristupiti 
poslu. Pomoću pokretača klip dovodimo u 
GMT, provjeravajući to oznakama na za¬ 
mašnjaku i karteru ili, ako ih nema, na jedan 
od već opisanih načina. Sada se skida po¬ 
klopac ventila. Kod većine motora i ventil i 
klackalice vidljivi su i pristupačni. U uputa¬ 
ma pronađite potrebne vrijednosti zračnosti 
između ventila i klackalice. Izaberite odgo¬ 
varajući mjerni listić i ugurajte ga između 
kraja ventila i klackalice. Ako je zračnost 
premalena, listić se ne može uvući. Ako je 
prevelika, ostaje prostora i nakon ulaska 
listića. 

U oba slučaja potrebno je podešavanje. 
Maticu koja učvršćuje vijak za podežavanje 
odvrnite i okrećite u potrebnom smjeru sve 
dok mjerni listić ne pokaže da je slobodni 
hod točno podešen. Listić mora ulaziti i 
izlaziti tijesno ali bez napora. Kada ste zado¬ 
voljni podešavanjem, izvijačem pridržite vi¬ 
jak i zategnite maticu za učvršćivanje. Prije 
no što stavite poklopac ipak listićem provje¬ 
rite nije li došlo do promjene zračnosti. 

Ni najednom motociklu zračnost svih venti¬ 
la nije jednaka. Svaki treba biti podešen 
posebno, prema uputama iz knjižice za 
održavanje vozila. Taj posao nije težak ali ga 
treba obaviti precizno. Posebno kod motora 
s više od dva ventila po cilindru (na primjer 
dva za usis i dva za ispuh). U tom slučaju 
između svih ventila treba vladati savršena 
usklađenost. 

Nikad nije pretjerano inzistirati na točnoj 
podešenosti ventila. Ako se poremeti, kutovi 
otvaranja i zatvaranja ventila se mijenjaju. 
Loše podešavanje može, osim toga izazvati 
pretjerano trošenje pojedinih dijelova pa i 
lom podizača ventila ili klackalica. Ne treba 
se međutim zabrinjavati ako se pri radu 
motora, dok još.nije dovoljno zagrijan čuju 
dosta jaki zvukovi ventila, klackalica itd. 
Oni, naprosto još nisu zagrijavanjem postigli 
dimenzije normalnog rada. 

Kada se ugrade novi ventili ili opruge ili su 
pak obrušeni ventili i njihovi dosjedi treba 
voditi računa da je za budući dobar rad 
motora nužno »uhodavanje« da bi se pod¬ 
jednako istrošili i prilagodili. Stoga ih ne 
treba odmah podvrgavati naporima. 

Čađ i manji 
zahvati 


Skidanje čađi , namještanje novih brtvi, za¬ 
mjena nekog dijela i čišćenje motora — 
zahvati su koji zaslužuju punu pažnju. 


Skidanje nakupina ostataka izgaranja dobro 
je poznato svim vlasnicima dvotaktnih mo¬ 
tora. 0 čemu se radi? 0 uklanjanju svih 
pougljenjenih ostataka sa čela klipa i glave 
cilindra koji su nastali kao posljedica izgara¬ 
nja mješavine benzin-ulje kojom se pokreću 
dvotaktni motori. Kako do toga dolazi? Kod 
motora gdje do miješanja dolazi već u 
spremniku, postotak ulja mora biti toliki da 
garantira dobro podmazivanje i u najtežim 
uvjetima vožnje, tj. kada su unutarnji dijelovi 
motora podvrgnuti povećanim temperatura¬ 
ma i velikim opterećenjima. No takvi ek¬ 
stremni uvjeti pojavljuju se možda samo 5 
do 10 posto od prijeđenog puta. Znači, 
samo malen dio ulja vrši svoju pravu namje¬ 
nu. Ostatak izgara ali ne sasvim pa postaje 
katalizator drugim sagorjelim i nesagorjelim 
ostacima koji se nalaze u benzinu. 

Ta je pojava prisutna iako u mnogo manjoj 
mjeri i kod dvotaktnih motora sa stupnjeva¬ 
nom mješavinom. To su oni motori kod kojih 
se benzin i ulje miješaju u posebnim sprem¬ 
nicima u trenutku rasplinjavanja u odnosu 
koji diktiraju temperatura i broj okretaja 
motora. 

Stoga, povremeno treba ukloniti ove ostatke 
izgaranja koji prljaju motor i u mnogome 
smanjuju njegovu djelotvornost. Čađ prekri¬ 
va prije svega pečurku ventila, otvore ispu- 
ha, unutrašnjost glave cilindra, ispušnu cijev 
i prigušivač. Posljedica je slabije hlađenje 
motora, pojava samopaljenja i smanjenje 
izlaska sagorjelih plinova, čime se u znatnoj 
mjeri smanjuje djelotvornost motora. 



Da bismo odstranili ostatke čađi s dvotaktnog 
motora, moramo izvaditi svjećicu A, odviti 
vijke B i skinuti ispušnu cijev C. Zatim skida¬ 
mo glavu D te cilindar E s košuljicom F i 
brtvom G. Ostatke čađi sada odstranimo. 



Na detalju 1 prikazana je glava dvocilindrič- 
nog motora odozdo, a na detalju 2 glava sa 
košuljicom cilindra. Otvori koje treba očistiti 
označeni su strelicama. Klizne površine ne 
smiju se čistiti odvijačem. 


Da bi se dvotaktni motor oslobodio čađi 
treba odvojiti ispušnu cijev, skinuti glavu 
koju obično drže četiri matice te cilindar. 
Čistom krpom obavijte klipnjaču malo ispod 
njena učvršćenja na klip i pokrijte otvor koji 
vodi u karter kako otpaci ne bi dospjeli u 
unutrašnjost motora i kasnije oštetili fine 
pogonske dijelove. 

Sada je potrebno samo strpljenje. Alatom 
koji ne smije biti ni suviše tvrd, a niti 
pretjerano oštar, treba odstraniti ostatke 
izgaranja koji su ponekad vt4o kruti. Često se 
u tu svrhu koristi izvijač, no mnogo bi bolje 
odgovarao savitljivi lim npr. noža za rezanje 

papira, zaobljenih krajeva. Čelo klipa ventil i 
rubove otvora treba pažljivo ostrugati pazeći 
da se ne zareže metal. Znajući da će se čađ 
opet nakupiti nakon nekoliko stotina kilo¬ 
metara vožnje možemo se zadovoljiti ova¬ 
kvim zahvatima. Međutim, onaj tko želi ići 
do kraja koristit će nakon struganja i vrlo fini 
stakleni papir, pazeći pri tom da prašina ne 
dospije u karter. 

Pri čišćenju ispušne cijevi nije potreban 
toliki oprez. Najbolji i ujedno najgrublji 
način je da se nabavi komad bodljikave žice 
(one za ograde) i da ga se provlači kroz cijev 
sve dok se dobro ne očisti. Prethodno valja 
demontirati prigušivač. 

I njega treba očistiti drastičnim metodama. 
Najbolje je zagrijati ga plamenikom i kada je 
vrlo vruć lagano ga, svuda unaokolo lupkati 
čekićem ili, bolje, drvenim batom. Čađ koja 
je plamenom još jače ukrućena, lomi se 
dosta lako. Za čišćenje perforiranih dijelova 
koristi se, dok je prigušivač još topao, jaka, 
žičana četka. 


Kako napraviti brtve 

Dobar je običaj da se svaki puta pri otvaranju 
motora zamijene i brtve. One stare, koje su 
već otvrdnule, sigurno su oštećene raz¬ 
dvajanjem dijelova motora. S obzirom da 
nisu jeftine, nema razloga da ih ne izradimo 
sami. Materijal koji je za tu svrhu potreban 
nije skup, a niti nedostupan — papir za 
crtanje i pluto odgovarajuće debljine. 

Oblik brtve može se prenijeti na dva načina: 
dva ili tri lista papira, ili čak i pluto položi se 
na površinu gdje će doći brtva. Gumenim 
čekićem lagano udaramo po rubovima otvo¬ 
ra dok oštar rub metala ne izreže papir. 
Dobiveni oblik treba dotjerati škarama. 
Drugi način je premazivanje metalne površi¬ 
ne vazelinom. Ako na nju položimo papir ili 
pluto ostat će točan otisak buduće brtve. 
Sada se već mogu nabaviti i posebne paste 
nazvane »hermetik«. Dobro će doći bilo da 
koristimo nove brtve ili ponovno ugrađuje- 
mu staru. Premažemo li ih hermetikom on će 
sušenjem otvrdnuti i spoj učiniti nepropu¬ 


snim. Taj premaz može pomoći uvijek kada 
propuštaju metalni spojevi ili brtve. 


Ovi se prstenovi vrlo brzo troše, pogotovu 
kod dvotaktnih motora kod kojih je podma¬ 
zivanje sve prije no savršeno. Njihova za¬ 
mjena ne bi trebala predstavljati poteškoće 
vlasnicima motocikla. Ipak, pri tom je 
poslu potrebna izvjesna pažnja da se ne 
ošteti utor na plaštu klipa u koji se prsten 
ulaže. Najbolji način skidanja starih prste- 
nova je da se pod njih podvuku trake tankog 
bakrenog lima i zatim se prstenovi povlače 
prema čelu klipa. Na isti način navuku se 
novi. Upozorenje: Budući da su prstenovi na 
jednom mjestu rasječeni kako bi se mogli 
širiti i stezati, pazite da na klipu ti presjeci ne 
budu jedan iznad drugoga jer će se time, 
očigledno stvoriti ravan put za izlaz sabije¬ 
nih plinova pa će doći i do gubitka kompre¬ 
sije. Srećom, u većini slučajeva u utorima za 
prstenove postoje izbočine koje određuju 
položaj rasjeka svakog pojedinog prstena. 
Takvih izbočina obično nema u četverotakt- 
nim motorima pa se na to ne smije zaboravi¬ 
ti. Međutim, kod četverotaktnih motora pr¬ 
stenovi se zamjenjuju mnogo rjeđe, a kada 
se i mijenjaju znači da je istrošena stijenka 
cilindra te ih treba odnijeti na popravak u 
specijaliziranu radionicu. 


Kod bilo kog zahvata na motoru od izuzetne 
je važnosti čistoća u poslu. Ako se toga ne 
pridržava i dobar mehaničar može nakon 
završena posla prouzrokovati velike štete, 
sve do zaribavanja motora. Dovoljna je jed¬ 
na tvrda čestica u zupčanicima ili između 
stijenki klipa i cilindra. Stoga pokrivajte i 
čuvajte od prljavštine sve otvore. I ne samo 
to. Kada god neki dio demontirate iskoristite 
priliku da ga dobro očistite u mješavini nafte 
i benzina i zatim dobro osušite nakon teme¬ 
ljita ispiranja u vodi. 


Zamjena klipnih prstenova 


Čišćenje motora 

Rasplinjač 


Riječ je o vrlo složenom uređaju koji zahtije¬ 
va stalnu pažnju i dobro održavanje. 


Odnos između zraka i benzina u mješavini 
koja bi trebala sagorijevati u cilindru motora 
je 15:1. To znači: 15 dijelova zraka na 1 dio 
benzina. A da bi ta mješavina izgarala kako 
treba mora biti savršeno izmiješana pri čemu 
je i benzin u plinovitu stanju. To se postiže 
raspršivanjem u minijaturne kapljice koje 
pak imaju, sve zajedno, tako veliku površinu 
da benzin odmah isparava. 

Rasplinjač je prilično složen uređaj i sastoji 
se od tri dijela: tijela, lončića (komore) i 
filtra. Objasnit ćemo samo njegovu osnovnu 
konstrukciju. Najprije valja zamisliti cijev; na 
jednoj strani otvorenu, a na drugoj utaknutu 
u glavu motora. Na toj se cijevi sa strane 
nalazi rupica odakle pritječe benzin iz 
spremnika. Kada, u cilindru započne ciklus 
usisavanja, klip kroz tu cijev povlači zrak i 
benzin. Snagom struje zraka benzin se 
raspršuje i ishlapljuje; pomiješan sa zrakom 
daje eksploviznu smjesu koju, u cilindru, pali 
svjećica. 

To je samo princip, dok je u praksi sve 
znatno složenije. Benzin ne dolazi direktno u 
struju usisanog zraka već u posebnu komo- 
ricu u kojoj se održava njegova stalna razina 
pomoću plovka na čijem je vrhu igla. Kada 
se plovak podigne, igla zatvori cijev za 
dovod benzina. Usisom benzin se iz lončića 
povlači u cijev za miješanje zrakom. Da bi se 
ta struja mogla podešavati u cijev se stavlja 
pokretna zaklopka. No, ovako konstruirani 
rasplinjač radio bi kako treba samo pri 
jednom određenom položaju zaklopke. Sto¬ 
ga kada motor radi na minimumu, zaklopka 


je gotovo sasvim zatvorena, a do miješanja 
dolazi jednim posebnim krugom. Mali otvor 
za zrak smješten je odmah iza zaklopke, gdje 
se nalazi i rupica za dovod benzina. Poseb¬ 
nim vijkom slobodna hoda ta se smjesa 
može regulirati. Kada se zaklopka otvara i 
pojača rad motora, smjesa slobodnog hoda 
suviše je beznačajna da bi narušavala ravno¬ 
težu smjese koja se počinje formirati u 
glavnom tijelu rasplinjača. Količina goriva 
koje će biti zastupljeno u mješavini, određe¬ 
na je glavnom sapnicom, koničnom iglom 
učvršćenom na leptiru i raspršivačem. Koli¬ 
činu zraka određuje zaklopka. 


Potraga za kvarom 

Rasplinjavanje u motoru motocikla podlo¬ 
žno je dvjema osnovnim neispravnostima: 
mješavina može biti ili suviše bogata ili 
suviše siromašna. Kako odrediti prvu? Iz 
ispušne cijevi izlazi crni dim, pri većim 
brojevima okretaja motora radi neujednače¬ 
no, a na svjećici se skupljaju obilne naslage 
čađi. Siromašna smjesa može se ustanoviti 
povratom plamena, neujednačenim radom 
pri malom broju okretaja, pregrijavanjem 
motora, te činjenicom da motor bolje radi 
ako gas nije do kraja otvoren već čak i 
djelomično zatvoren. 

Uzroci loše doziranoj smjesi mogu biti: do¬ 
tok goriva (provjerite jesu li sve sapnice i 
kanali čisti), gubitak zraka na mjestu učvr¬ 
šćenja rasplinjača uz motor, prevelika zrač- 
nost između vodice i usisnog ventila te 
istrošenje ili kvar pojedinih dijelova raspli¬ 
njača kao što su leptir, igla itd. Iste posljedi¬ 
ce mogu nastati ako nema filtra za zrak ili je 
uprljan. Tko mnogo i daleko putuje mora 
imati na umu i utjecaj visine. Naime, što se 
motocikl penje više, smjesa je sve bogatija. 
Većina rasplinjača može bez poteškoća 
podnijeti visinsku razliku od razine mora pa 
do tisuću metara. Međutim, kod daljnjeg 
uspona do dvije tisuće metara preporuča se 
smanjenje glavne sapnice za 5 posto, a za 
svakih daljnjih tisuću metara po 4 posto. 
Dakako, snaga motora će opasti ali tu se 
ništa ne može pomoći. 

Dva tipa rasplinjača — jedan prikazan u radu (gore), a drugi u rastavljenom stanju (dolje). 
Glavni su dijelovi: difuzor A, komorica B s plovkom C, igla D, ručica za obogaćenje smjese E, 
tijelo F, konična igla G, raspršivač H, glavna sapnica I, sapnica praznog hoda L, komanda čoka M, 
dovod benzina N, vijak za podešavanje O, žičane pletenice P, zasun Q i povratna opruga R. 

Zlatno pravilo dobrog rasplinjavanja (izu¬ 
zevši slučajeve uspona na velike visine) 
jest u održavanju apsolutne čistoće raspli- 
njača te zamjene dotrajalih dijelova, ali nika¬ 
da, iako to na žalost mnogi rade, u promjeni 
njegovih karakteristika. \ 

U svaki je motor ugrađen najprikladniji ras- 
plinjač, podešen na način koji mu najviše 
odgovara. Svaki zahvat u tom smislu osu¬ 
đen je na neuspjeh i izazvat će niz kompli¬ 
kacija. 

Malo je stručnjaka osposobljenih za mo¬ 
dificiranje rasplinjača, a da pri tome ne iza¬ 
zovu niz popratnih efekata koji će narušiti 
njegovo skladno djelovanje. 

Spremnik 

Raspravljamo li o čistoći rasplinjača nemi¬ 
novno ćemo, putem obrnutim od dotoka 
benzina, doći i do spremnika. Taj se dio 
motocikla vrlo često otvara ili zbog punjenja 
ili zbog provjere razine goriva pa se ne može 
spriječiti da u nj ne upadnu čestice prašine i 
zemlje nošene vjetrom. Tu su i insekti koji će 
unutra upasti omamljeni benzinskim ispara- 
vanjem u onom kratkotrajnom razdoblju 
kada skidamo poklopac. Osim toga, i nedo¬ 
voljna čistoća na benzinskoj crpki može 
lako zagaditi spremnik. 

Stoga ga treba povremeno pregledati, naj¬ 
manje jednom godišnje, a i prije pojave li se 
neprilike u opskrbi rasplinjača gorivom. Za¬ 
početi treba od poklopca na kojem ćemo ot¬ 
kriti mali provrt. Njegova je funkcija da, kada 
motor troši benzin, dozvoljava ulaz vanjskog 
zraka kako se u spremniku ne bi stvorio pod- 
tlak. Rupa je vrlo mala pa se lako začepi. 
Tada će se benzinske pare početi kondenzi¬ 
rati pa ako se pomiješaju sa prašinom, eto 
nevolje. Preporučljivo je jednom mjesečno 
taj otvor pročistiti iglom. Usput provjerite 
i brtvu na čepu. Ona je izrađena od gume 
ili specijalne plastike otporne na djelovanje 
benzina. Ako se istroši, otvrdne ili ispuca 
postoji opasnost ulaska prašine ili će, kada 
napunimo spremnik, benzin izlaziti u toku 
vožnje. 

Pri čišćenju spremnik treba skinuti sa moto¬ 
cikla. To i nije tako složeno kako bi se moglo 
pomisliti. Prije svega treba ga isprazniti tako 

da se na ispusnu slavinicu natakne cjevčica 
koja vodi u čisti kanistar. Zatim se odvrću 
matice ili vijci koji ga drže — obično su dva 
naprijed i jedan straga. Tada se spremnik 
izvrne da bi se odstranili ostaci goriva. Ako 
se pregledom zaključi da na dnu ima samo 
malo prljavštine dovoljno je uliti četvrt litre 
benzina i njome dobro isprati spremnik. Taj 
ćemo benzin baciti ako nemamo vrašku 
strpljivost da ga procijedimo i tako pročisti¬ 
mo. To se par puta ponovi i spremnik je 
spreman za montažu. 

Ako se u spremniku otkriju tragovi korozije 
potrebna je mnogo odlučnija akcija. Jer, 
dijelovi rđe će se prije ili kasnije odvojiti od 



Da biste očistili poklopac spremnika A, povre¬ 
meno iglom pročistite otvor B i bar jednom 
godišnje zamijenite brtvu C od gume Hi plasti¬ 
ke. 



Spremnik se čisti mješavinom benzina i diže I- 
goriva te komadima lanca, a ispire benzinom. 
Detalj 1 prikazuje kako se za čišćenje odvajaju 
s/avinica i filtar benzina , a detalj 2 slavinicu 
HONDA s rastavljivim filtrom A. 
























metala i njeni najsitniji djelići proći kroz filtar 
i stići do rasplinjača. Da bismo očistili takav 
spremnik treba žrtvovati nešto goriva. Ulit 
ćemo u njega po litru benzina i litru dizel- 
goriva. Nakon toga ubacit ćemo i nekoliko 
komada tanjeg lanca te spremnik zatvoriti i 
energično tresti pet minuta. Nakon kraće 
pauze opet tresemo pet minuta i tako sve 
dok otvorivši poklopac ne vidimo da je rđa 
sasvim nestala. Ispraznit ćemo spremnik i 
dva puta ga isprati, svaki put litrom čistog 
benzina. Nakon toga spremnik se može 
montirati na okvir. 

Konačno, tu je i slavinica koju trakođer treba 
čistiti, pogotovu njen filtrirajući element. To 
je u pravilu metalna mrežica. Slavinicu treba 
skinuti sa spremnika, pažljivo očistiti svaki 
njen dio u benzinskoj kupci, ako je potrebno 
zamijeniti brtve i opet montirati. Neki motori 
(HONDA) imaju ispod slavinice vijak kojim 
se može izvaditi cjedilo, a da se ne skida 
cijela slavina. 

Ponekad se može zaprljati i plastična cijev 
koja iz spremnika dovodi gorivo u rasplinjač. 
Ta se prljavština nataloži u zavijenim dijelo¬ 
vima cijevi. Cijev treba očistiti, a ako nije u 
dobrom stanju i baciti. 


Filtar za zrak 

Rekli smo da je to jedan od tri glavna dijela 
rasplinjača. Njegova je čistoća od izuzetne 
važnosti za pravilno pritjecanje zraka. Izra¬ 
đen je ili u obliku papirne kartuše ili kao 
splet čeličnih žica. Prvi se po potrebi i 
periodično mijenja, a drugi pere u benzin¬ 
skoj kupci. Ako se motocikl koristi gdje ima 
mnogo prašine ili pijeska, filtar zraka treba 
čistiti što češće. Ako je filtar od čelične vune 
— nakon pranja treba ga podmazati s neko¬ 
liko kapi ulja. Time će se znatno poboljšati 
njegovo djelovanje, masne čelične žice bolje 
će »hvatati« zrnca prašine. 

Neki motocikli imaju umjesto filtra montira¬ 
nu neku vrst difuzora, obično od aluminija. 
Prednost takvog rješenja je u znatnom po¬ 
većanju sposobnosti usisa zraka pa je primi¬ 
jenjeno kod mnogih motocikla visokih per¬ 
formansi. Naravno, postoji i druga strana 
medalje! Zrak ulazi u rasplinjač izravno, 
noseći sve moguće nečistoće pa se svi 



i 


4 

Pri čišćenju zračnog filtra zamijenite uložak (1) 
ako je od papira. Ako je (2) od žičane vune 
izvucite ga i (3) operite u benzinu te nauljite (4) i 
ostavite da se ocijedi (5). Detalj 6 pokazuje 
dijelove rasplinjača AMAL. 

unutrašnji dijelovi motora brže troše. Ta je 
opasnost najviše izražena kod dvotaktnih 
motora kod kojih mješavina zrak-benzin- 
ulje također podmazuje klipnjaču i vratilo. 
Rekli smo da je to jedan od tri glavna dijela 
rasplinjača. Njegova je čistoća od izuzetne 
važnosti za pravilno pritjecanje zraka. Izra¬ 
đena je ili u obliku papirne kartuše ili kao 
splet čeličnih žica. Prvi se po potrebi i 
periodično mijenja, a drugi pere u benzin¬ 
skoj kupci. Ako se motocikl koristi gdje ima 
mnogo prašine ili pijeska, filtar zraka treba 
čistiti što češće. Ako je filtar od čelične vune 
— nakon pranja treba ga podmazati s neko¬ 
liko kapi ulja. Time će se znatno poboljšati 
njecjovo djelovanje, masne čelične žice bolje 
će »hvatati« zrnca prašine. 

Neki motocikli imaju umjesto filtra montira¬ 
nu neku vrst difuzora, obično od aluminija. 
Prednost takvog rješenja je u znatnom po- 

većanju sposobnosti usisa zraka pa je primi¬ 
jenjeno kod mnogih motocikla visokih per¬ 
formansi. Naravno, postoji i druga strana 
medalje! Zrak ulazi u rasplinjač izravno, 
noseći sve moguće nečistoće pa se svi 
unutrašnji dijelovi motora brže troše. Ta je 
opasnost najviše izražena kod dvotaktnih 
motora kod kojih mješavina zrak-benzin- 
ulje također podmazuje klipnjaču i vratilo. 
Stoga, ako imate motor s takvim difuzorom, 
preporučamo da tu dosjetku zamijenite fil¬ 
trom za zrak. Konačno, iako je potrošnja 
velika, dobitak u djelovanju vozila vrlo je 
skroman. Jer, ako se otvorenim dotokom 
povećala količina zraka potrebno je povećati 
i dotok goriva da bi se održala smjesa 
ispravnih omjera. No, ako ipak zadržite taj 
difuzior, ne zaboravite da i njega treba čistiti. 
Jednostavno se odvrne s rasplinjača i obriše 
krpom umočenom u benzin ili četkicom. 
Pazite da prljavština ne uđe u otvoreni 
rasplinjač. 


Lončić rasplinjača 

Zadatak mu je da održi stalan dotok goriva u 
rasplinjaču jer pritisak benzina koji stiže iz 
spremnika nije stalan. Taj pritisak ovisi o 
količini goriva, promjeru dovodnih cijevi, 
pljuskanju goriva u spremniku. Stoga se 
lončić rasplinjača ponekad naziva i »mini- 
spremnikom«. Unutar njega kreće se veliki 
plovak koji na vrhu ima učvršćenu iglu. Kada 
razina goriva dosegne potrebnu visinu igla 
zatvara dotok i tako plovak održava uvijek 
istu razinu. A o njoj mnogo toga ovisi, ako je 
viša veći je pritisak goriva u rasplinjaču, a 
smjesa bogatija. I obrnuto, što je razina niža, 
pritisak je manji, a smjesa siromašnija. Sa 
strane lončića obično je izbočina, dugme 
koje se pritisne prije no što pokrenemo 
hladan motor. Time plovak gurnemo malo 
niže i dozvolimo ulaz nešto većoj količini 
benzina no što je potrebno u normalnom 
radu. Pritisak benzina poraste, mješavina 
postaje bogatija, a to je upravo ono što nam 
treba pri hladnom paljenju. 

Razina benzina koja je, kako smo objasnili 
vrlo važna, može se podešavati mijenjanjem 
dužine igle na plovku. Kod rasplinjača s 
bočnim ili odvojenim lončićem to se čini 

premještanjem vrha igle za zatvaranje doto¬ 
ka. Poslije izvlačenja osigurača igla se može 
ugurati ili izvući. U prvom slučaju dozvolit 
će se viši nivo i bogatija smjesa, u drugom 
obrnuto. Kod rasplinjača sa središnjim lon¬ 
čićem rasplinjača plovak nema iglu već 
djeluje na otvor ža dotok preko jedne poluži- 
ce. Želi li se smanjiti ili povećati dotok, treba 
izmijeniti nagib polugice. 

Čišćenje lončića od velike je važnosti. Na¬ 
kon rastavljanja svaki njegov dio treba te¬ 
meljito oprati benzinom i opet složiti. Ako 
primijetite da je plovak probušen ili samo 
oštećen, zamijenite ga. Pri tom poslu neči¬ 
stoća ne smije ući u rasplinjač. 



Da bi se smanjio pritisak benzina , treba sma¬ 
njiti razinu goriva u kom orici snižavanjem 
p lov ka A i produžavanjem igle B učvršćene 
osiguračem C. Mješavina će biti siromašnija, 



Da bi se povećao pritisak goriva treba podići 
njegovu razinu u komorici podizanjem plovka 
A tako da se skrati igla B vađenjem osigurača 
C Mješavina će biti bogatija. 
























Tijelo rasplinjača 

Tu dolazi do osjetljive operacije miješanja 
zraka (koji dolazi bilo iz filtra bilo iz difu- 
zora) sa benzinom (iz lončića). Rasplinjač 
mora dozirati količinu goriva u odnosu na 
volumen usisnog zraka — kod četverotakt- 
nog motora kada klip silazi, a kod dvo- 
taktnog kada se penje. Prvo podešavanje je 
na razini sapnice. Ako je veće, bit će više 
goriva i smjesa bogatija. I obrnuto. Dimen¬ 
zije sapnica označavaju se brojevima; veći 
brojevi znače veće sapnice. Ipak, funkcija 
mlaza uvjetovana je raspršivačem, konič- 
nom cijevi kroz koju prolazi šiljata igla uč¬ 
vršćena na leptir koji zapravo regulira koli¬ 
činu benzina u odnosu na usisani zrak. Ako 
raspršivač ima manji kapacitet od sapnice 
neće se moći postići mješavina s većim ud¬ 
jelom benzina. Dakle, ako sapnica nadma- 
šuje raspršivač treba ga zamijeniti zajedno 
s koničnom iglom leptira. Trebat će također 
povisiti razinu goriva u lončiću da bi se 
postigao pritisak za veći, zahtijevani dotok. 
Druga mogućnost odnosi se na koničnu 
iglu. Što je niža, mješavina će biti siromašni¬ 
ja. I obrnuto, što je viša i smjesa je bogatija. 
Podešavanje visine igle omogućava učvr¬ 
šćivač. 

Uvijek kada se usklađuju unutarnje ravnote¬ 
že jednog rasplinjača vodite računa da i 
sapnica praznog hoda ima svoje značenje. 
Dok motocikl stoji, benzin prolazi samo kroz 
sapnicu praznog hoda. Ali kada se poveća 
broj okretanja otvara se glavna sapnica pa 
radi zajedno sa sapnicom praznog hoda. U 
stvari, sapnica praznog hoda mogla bi se 
smatrati malim rasplinjačem unutar velikoga 
jer dovodi gorivo izravno iza leptira, a ima i 
poseban dodatni ulaz zraka koji se podešava 
jednim vijkom. Ispravno podešavanje rada 
motora na minimumu omogućit će dakle i 
ispravan rad motora uopće, a pogotovu pri 
ubrzanju. 

Podešavanje rada motora na minimumu 
obavlja se na toplom motoru nakon vožnje 
od najmanje 10 kilometara i to dok motor 
radi. Da bismo otkrili koji je od vijaka na 
rasplinjaču onaj pravi, treba se poslužiti 
knjižicom uputa. Ako motor, dok vozilo 
stoji, ima prevelik broj okretaja najprije pora¬ 
dite na vijku za podešavanje koji se nalazi na 



Rad motora na praznom hodu pojačava se uvrta- 
njem vijka A. Odvrnuti B za jedan do dva kruga 
otpustivši prije protumaticu, a zatim vratiti na 
minimum podešavajući, ako je potrebno slobo¬ 
dan hod C žičane pletenice. 


poluzi gasa. Nakon toga stegnite ili otpusti¬ 
te, već prema potrebi, vijak za zrak slobod¬ 
nog hoda sve dok se ne postigne 1000 do 
1500 okretaja uz stabilan rad motora. 

Evo sada jednostavnih uputa kako procije¬ 
niti da li je mješavina bogata ili siromašna i 
kako je treba podesiti. Takva je kontrola po¬ 
sebno nužna pri kupnji rabljenog motocikla: 
najprije provjerite da li je prethodni vlasnik 
radio kakve zahvate na rasplinjaču, tj. da li se 
držao uputa proizvođača pri njegovu pode¬ 
šavanju. Zatim pregledajte razinu goriva o 
kojoj zapravo ovisi bogatstvo smjese, prov¬ 
jerite i rad motora na minimumu, jer on 
utječe i na ubrzanje. Slijedi pregled kočnice 
iglfe o kojoj, u stvari, ovisi djelotvornost mo¬ 
tora u razdoblju ubrzanja. I konačno provje¬ 
rite glavnu sapnicu o kojoj ovisi rasplinja¬ 
vanje pri srednjim i visokim režimima rada 
motora te ubrzanje. Ako pri pregledu otkrije- 

te da je vlasnik preradio rasplinjač pa više ne 
odgovara podacima proizvođača, najprije 
izmijenite dijelove kako biste ga uskladili 
sa tvorničkim zahtjevima. Zatim treba prov¬ 
jeriti da li je motor u fazi i razvođenje u 
redu. To smo sve već opisali pa se podsjetite 
u odgovarajućim poglavljima. 

Sada se provozajte nekoliko kilometara s 
gasom do daske a onda, ne okrećući je ručki 
»oduzmite kontakt«, tj. isključite paljenje, 
stavivši motor u slobodan hod i zaustavite 
motocikl. Odgovarajućim ključem skinite 
svjećicu i pregledajte je. Tri su osnovne 
mogućnosti: 

a) bjeličaste elektrode znak su pregrijavanja 
zbog siromašne smjese, 

b) crne i čađave elektrode upozoravaju na 
premasnu, bogatu smjesu, 

c) elektrode čokoladne boje znače da je 
smjesa dobro podešena. 

Što poduzeti u prva dva slučaja? 

Ako su elektrode gotovo bijele smjesu treba 
obogatiti. Razinu goriva u lončiću podići 
ćemo skraćujući iglu plovka. Nakon pode¬ 
šavanja mrtvog hoda isprobamo motocikl. 
Ponovna provjera svjećice. Ako nije dovolj¬ 
no vratimo iglu plovka u prijašnje stanje, a 
glavnu sapnicu zamijenimo većom. Ako još 
nije sve u redu nastavimo na isti način. 
Crne elektrode upozoravaju na premasnu 
smjesu pa ćemo pritisak benzina« smanjiti 
snizivši mu razinu u lončiću rasplinjača. To 
se, naravno, postiže produženjem igle plov¬ 
ka. Podesimo mrtvi hod i isprobamo moto¬ 
cikl. Skidamo svjećicu i ako još nismo zado¬ 
voljni vraćamo iglu u prijašnje stanje, a 
mlaznicu zamijenimo novom manjeg pro¬ 
mjera. Tako nastavljamo sve do zadovolja¬ 
vajućeg rezultata, smeđe boje elektroda, ne 
zaboravljajući svaki puta, prije probe, po¬ 
desiti i mrtvi hod. 

Još jedno upozorenje koje se tiče konične 
igle leptira i raspršivača. Ako se pri naglom 
ubrzanju motor »zaguši«, a ista se pojava ne 
pokazuje prilikom postepenog ubrzavanja, 
krivica je na koničnoj igli koja je previsoka. 
Skratite je za jednu oznaku i isprobajte 
motor. Obrnuto, ako je ubrzanje manjkavo 
sa velikim otvorom gasa i dobro odgovara 
na jedan okret ručice znači daje konična igla 
previše spuštena pa ćemo je produžiti za 

Zamjena žičane pletenice: odvrnuti poklopac A, 
provući žičanu pletenicu B kroz zaštitni bužir i 
povratnu oprugu C blokirajući odebljanje D (det. 
1) u odgovarajući prosjek E. Zatim učvrstiti drugo 
odebljanje F u ručicu upravljača (2). 

jednu oznaku. Ako ni to ne koristi uzroke 
treba tražiti u raspršivaču i zamijeniti ga. 


Zamjena žičane pletenice 

Treba se nadati da pletenica gasa nikad neće 
puknuti jer je njena zamjena prilično slože¬ 
na. Prije svega treba odstraniti staru, oslo¬ 
bodivši je najprije na ručici gasa, a zatim na 
rasplinjaču s kojeg treba skinuti poklopac. 
Pletenicu zatim uz pomoć malo vazelina 
provučemo kroz bužir što nije baš najjedno¬ 
stavnije s obzirom na zadebljanje na kraju. 
Nakon što pletenicu proguramo |<roz poklo¬ 
pac i kroz povratnu oprugu zakačit ćemo je 
na predviđeno mjesto u rasplinjaču. Drugi 
kraj pletenice koji ima veće odebljanje, 

učvršćuje se u ručki upravljača. Sada još 
treba podesiti napetost pletenice pomoću 
odgovarajućeg vijka. 

Često se pri zamjeni događa da je zadeblja¬ 
nje na kraju pletenice predebelo da bi pro¬ 
šlo kroz bužir. U tom ga slučaju traba za¬ 
mijeniti odnosno kupiti žičanu pletenicu 
koja se već nalazi u bužiru. 


Sinhronizacija 

Kod višecilindričnih motocikla s više od 
jednog rasplinjača svaki od njih mora na isti 
način obavljati svoj zadatak. Radi se o vrlo 
osjetljivom provjeravanju koje je moguće 
jedino pomoću instrumenta za mjerenje 
podtlaka. Povezan s usisima svakog raspli¬ 
njača taj će instrumenat pokazati podtlak u 
usisnoj cijevi svakog pojedinog cilindra i 
svakog rasplinjača. 

Ako nemamo instrumenta, a ipak treba sin- 
hronizirati rad rasplinjača postupit ćemo 
empirijski. Poskidat ćemo filtre za zrak od¬ 


nosno difuzore i zatim uguravši prste u 
otvore provjeriti da li se sve zaklopke zatva¬ 
raju na isti način. Ako ne, pojedinačno ćemo 
ih podešavati vijcima za regulaciju, poveza¬ 
nima s komandnom pletenicom. Zatim ćemo 
provjeriti jesu li ventili sasvim otvoreni kada 
je ručica okrenuta na najveći gas. Naravno, 
taj sistem ne može biti sasvim pouzdan i 
njime ćemo se poslužiti samo u nuždi. A 
nakon toga, prvom prilikom, potražit ćemo 
majstora koji raspolaže instrumentom. 

Još je jedan način moguć kod motocikla s 
po jednom ispušnom cijevi za svaki cilindar. 
Nakon što se otvori gas kako je rečeno, 
»osluškujte« pulziranje svakog prigušivača 
— položivši dlan na cijev. Ritam mora biti 
ujednačen. 

9 

Način izgaranja ostavlja svoju sliku na svjećica¬ 
ma. Lijevo je svjećica s bjeličastim elektrodama, 
znak siromašne smjese. Smeđe elektrode u sredi¬ 
ni znak su pravilnog izgaranja. / konačno na 
desnoj svjećici , pocrnjeloj i s naslagama čađi 
vidi se da je smjesa prebogata. 

Prijenos 


Skup mehanizama koji prenose gibanje tre¬ 
ba uvijek biti savršeno ispravan. 

Mnogi smatraju prijenos, kada je motocikl u 
pitanju, nečim sasvim odvojenim od motora. 

I zaista ako se prijenos, mjenjač i pogonski 
lančanik nalaze unutar bloka motora, lanac i 
lančanik nalaze se vani i mogli bi biti uklju¬ 
čeni u ono što se smatra biciklističkim dije¬ 
lom tog vozila. Ipak smo i ovo poglavlje 
uvrstili u dio knjige koji govori o motoru, jer 
je prijenos onaj skup mehanizma koji pokre¬ 
tanje nastalo u motoru prenosi na stražnji 
kotač. 


Primarni prijenos 

Osovina motora prenosi pokret u kutiju 
mjenjača preko tarne spojke. Taj dio naziva¬ 
mo primarnim prijenosom za razliku od se¬ 
kundarne koja od spojke preko lančanika i 
lanca prenosi pokret na stražnji kotač. 
Primarni prijenos ide preko zupčanika ili 
lanca, smanjujući broj okretanja približno za 
omjer 1 : 2. Moderni motocikli imaju s vanj¬ 
ske strane kartera vijak kojim se napinje 
lanac primarnog prijenosa da ne bi suviše 
oscilirao i udarao neke unutarnje dijelove 
motora. Osovina motora je ta koja se najbrže 
okreće pa lanac treba zamijeniti kada se 
istroši da bi se izbjegle zaista neugodne 
posljedice. 

Ugradnja primarnog prijenosa lancem ili 
zupčanicima ovisi o nekim tehničkim uvjeti¬ 
ma. Dok ovaj prvi prijenos ima iskorištenje 
koje se približava 98 posto izloženo je i vrlo 
visokom centrifugalnom opterećenju koje 
se zbraja i velikoj vlačnoj sili. Stoga kod 
motora s visokim brojem okretaja (preko 10 

Za podešavanje spojke treba otpustiti protu ma- 
tiču A i okretati vijak B na zaštitnoj navlaci žičane 
pletenice. Time se pokreće vanjska po/užica C na 
bloku motora. Na detalju 1 prikazano je skokovito 
podešavanje uzdužnim navojem. 



Postoje različite metode djelovanja na spojku: kod 
BMVV-a (det. 1) dovoljno je zakrenuti maticu A. 
Na motorima KAVVASAKI (2) okreće se matica za 
fiksiranje B i matica za podešavanje C. Na HONDA - 
MA (det. 3) treba otpustiti D i okretati E. 


tisuća) konstruktori se radije odlučuju za 
prijenos zupčanicima. Time se izbjegava mo¬ 
gućnost da se jako opterećeni lanac prekine 
i uništi dio motora. 

Spojka 

Zadatak joj je da prekine vezu između moto¬ 
ra i ostatka prijenosa odnosno da kada je 
potrebno omogući postepeno spajanje i u 
vrlo ograničenom vremenskom razdoblju 
što je pak neizbježno pri svakom kretanju 
motocikla iz stanja mirovanja. 

Spojka ima dvije vrste: s jednim i s više 
































diskova. Ovaj drugi pak može raditi na suho 
ili u uljnoj kupci. No način djelovanja, bar u 
osnovi, jednak je kod svih tipova. Dva diska 
(ili dvije grupe diskova) pritisnuti su jedan 
uz drugi snažnom oprugom. Jedan je pove¬ 
zan s motorom, a drugi sa stražnjim kotačem 
preko mjenjačke kutije. Opruga je dovoljno 
jaka da osigurava dodir bez proklizavanja 
između diskova čak i kada motor radi punom 
snagom. 

Pokretanje poluge spojke oslabljuje pritisak 
opruge pa diskovi na dodirnoj površini poči¬ 
nju klizati. Klizanje može biti potpuno ili 
djelomično. U prvom slučaju vozilo miruje, a 
u drugom pokret motora ipak se preko 
spojke djelomično prenosi na kotač pa se 
motorkotač počinje okretati. Da bi se omo¬ 
gućilo trenje potrebno za prenošenje sila 
između diskova oni su prekriveni specijal¬ 
nim materijalom koji se troši u omjeru s 
klizanjem. Kod naglih kretanja materijal 
spojke mnogo se troši. Stoga ako želimo 
štedjeti spojku treba je koristiti što manje. 
Spomenuli smo već da postoje dvije vrste 
spojki. Kod tzv. monodisk sistema, disk koji 
je prekriven tarnim materijalom nalazi se 
između druga dva metalna diska. Kod mno¬ 
gostruke spojke 5 ili 6 tarnih diskova pritisku¬ 
je se na isto tolik broj drugih diskova. 
Diskovi se izrađuju ili od različitih metala ili 
je jedna grupa od golog metala, a druga 
obložena tarnim materijalom. 

Vlasnik vozila mora paziti da, u vožnji, 
diskovi spojke ne kližu, jer bi se tada vrlo 
brzo istrošili. Da bismo bili sigurni da se to 
neće dogoditi treba uvijek paziti da polužica 
na upravljaču ima nekoliko milimetara slo¬ 
bodnog hoda. On se podešava ili na žičanoj 
pletenici ili na bloku motora. 

Na žičanoj pletenici slobodni se hod pode¬ 
šava tako da se najprije otpusti protumatica 
na poluzi i zakreće vijak za podešavanje. 
Neki motocikli nemaju protumatice za ste¬ 
zanje već se to postiže vijkom sa valovitim 
presjekom (vidi crtež) koji se može podeša¬ 
vati pola po pola kruga. No, podešavati se 
može i na motoru za što postoje različiti 
sistemi (crtež 2). 

BMW je na primjer ugradio klackalicu koje 
se pomak može podesiti vanjskom maticom. 
Kod KAVVASAKIJ A se zavrće ili odvrće vijak 
na bužiru kroz koji žičana pletenica mjenjača 



Nadopuna ulja u mjenjaču. Skinuti čep A 
(det. 1) za kontrolu razine ulja. Ako ništa ne 
izlazi treba skinuti i čep B (2) te dolijevati ulje 
sve dok poneka kap ne iscuri na otvoru A. 



Da bi se ulje u mjenjaču zamijenilo otvara se čep 
za pražnjenje A (det. 1) ispod kartera. Kada ulje 
iscuri treba očistiti čep i otvor (det. 2) te ga 
zatvoriti. Novo ulje treba ulijevati kroz gornji otvor 
sve dok malo ne iscuri na kontrolnom otvoru B (3). 


prolazi u blok motora. I konačno, kod 
HONDE je ugrađen unutrašnji prilično slo¬ 
žen ali inventivan sistem koji međutim izva¬ 
na vidimo samo kao jedan vijak na karteru. 
Za podešavanje je dovoljno okretati ga u 
jednu ili drugu stranu s tim da se prije otpus¬ 
ti protumatica. 

Kada vozač zaključi da na motociklu ne 
može podesiti slobodan hod znači da su 
tarne obloge spojke, po svoj prilici, istroše¬ 
ne. U tom slučaju treba ih zamijeniti. Smatra 
se da je dozvoljeno istrošenje od najviše 20 
posto. Diskovi se moraju zamijeniti i u 
slučaju kada pokazuju neravnine veće od 
koje desetine milimetra. 

Mjenjač 

Zadaća mu je da uskladi brzinu vozila s 
brojem okretaja motora da bi se na najbolji 
mogući način iskoristila pogonska moć. 
Mjenjačka kutija sadrži nekoliko parova zu¬ 
pčanika — obično između tri i šest — 
svakom paru odgovara izvjestan odnos, jed¬ 
na različita brzina. Pomoću mjenjača prona¬ 
lazi se pravi odnos koji će odgovarati potre¬ 
bama vožnje, ubrzanju, usponu itd. Ti odno¬ 
si su stalni i mogu se mijenjati jedino zamje¬ 
nom zupčanika. Naravno, bilo bi idealno 
kada bi se u mjenjaču mogla postići konti¬ 
nuirana promjena odnosa. Taj problem već 
je riješen na dva načina kod automobila. 

Na nekim tipovima vozila postoji hidraulički 
pretvarač zakretnog momenta, a kod auto¬ 
mobila DAF pomoću remena i remenica 
promjenljivog promjera. Ovo rješenje preu¬ 
zela je i tvornica »Piaggio« ugradivši ga u 
mopede CIO, BRAVO I BOXER. Teoretski 
odličan, ovakav mjenjač ipak ima mnogo 
nedostataka prije svega zbog remena koji ne 
može prenijeti veće snage. Hidraulički pret¬ 
varač zakretnog momenta prilično je nez¬ 
grapan i apsorbira dosta snage. Zapravo je i 
mjenjač sa zupčanicima jedan pretvarač za¬ 
kretnog momenta samo su mu odnosi stalni. 
Kako djeluje mjenjač? Kroz primarni prijenos 
motora okreće osovinu koju nazivamo pri¬ 
marnom osovinom mjenjača. Na toj je oso¬ 
vini montirana serija zupčanika u koje se 
uzubljuju drugi zupčanici, montirani na se¬ 
kundarnu osovinu. Svaki par zupčanika ima 
drugačiji odnos. Zakretni moment motora 
prenosi se s primarne na sekundarnu osovi¬ 
nu mjenjača i preko nje izlazi iz mjenjačke 
kutije da bi se prenio na pogonski kotač. Po 
jedan od zupčanika svakog para slobodno 
se okreće na osovini kada se preko mjenjač¬ 
ke poluge »ubaci« jedna brzina, odgovaraju¬ 
ći slobodni zupčanik ukrućuje se s osovi¬ 
nom i prijenos počinje u omjeru u kom je i taj 
par zupčanika. 

Kako nastaje blokiranje, tj. kruto spajanje s 
osovinom, dotad slobodnog zupčanika? Zu¬ 
pčanik ima otvore kojima odgovaraju izbo- 
čine na jednom kliznom komadu koji se 
okreće zajedno s osovinom. Kada te izboči- 
ne uđu u otvore zupčanik se počinje okretati 
zajedno s osovinom. Komanda za uključenje 

zupčanika povezana je s pedalom za izbor 
brzina. Znači, zupci pojedinih parova zupča¬ 
nika stalno su u zahvatu, ali o vozaču ovisi 
koji će od slobodnih zupčanika spojiti s 
osovinom i na taj način odrediti par koji će 
prenositi zakretni moment motora. Ovaj se 
tip mjenjača naziva »stepenastim« i najčešće 
ga susrećemo kod turističkih motocikla jer je 
njegova iskoristivost 97—98 posto u svim 
odnosima. U sportske motocikle kod kojih je 
važno postići stalnu, najveću snagu pri viso¬ 
kom broju okretaja ugrađuje se tzv. direktni 
mjenjač. Pri visokom broju okretaja taj 
mjenjač djeluje gotovo sto posto. To se 
pbstiže tako da pri velikom broju okretaja 
snaga iz mjenjačke kutije izlazi na istoj 
osovini na kojoj je i ušla. No, za druge brzine 
broj okretaja se dva puta smanjuje preko 
četiri zupčanika. 

Podmazivanje mjenjača razlikuje se od tipa 
do tipa motora. Prije svega, između dvotakt- 
nih i četverotaktnih motora. Kod prvih gdje 
se motor podmazuje uljem koje se kao 
komponenta nalazi umiješano u gorivu, po¬ 
stoji poseban spremnik ulja za mjenjač. To 
ulje se u određenim razmacima mijenja, a 
treba ga dolijevati ako mu se razina spusti 
ispod označene. Ponekad seta oznaka nala¬ 
zi na šipci i čepu, a ponekad postoji vijak za 
izlaz ulja kojim možemo provjeriti razinu. 
Kod četverotaktnih motora međutim obično 
se mjenjač podmazuje istim uljem koje pod¬ 
mazuje i motor. Samo kod motocikla izuzet¬ 
no velike snage može se naći i poseban 
spremnik za ulje mjenjača. Tada se radi o 
ulju drugačije kvalitete no što je ono za 
podmazivanje motora pa se u svemu treba 
pridržavati uputa proizvođača. 


Lanac 

Kod većine tipova motocikla sekundarni 
prijenos ide preko lanca. Na sekundarnu 
osovinu mjenjača učvršćen je pogonski lan¬ 
čanik koji snagu motora prenosi na lanac. 
Malo je motocikla, karakteristačan primjer je 
BMW, koji umjesto lanca koriste kardansku 
osovinu koja se sastoji od kardanskog zglo¬ 
ba, krute osovine i zupčanika. Kardanski 
prijenos jamči veću sigurnost i trajnost, ali 
ima i svojih nedostataka. Prije svega, suviše 



je kruta pa nema one elastičnosti i apsor- 
pcionog učinka kao lanac. Stoga pri svakoj 
promjeni brzine treba isključivati spojku i 
mijenjati sporije ne želi li se osjetiti protu- 
udarac. 

Što je zapravo lanac kada je u pitanju 
motocikl? To je niz članaka koji se sastoje od 
po dvije bočne pločice i dvije osovinice. 
Izmjenjuje se po jedan široki i jedan.uski 
članak. Uski »prstenovi« imaju šuplje osovi¬ 
ne kroz koje prolaze osovine širokih članaka. 
Lanac prolazi preko lančanika na motoru i 
stražnjem kotaču, a podjela zubaca zupčani¬ 
ka odgovara koraku lanca. Da bi se ste¬ 
kla predodžba o opterećenju koje mora pod¬ 
nijeti lanac podsjetimo se da pri brzini od 
100 km na sat svaka osovinica lanca pod¬ 
nese 30 udaraca u sekundi. Podmazivanje 
tu može mnogo pomoći. Tanak sloj ulja 
između lanca i lančanika znatno ublažuje 
udarce. 

Stoga u dobro održavanje bez sumnje spada 
i čišćenje i podmazivanje kako lanca tako i 
obaju lančanika. Lanac također podnosi i 
ogroman vlačni napor koji se raspodjeljuje 
na bočne pločice i osovine. I ovdje je 
potrebno dobro podmazivanje koje će sma¬ 
njiti trošenje. Nije dovoljno s vremena na 
vrijeme kapnuti nekoliko kapi ulja. Lanac 


treba povremeno skinuti, temeljito očistiti i 
podmazati prije montiranja. To je prilika da 
se temeljito pregledaju svi dijelovi lanca pa 
ako neki pokazuju znakove istrošenosti pre¬ 
poručljivo je zamijeniti lanac. Ako vam sme¬ 
ta, skinite ispušnu cijev. Zatim se odvrće 
matica napinjača lanca sve dok on ne olaba¬ 
vi. Okrenite ga tada sve dok ne naiđete na 
tzv. lažni »prsten« kojim su povezani krajevi 
lanca. Polugom ubacimo mjenjač u neku od 
brzina tako da se lančanici ne mogu okretati. 
Sada nije teško skinuti osigurač s lažnog 
prstena kako je to prikazano na crtežu 5. Na 
lanac pomoću lažnog »prstena« povežite 
neki stari lanac i povucite preko pogonskog 
lančanika. Oslobodite lanac koji je inače u 


5 

Kada se odlučite za zamjenu lanca odvrnite 
maticu (1) napinjača lanca A, lažni segment B 
(2) povucite u blizinu lančanika C tako da 
okrećete kotač. Ubaciti (3) mjenjač u jednu od 
brzina , skinuti lažni segment kako je prikazano na 
detalju 4. Zatim na stari lanac pričvrstite novi. 
Prebacivši mjenjač u slobodan hod povucite stari 
lanac tako da novi dođe na njegovo mjesto. 
Konačno (7) zatvorite novi lanac lažnim segmen¬ 
tom i napinjačem podesite (8) njegovu napetost. 

upotrebi i počnite ga čistiti. Stari lanac 
pomoći će vam da kasnije vratite drugi lanac 
na mjesto bez velikih poteškoća jer je po¬ 
gonski lančanik obično dobro sakriven iza 
kartera. 

Istrošenost lanca može se ocijeniti pokuša¬ 
jem da se savije u bočnom smjeru. Ako ga 
uspijemo savinuti za jednu četvrtinu kruga 
posljednji je čas za promjenu. Treba pregle¬ 
dati i »prstenove« pa ako je“ samo jedan 
istrošen ili oštećen, lanac treba zamijeniti. 
Ako je sve u redu lanac očistimo kistom 
umočenim u petrolej, nastojeći ukloniti svu 
prljavštinu koja se zavukla među pločice i 
osovine. Nakon toga dobro ga obrišemo 
pazeći da na njemu ne ostanu konci. 

Lanac možemo podmazati tako da nekoliko 
puta preko njega pređemo spužvicom umo¬ 
čenom u dobro motorno ulje. No to nije 
najbolji način. Postoji specijalna mast za 
lanac, podmazivanje je malo složenije, ali 
rezultati opravdavaju uloženi trud. Očistite 
lanac kako smo opisali, obrišite ga i još 
jednom operite ali benzinom. Dok se suši 
stavite na štednjak plitku posudu i u njoj 
otopite mast za lanac. Svaka vrsta masti ima 
drugačiju temperaturu taljenja pa se treba 
pridržavati uputa proizvođača. Kada mast 
postigne odgovarajuću temperaturu nekoli¬ 
ko puta treba u nju umočiti lanac držeći ga 
kliještima ili komadom žice provučenim kroz 
jedan kraj. Lanac zatim objesite da se ocije¬ 
di, a otopljenu mast vratite u posudu dok je 
još tekuća. Nakon toga lanac zakačimo za 
kraj starog lanca i povukavši ovaj drugi 
prevučemo ga na pogonski lančanik. Prije 
toga dobro ćemo očistiti lančanik na kotaču 
budući da je do pogonskog teško doći. 
Kada še očišćeni lanac nađe na mjestu spojit 
ćemo krajeve lažnim »prstenom« i napeti ga 
napinjačem koji može biti izveden na različi¬ 
te načine (crtež 7). Napetost se provjerava 
progibom na sredini dužine između dvaju 
lančanika. Kada su osovine obaju lančanika 
i oscilirajuće viljuške u istoj ravnini, progib 
lanca mora iznositi oko 2 cm. Ako je osovina 
viljuške previsoka, lanac će se napeti kada se 
ovjesi opterete. Stoga treba zakrenuti kotač i 
pritisnuvši sedlo izabrati moment kada je 
lanac najnapetiji. Napetost lanca je od izu¬ 
zetne važnosti. Ako je suviše napet zagrija¬ 
va se, uzrok je gubljenju snage, brže se troši i 

može se raskinuti. Ako je pak premalo napet 
doživljavat će jače udarce, lupat će i postoji 
opasnost da spadne sa jednog ili drugog 
lančanika i zablokira kotač. 


Lančanici 

Riječ je o dva lančanika od kojih je jedan na 
izlazu kutije mjenjača, a drugi na stražnjem 
kotaču i povezuje ih lanac. Zlatno je pravilo 
da kada se zamjenjuje lanac treba mijenjati i 
oba lančanika. Razlog je vrlo jednostavan: 
radi se o tome da na motocikl treba montirati 
dijelove koji međusobno odgovaraju, a to 



Prije no što podmažemo lanac treba ga očistiti 
(1) nauljenim kistom, a zatim ga premazati 
uljem natopljenom spužvicom. Još je bolje 
lanac umočiti u otopljenu mast i ocijediti ga 
prije montiran ja. 



Da bi lanac bio ispravno napet (oko 2 cm 
progiba u točki označenoj na detalju 1) treba 
se poslužiti napinjačem koji može biti razli¬ 
čite izvedbe: ekscentričan A, mikrometarski 
na vlak B Hi mikrometarski na potisak C. 























sigurno ne bi bio slučaj kod novog lanca i 
starih lančanika, istrošenih zubaca. Nov la¬ 
nac teško bi se prilagođavao deformacijama 
istrošenih lančanika. Stoga je preporučljivo 
zahnijeniti sve. Lančanici se zamjenjuju i u 
onim, izuzetnim slučajevima kada se želi 
izmijeniti njihov odnos. Ugrađujući pogon¬ 
ski lančanik s manjim brojem zubaca, a onaj 
na kotaču s većim, postiže se veća brzina pri 
istom broju okretaja motora. No, ta brzina 
donekle ide na uštrb akceleraciji. I obrnuto, 
povećavajući dimenzije pogonskog lanča¬ 
nika, a smanjujući onaj na kotaču gubimo na 
brzini ali dobivamo na ubrzanju i elastičnosti 
motora. 

Najbolji način bio bi zamjena zupčanika u 
mjenjaču, jer se tada promjene mogu birati. 
Promjenom lančanika međutim mijenjaju se 
odnosi svih stupnjeva brzine, ali u istom 
omjeru u odnosu na brzinu motora. Zamjena 
lančanika u svakom slučaju je jednostavnija 
pa, ako zadovoljava, treba se njome posluži¬ 
ti. Samo u slučajevima kada napinjač lanca 
ne može apsorbirati tu promjenu treba do¬ 
dati ili skinuti jedan članak lanca. To je 
jednostavan posao, ali zahtijeva poseban 
alat. 

Zamjena pogonskog lančanika 

Da bi se zamijenio pogonski lančanik, treba 
prije svega skinuti polugu mjenjača odvrću- 
ći vijak koji ga učvršćuje. Zatim ga treba 
skinuti s njegova sjedišta koje je obično 
nazubljeno. Zatim se skida karter koji pokri¬ 
va lančanik, odvrćući sve vijke koji ga stežu. 
Nakon toga treba se pomučiti s pločicom za 
učvršćenje. Da bismo je mogli skinuti treba 
je zakrenuti ulijevo za jedan zubac i tada 
izvući s profilirane osovine lančanika. Za 
skidanje lančanika potrebna je prilična sna¬ 
ga. Prije postavljanja novog treba sve dobro 
očistiti. Zatim se natakne novi lančanik pa 
pločica za učvršćenje zakretanjem udesno 
za jedan zubac i na kraju dolaze vijci. Preba¬ 
cite lanac preko lančanika i tek tada monti¬ 
rajte karter i polugu mjenjača. 

Lančanik koji se nalazi na kotaču skida se na 
sasvim drugačiji način. Najprije treba što je 
moguće više otpustiti lanac djelujući na 
napinjač, sve dok lanac sam ne siđe s 


lančanika. Ako se zamjenjuje i sam lanac, ta 
je operacija, naravno, već obavljena. Skida 
se zatim osovina rukavca i vadi kotač. Na 
crtežu 9 prikazani su dijelovi koji učvršćuju 
lančanik na kotač. Njih treba demontirati da 
bi se lančanik mogao skinuti s kotača. Odvr- 
nu se vijci, obično ih ima četiri, skidaju se 
osigurači koje povezuju po dva vijka, zatim 
dolazi na red poklopac lančanika te sam 
lančanik. Pri montaži novog lančanika po¬ 
navljaju se svi ovi radovi obrnutim redoslije¬ 
dom. 

Pri kupnji novih lančanika uvijek treba paziti 
da su ispravnih mjera. Stoga je najbolje 
kupiti zajedno i lanac i lančanike. 



Da bi se zamijenio istrošeni pogonski lančanik 
treba odvrnuti vijke A (1), pomakom ulijevo 
ukloniti pločicu za učvršćenje B te skinuti 
lančanik. Montira se obrnutim redoslijedom. 



Zamjena lančanika na kotaču: najprije se 
popušta lanac (!) i skida s lančanika. Zatim se 
vadi osovina glavčine (2), a kada skinemo 
kotač (3) odvrnu se matice B, poklopac C te 
lančanik D. 

ELEKTRIČNA 

INSTALACIJA 


Duša motocikla 


Sazdana je od generatora i akumulatora 
elektriciteta koji motor opskrbljuju potreb¬ 
nom električnom strujom . 


izvođači proračunati prema potrošačima 
pojedinog motocikla. Stoga, ako želimo do¬ 
dati neko novo trošilo treba što preciznije 
proračunati koliko je energije već utrošeno. 
Računamo na bazi snage generatora i pot¬ 
rošnje svakog pojedinog trošila. 

Zamašni magnet 

Zamašni magnet, dinamo i alternator u biti 
rade na istom principu: električna struja 
proizvodi se tako da jedna zavojnica prolazi 
kroz promjenljivo magnetsko polje. Zamašni 
magnet se sastoji od nepomične zavojnice 
ispod koje prolaze permanentni magneti, 
učvršćeni na unutrašnjoj strani jednog bub¬ 
nja koji ima i ulogu zamašnjaka. Prolazeći 
ispred zavojnice ili indukcijskog svitka (bo- 
bine), magneti mijenjaju intenzitet magnet¬ 
skog polja unutar zavojnice i tako stvaraju 
električnu struju. Ne treba zaboraviti da 
zamašni magnet proizvodi izmjeničnu stru¬ 
ju. Želi li se montirati baterija, što je u većini 
slučajeva nemoguće zbog ograničene sna¬ 
ge zamašnog magneta, struja treba da prola¬ 
zi kroz ispravljač koji će je »izravnati« u 
istosmjernu kakva je potrebna za punjenje 
akumulatora. 

Zamašni magnet pokreću zupčanici i prak¬ 
tički je neuništiv. Osim toga, proizvodi iskru 


Bez elektriciteta motocikl se ne bi mogao 
kretati. Iskra na svjećici, svjetla, žmigavci, 
sirena itd. sve to ne može bez struje. Stoga 
svako vozilo ima generator koji proizvodi 
struju potrebnu za pogon različitih uređaja. 
Prvi motocikli imali su tzv. zamašni magnet, 
koji međutim nije bio dovoljno djelotvoran, 
a svojim dimenzijama oduzimao je znatan 
dio snage motora i, konačno, djelovao samo 
kada je motor bio upaljen. Stoga je zamije¬ 
njen najprije dinamom, a kasnije i alternato¬ 
rom koji spojeni s odgovarajućom baterijom 
mogu proizvesti dovoljno struje i kada motor 
ne radi. Odmah treba upozoriti da su pro- 



Kod akumulatora potrebna su dva , zahvata 
održavanja: dodavanje destilirane vode tako 
da unutrašnje ploče budu uvijek pokrivene te 
čišćenje i podmazivanje vanjskih priključaka , 
bolje vazelinom no mašću. 

izuzetne jačine, pogotovo pri velikom broju 
okretaja. Od održavanja potrebnoga je jedi¬ 
no povremeno čistiti. 


Dinamo 

Dinamo se sastoji od dvije ili četiri nepomič¬ 
ne zavojnice kroz koje prolazi istosmjerna 
struja i rotora koji također ima namotaje 
kojih izvodi završavaju na kolektoru. Po 
njima klize ugljeni kontakti preko kojih se 
sakuplja struja nastala rotacijom navoja u 
magnetskom polju. Dinamo nije direktno 
spojen s baterijom jer bi, kad motor miruje ili 
pri malom broju okretaja, trošio umjesto da 
daje energiju. Stoga u tom strujnom krugu 
postoji relej koji ga otvara ili zatvara. Poseb¬ 
no ga prekida kada se dinamo brzo okreće i 
proizvodi (u instalaciji za 1 2 volti) struju od 
13 volti. Kada se broj okretaja sasvim sma¬ 
nji relej je i dalje pod naponom iako di¬ 
namo više ne puni. Ali struja mijenja smjer 
i pri pražnjenju, između baterije i dinama, 
otvara relej. 

Održavanje dinama prije svega podrazumi¬ 
jeva kontrolu ugljenih kontakata koji klize 
po kolektoru. Kolektor mora biti sasvim gladak 
i dok dinamo radi ne smije se iskriti. Ako je 
kolektor prljav treba ga očistiti brusnim 
papirom. Ako je pak poprimio eliptičan oblik 
treba ga na tokarskom stroju opet ispraviti u 
kružni. Ugljeni kontakti postepeno se troše 
pa se po potrebi zamjenjuju. Ako se primijeti 
da se baterija ne puni kako treba, provjerite 
stanje svih kontakata pa i same baterije. Ako 
je sve u redu, a baterija se i dalje ne puni kvar 
je u releju kog treba zamijeniti. Ako se pak 
oštete žice navoja treba otići do električara 
koji će namotati novi navoj. 


Alternator 

Danas većina motocikla ima ugrađene alter¬ 
natore umjesto dinama. Najveća mu je pred- 



Elektropokretač zapravo je nešto jači dinamo. Na 
crtežu su prikazane pritisne opruzice A za četkice 
B. Na detalju 1 pokazano je kako četkica kliže 
obodom kolektora C. 

nost da i pri malom broju okretaja daje 
mnogo veći napon od dinama. U alternatoru 
su navoji nepomični, a okreće se magnetsko 
polje. Ono može biti stalno ili pak inducirano 
preko četkica. One se s vremenom mogu 
istrošiti i to je, ujedno, jedini dio koji zahtije¬ 
va neko održavanje. Struju »izravnavaju« 
diode pa kroz jedan regulator napona dolazi 
u bateriju. 

Akumulator 

Pojednostavnjeno — radi se o kutiji koja 
sadrži pozitivne i negativne ploče uronjene u 
mješavinu vode i sumporne kiseline čija se 
gustoća mijenja ovisno o stupnju napunje- 
nosti. Održavanje je važno ali i jednostavno. 

Treba samo provjeravati da tekućina uvijek 
prekriva ploče. Po potrebi dolijeva se destili¬ 
rana voda (ne kiselina) tako da prekriva 
1 mm ploče. Da bi se izbjegla korozija vazeli- 
nom treba premazivati kontakte na bateriji. 


Pokretanje 

Kod mnogih modernih motocikla, pogotovu 
onih velike kubikaže, sistem pokretanja rije¬ 
šen je kao i kod automobila, pomoću malog 
elektromotora. Radi se zapravo o većem 
dinamu kojeg su zavojnice motane od vrlo 
debele žice kako bi mogle provesti veću 
energiju, potrebnu za pokretanje motora. 
Motor za pokretanje ima četkicu i kolektor, 
za njegovo održavanje vrijede upute koje 
smo dali i za održavanje dinama. Na crtežu 2 
prikazano je koje dijelove može vlasnik sam 
rastaviti i doći da četkica kada ih treba 
zamijeniti. Zakretni moment pokretača pre¬ 
nosi se na glavni motor preko zupčanika, 
kao kod automobila. Uključuje se kada mo¬ 
tor miruje, a isključuje kada se pokrene. 
Upozorenje: ako se motor odmah ne pokre¬ 
ne nemojte ustrajati — baterija će se začas 
isprazniti. Poslije tri ili četiri pokušaja te ako 
osjetite da pokretač usporava, pokušajte 
zapaliti motor nožnom polugom (ako po¬ 
stoji) ili guranjem. 

Paljenje 

Najveći potrošač elektriciteta je rasvjeta. 
Samo mali dio energije troši se za proizvo¬ 
dnju iskre u motoru. Ovako je sastavljen 
krug paljenja: dotok struje iz baterije ili 
direktno iz generatora u indukcijski svitak 
(bobinu) koja transformira niski u visoki 
napon. Stižemo zatim do platinskog preki¬ 
dača gdje se struja ritmički prekida. Ovdje se 
nalazi i kondenzator koji akumulira električni 
naboj dok su kontakti otvoreni, a smanjuje i 
iskrenje na kontaktima. Električna energija 
dolazi do svjećica i tamo proizvodi iskru 
potrebnu za paljenje goriva. 


Kod nekih motocikla platinski prekidači i 
kondenzatori zamijenjeni su razvodnikom 
paljenja kao kod automobila. No, to je 
moguće samo ako motor ima bar četiri 
cilindra. Metalna osovinica, pokretana raz¬ 
vodnom osovinom, otvara i zatvara jedini 
par platinskih prekidača, točno u ritmu rada 
motora. Kapa razvodnika paljenja ima četiri 
čvrsta kontakta (za četverocilindrične moto¬ 
re) preko kojih se raspodjeljuje električna 
energija koja ide od bobine na svjećice. 
Održavanje se sastoji od operacija koje smo 
već opisivali, bar što se tiče kontakata. Kapa 
mora biti čista i suha, pogotovu s unutrašnje 



Prije demontaže razvodnika paljenja treba 
odspojiti vodove A i kopču B. Po potrebi (det. 
1) zamjenjuje se neispravan rukavac C Hi vod 
D, provjeravaju i čiste mjesta kontakata E, 
označena strelicama. 



Kapa razvodnika paljenja čisti se od vlage i 
pr/javštine suhom i čistom krpom. Na detalju 
1 prikazani su kontakti unutar kape koji, po 
potrebi, moraju biti obnovljeni. 

strane, a povremeno treba provjeravati za¬ 
štitne gumene rukavce na izlazima električ¬ 
nih provodnika. Kod indukcijskog svitka 
(bobine), osim o vanjskoj čistoći, treba 
brinuti o čistoći i čvrstoći kontakta. I poslje¬ 
dnje upozorenje: ne potcjenjujte važnost 
kondenzatora. U njemu leže uzroci mnogih 
neispravnosti pri paljenju. Popravaka nema, 
potrebna je zamjena. 


Svjetiljke 

Još nedavno u svjetiljkama motocikla nala¬ 
zile su se obične žarulje s tungstenom u 
staklenom omotaču iz kojeg je isisan zrak. 
No velik napredak u konstrukciji žarulja na 
bazi jodnih para i halogena s omotačem od 
kvarca nije mimoišao ni motocikle. Isprva 
je trebalo zamijeniti cijelu svjetiljku, ali se 
sada i nove žarulje rade s nastavcima koji 
pristaju u ležišta starog tipa. 

U čemu je razlika pri korištenju klasičnih i 
novih žarulja? Kod dosadašnjih žarulja 
napon struje zagrijavao je nit tungstena do 
užarenja i tako proizvodio svjetlost. 
Međutim, zbog visokih temperatura nit se 
postepeno mrvila, a čestice su bile 
projicirane na staklo i tamo stvarale taman 
sloj. Zbog toga je trebalo ograničavati moć 
svjetiljke. Vrijednosti su se uglavnom kretale 
između 40 i 45 vati. 

U jodnoj i halogenoj žarulji također je nit od 
tungstena ali umjesto da se mrvi, tokom 
upotrebe ona se obnavlja. Posljedice? Prije 
svega znatno duži vijek žarulje, a zatim i 
mogućnost da se koriste deblje žarne niti od 
tungstena i postiže jača svjetlosna moć. 
Danas svjetiljke na motociklima raspolažu s 
55—60 vati ali je zbog povećane 
temperature stakleni omotač morao biti 
zamijenjen kvarcnim. 


Montaža i zamjena žarulja 

Dva upozorenja za onoga tko već ima ili se 
tek sprema montirati jodnu žarulju. Prstima 


se ne smije dirati kvarcni omotač, jer se time 
oštećuje. Zatim, uvjerite se može li električni 
uređaj vašeg vozila dati dovoljno energije za 
dodatnu rasvjetu. Zlatno je pravilo da se 
jodna žarulja ugrađuje samo ako generator 
proizvodi 15—20 vati iznad nominalne 
vrijednosti. Tako žarulju od 60 vati možemo 
koristiti ako motor proizvodi 75—80 ili više 
vati. Većina modernih motocikla udovoljava 
tom zahtjevu, dok kod starijih to nije uvijek 
slučaj. Isto vrijedi ako se ugrađuje dodatna 
svjetiljka za maglu (snaga se ne mijenja već 
samo usmjerenje svjetlosnog snopa). Ako 
nema dovoljno energije za oba potrošača to 



Da bi se mogla zamijeniti žarulja najprije treba 
skinuti okvir A, a zatim podnožje B koje je 
pridržavano kopčama C. Zatim se (det. 1) vadi 
žarulja D. Ako ne svijetli , a nit nije pregorjela, 
očistite kontakte E i F (det. 2). 



Svjetlosni snop podešavamo 5 metara od zi¬ 
da, upalimo spušteno svjetlo i mijenjamo na¬ 
gib svjetiljke sve dok gornji rub snopa ne bude 
5 cm niži od veličine A koliko iznosi udalje - 
nost od ceste do središta svjetiljke na motoru. 

ne znači da treba zamijeniti dinamo 
odnosno alternator. Dovoljno je ugraditi 
preklopnik koji će isključiti jednog 
potrošača kada se drugi uključuje. x 
Kada odlučimo običnu žarulju zamijeniti 
jodnom morat ćemo rasklopiti svjetiljku. 
Vanjski okvir obično je pridržan jednim 
vijkom kog treba odvrnuti. Zatim se vadi 
podnožje svjetiljke kojega u većini slučajeva 
pridržavaju tri kopče na oprugu. Žarulje s 
bajonetnim priključkom dovoljno je 
zakrenuti za pola kruga i izvaditi. Vadite li je 
zato što je neispravna provjerite da li je žarna 
nit zaista raskinuta ili su naprosto oksidirali 
kontakti. U tom slučaju umjesto nove žarulje 
dovoljan je komadić brusnog papira. Ako 
nakon toga žarulja opet svijetli, svjetiljku 
možemo zatvoriti obrnutim redoslijedom. 
Povremeno treba provjeriti nagib svjetiljke. 
Za to je potrebna ravna podloga na koju 
ćemo smjestiti motocikl, 5 metara od zida. 
Zatim ćemo upaliti spušteno svjetlo i 
mijenjati nagib sve dok gornji rub 
svjetlosnog snopa ne bude od tla podignut 
za udaljenost (manje 5 cm) koliko iznosi i 
razmak od tla do središta svjetiljke na 
motoru. Da bi se svjetiljka mogla podešavati 
treba otpustiti dvije bočne matice ili vijka 
koji je učvršćuju. Nakon podešavanja, ne 
zaboravite ih pritegnuti. 



Da bismo podesili zvuk sirene treba odvrnuti 
ili uvrnuti (det. 1) vijak A. Način paljenja 
kočionog svjetla prikazan je na detalju 2 , a 
podešavanje na detalju 3 pomoću matica B 
kojima je prekidač povezan s polugom C 
kočnice. 


Sirena 

Malo je motocikla koji su opremljeni 
kompresorskim fanfarama s lijevcima. 
Obično su, zbog jednostavnosti i manjih 
mjera ugrađene sirene. Nakon dužeg 
vremena, stareći, sirena gubi jasnoću i 
snagu zvuka pa je treba podesiti. 

U pravilu radi se o podešavanju hoda 
membrane koja svojim titranjem proizvodi 
zvuk. 

Podešavanje je moguće bez skidanja si¬ 
rene, okretanjem posebnog vijka koji je, 
kod većine sirena smješten na sredini, kako 
to prikazuje naš crtež. U svakom slučaju to je 
jedini vijak izvana dostupan na sireni. Ako se 
zakreće u smjeru kazaljke na satu zvuk 
postaje prodorniji i viši, a u suprotnom 
dublji. U svakom slučaju potrebna je 
umjerenost jer ako se vijak do kraja okrene u 
smjeru kazaljke na satu zvuk će se pojačati 
ali će sirena povući suviše struje pa može 
doći do oštećenja. To je zaista nepotrebno 
jer bi sirena trebala nadživjeti motocikl na 
koji je ugrađena. 

Povremeno treba pregledati i priključke 
električnih vodova te zamijeniti istrošene 
spoj ni 


Svjetla za kočenje 

Radi se o vrlo jednostavnom uređaju. Kada 
se pritisne poluga kočnice, preko poluge, 
opruge ili lančića prenosi se pokret koji 
uključuje električni prekidač i tako pali 
crveno svjetlo za kočenje, smješteno iznad 
registarske tablice. Svaki put kada se 
pritisne poluga kočnice svjetlost se zapali. 
Uređaj je toliko jednostavan i jeftin da ga se, 
u slučaju kvara isplati zamijeniti. Inače, treba 
samo povremeno provjeravati slobodan hod 
kako se svjetlo ne bi palilo suviše kasno već 
čim poluga pređe 2 cm. Podešava se 
pomoću dva vijka kojima je uređaj povezan 
za polugu za kočenje. 

Nesigurnost u vožnji: 

— ležajevi kotača istrošeni: zamijeniti (53), 

— naplaci savinuti: izravnati ili zamijeniti 
(51), 

— žbice nisu podjednako zategnute: zateg¬ 
nuti (51), 

— prevelik slobodni hod oscilirajuće ruke 
na svornjaku: podesiti ili zamijeniti (49), 

— deformacije voznog dijela: ispraviti, 

— jedna ili obje gume neispravne: zamijeni¬ 
ti (54-55), 

— istrošen ležaj upravljača: zamijeniti (45). 

Ovjesi 

— opruge izgubile elastičnost: zategnuti ili 
zamijeniti (47—48), 

— pomanjaknje ulja u hidrauličkoj viljušci: 
nadoliti (47), 

— ulje u viljušci suviše rijetko: zamijeniti 

(47) , 

— stražnji amortizer premekan: zamijeniti 

(48) . 

Ako su ovjesi suviše tvrdi: 

— suviše ulja u teleskopskoj vilici: ispusti¬ 
te (47), 

— ulje u teleskopskoj vilici suviše gusto: 
zamijeniti (47), 

— svinuta prednja vilica: izravnati ili zami¬ 
jeniti, 

— stražnji amortizeri pretvrdi: zamijeniti 
(48), 

— gume suviše napumpane: provjeriti. 

Kočnice ne služe kako treba: 

— istrošene tarne obloge: zamijeniti. Koč¬ 
nice na bubanj (60) ili disk.(61), 

— ulje ili voda između tarnih ploha: očis¬ 
titi, osušiti, 

— kočnice loše podešene: podesiti (58 — 
60), 

— bubanj se izobličio ili oštetito: popraviti 
na tokarskom stroju, 

— .žičana pletenica kočnice u lošem stanju: 
zamijeniti (58—59). 

Motor ne pali 

Najprije provjeravamo dolazi li gorivo do 
motora, a tada pokušamo polugom za 
startanje. 

AKO 

MOTOCIKL 

STANE 


Što treba poduzeti kad se na motociklu 
nešto pokvari. 


Ovaj pregled pomoći će da lakše 
pravodobno dijagnosticirate neku od 
mnogobrojnih bolesti koje mogu pogoditi 
vaš motocikl. Uz upute kako pojedinom zlu 
doskočiti stoji i broj stranice na kojoj možete 
pronaći potrebna razjašnjenja. 


Vozni dijelovi 

Ako je upravljač tvrd: 

— ležajevi suviše zategnuti: otpustiti (45), 

— oštećene kuglice: zamijeniti (45), 

— deformiran stup upravljača: zamijeniti, 

— premalen pritisak u prednjoj gumi: na¬ 
pumpati 

Ako vozilo pokazuje sklonost da skreće 

s ravne putanje: 

— prednji ili stražnji amortizeri nisu dobro 
podešeni: podesiti (46- 48), 

— kotači nisu uravnoteženi: podesiti (52), 

— vilice ili okvir savinuti: ispraviti ih treba 
stručnjak, 

— velik slobodan hod upravljača: podesiti 
(45), 

— trag nije podešen: podesiti (50). 




Ako nema dotoka benzina: 

— slavinica i filtar prljavi: očistiti (76), 
prekinuta cjevčica za dovod: zamijeniti 
(76), 

— začepljena rupica na vrhu spremnika: 
otvoriti, 

igličasti ventil rasplinjača blokiran: 
zamijeniti (78—80), 

— probijen plovak rasplinjača: zamijeniti 
(78). 

Ako ima benzina ali nema struje: 

— svjećice prljave ili navlažene: očistiti ili 
zamijeniti (66), 

— neispravan razmak elektroda: popraviti 

( 66 ), 

platinska dugmad prljava ili neispravno 
razmaknuta: očistiti, podesiti (66—67), 
pretpaljenje nije dobro podešeno: 
podesiti (67—69), 

oštećene zaštitne gumice na električnim 
vodovima: zamijeniti (90), 
indukcijksi svitak (bobina) neispravan: 
zamijeniti (90), 

— električni vod svjećice prazni se na masu: 
zamijeniti (90), 

— ispražnjen akumulator: napuniti ili 
zamijeniti (89). 

Postoji iskra ali nema kompresije: 

— ventil ne zatvara: prebrusiti (70), 

— nema zračnosti između ventila i 
klackalice: podesiti (71), 

— ventil oštećen, pokidan, pregorio: 
zamijeniti, 

— istrošena vodilica ventila: zamijeniti, 

— oštećen cilindar: zamijeniti, , 

— oštećen ili pukao prsten klipa: zamijeniti 
(73), 

— svjećica slabo zategnuta: zategnuti. 

Motor kreće ali se zaustavlja ili 
ne radi kako treba 

Ako dolazi gorivo, ima iskru i 

kompresiju, ali radi neujednačeno: 

— prebogata ili suviše siromašna smjesa na 
minimumu: podesiti vijskom za zrak na 
minimumu (78—80), 

— zrak ulazi između rasplinjača i cilindra: 
zategnuti vijke ili zamijeniti brtve. 


— niža razina benzina u rasplinjaču: 
podesiti plovak (78), 

— prljav filtar za zrak: očistiti ili zamijeniti 
(77). 


Motor radi ali nema snage 

Ako se kotači ne okreću slobodno: 

— tarne plohe kočnica se dodiruju: 
provjeriti (56—59), 

— zaribani ili slabo podmazani ležajevi 
kotača: zamijeniti ili podmazati (53), 

— lanac suviše napet: podesiti (84—86), 

— loš odnos lančanika: zamijeniti jedan ili 
oba (86-87). 

Ako se motor gasi kad je opterećen: 

— svjećica ne odgovara: zamijeniti (66), 

— rasplinjač se ne otvara do kraja: pode¬ 
siti (78—80), 

— voda ili nečistoća u benzinu: očistiti 
spremnik (76), 

— oslabile opruge ventila: zamijeniti, 

— loše podešeni ventili: podesiti (71), 

— ležaj bregaste osovine neispravan: 
popraviti, 

— previše ulja u motoru: provjeriti razinu 
(64-65), 

— začepljena ispušna cijev: očistiti (72). 

Ako se motor pregrijava: 

— čađ u cilindru: očistiti (72), 

— ulje koje ne odgovara: zamijeniti (64— 
65), 

— loše rasplinjavanje: podesiti (78—80), 

— premalo ili suviše ulja: provjeriti razinu 
(64-65), 

— nečisto ulje: zamijeniti (64—65), 

— neispravna pumpa za ulje: popraviti ili 
zamijeniti, 

— prljavi dovodi ulja: očistiti, 

— loše podešeno pretpaljenje: podesiti 
(67-69). 

Ako spojka kliže: 

— nema slobodnog hoda na poluzi: 
'podesiti (82—83), 

— oslabljena ili iskrivljena opruga: 
zamijeniti (82—83), 

— tarni diskovi istrošeni ili iskrivljeni: 
zamijeniti (82—83), 

— čelični disk iskrivljen: zamijeniti (82— 
83), 

— potisna ploča spojke iskrivljena: za¬ 
mijeniti (82—83). 

Pretjerana potrošnja ulja i benzina: \ 

— loše podešena pumpa za ulje: podesiti, 

— izgrebene površine ventila, klipa i 
prstenova: zamijeniti (73), 

— prstenovi naopako postavljeni: ispra¬ 
viti, 

— otvori prstenova u liniji: pomaknuti 
(73), 

— vodilice ventila istrošene: zamijeniti. 


Neuobičajeni šumovi 

Ako zvuk dolazi iz gornjeg dijela 

cilindra: 

— prevelik slobodan hod ventila: podesiti 
(71), 

— lanac za razvođenje suviše napet ili 
labav: podesiti (70), 

— pukla opruga jednog ventila: zamije¬ 
niti, 

— zupčanik razvođenja istrošen: zamije¬ 
niti, 

— istrošen ventil: zamijeniti, 

— pukli prstenovi na klipovima: zamijeniti 
(73), 

— ležaj u klipnjači ili osovinica klipa u klipu 
imaju preveliku zračnost: zamijeniti, 

Šumovi iz bloka motora: 

— klipni mehanizam ima preveliku 
zračnost: popraviti, 

— primarni prijenos prevelika zračnost: 
zamijeniti potrebne dijelove. 


Ako se čuje zveckanje: 

— preveliko pretpaljenje: podesiti (67 — 
69), 

— čađ u cilindru: očistiti (72—73), 

— benzin premalene oktanske vrijednosti: 
isprazniti spremnik, uliti odgovarajuće 
gorivo. 

Ako šum dolazi iz mjenjača: 

— oštećeni zupčanici, ležajevi ili zupci za 
uključivanje: provjeriti i zamijeniti. 

Ako šuma nestane kada se povuče 

poluga spojke: 

— previše slobodnog hoda između diskova 
i zvona spojke: zamijeniti. 


Mjenjač ne radi 

Ne može se birati brzina: 

— opruga selektora je pukla: zamijeniti, 

— prijenosna vilica pukla ili savinuta: 
zamijeniti, 

— osovina selektora dotiče karter: popraviti 
ili zamijeniti, 

— spojka ne odvaja: podesiti (82—83). 

Ako se selektor ne vraća: 

— osovina selektora dotiče karter: popraviti 
ili zamijeniti, 

— povratna opruga pukla ili iskrivljena: 
zamijeniti. 

Ako brzine iskaču: 

— opruga zupčanika pukla ili oslabljena: 
zamijeniti, 

— prijenosne vilice pukle ili savinute: 
zamijeniti. 

